খুলনা সিটি নির্বাচন : ভোট ঘিরে শঙ্কা, উদ্বেগ | Voice of Satkhira\nখুলনা সিটি নির্বাচন : ভোট ঘিরে শঙ্কা, উদ্বেগ\nনির্বাচন কড়া নাড়ছে খুলনাবাসীর দরজায়। আর বাকি একদিন। তার পরই ভোটাররা ছুটবেন ২৮৯টি ভোটকেন্দ্রে। ১ হাজার ৫৬১টি বুথে গিয়ে দেবেন তাদের রায়। বেছে নেবেন খুলনার পঞ্চম নগর পিতা ও নিজ এলাকার কাউন্সিলরকে। খুলনায় শেষ মুহূর্তের প্রচারণায় এখন ঘাম ঝরাচ্ছেন প্রার্থীরা। আজ রোববার মধ্যরাতে শেষ হয়ে যাচ্ছে আনুষ্ঠানিক প্রচার-প্রচারণা।\nনির্বাচনী এলাকার মধ্যে বসবাসকারী বাসিন্দা ও ভোটার ছাড়া সব বহিরাগত গতকাল শনিবার রাত ১২টার মধ্যে শহর ছেড়েছেন। আজ থেকে শহরে নামছে বিজিবির ১৬টি টিম। নির্বাচনের পরদিন পর্যন্ত টহল দেবে তারা। প্রতিটি টিমের সঙ্গে থাকছেন একজন নির্বাহী ম্যাজিস্ট্রেট।\nতবে নির্বাচন নিয়ে নির্বাচন কমিশনের নানা প্রস্তুতির মধ্যেও বিভিন্ন অজানা শঙ্কা আর ভয় ভর করেছে প্রার্থী ও সাধারণ মানুষের মনে। খুলনায় পুলিশের ভূমিকাকেও ‘অতি বাড়াবাড়ি’ মনে করছেন সুশীল সমাজের কেউ কেউ। খুলনা সিটি নির্বাচনের পাঁচজন মেয়র প্রার্থীর সঙ্গেই গতকাল শনিবার পৃথকভাবে কথা হয়েছে। তাদের মধ্যে তিনজনই সুষ্ঠু ভোট নিয়ে নিজেদের সংশয় প্রকাশ করেছেন। কথা হয়েছে কাউন্সিলর প্রার্থীদের সঙ্গেও। সাধারণ ভোটাররা প্রকাশ করেছেন উদ্বেগ। শান্তিপূর্ণ পরিবেশে ভোট দিতে পারবেন কিনা- এটা নিয়েই তাদের এ উদ্বেগ। তবে নির্বাচনের রিটার্নিং অফিসার মো. ইউনুচ আলী বলেন, ‘সুষ্ঠু নির্বাচন নিয়ে কোনো শঙ্কা নেই খুলনায়। সব প্রস্তুতি নেওয়া হয়েছে।’\nউৎকণ্ঠায় ভোটার ও প্রার্থী : নির্বাচন সুষ্ঠু হবে কি-না, তা নিয়ে নিজের উদ্বেগ প্রকাশ করে ১২ নম্বর ওয়ার্ড খালিশপুর হাউজিং বাজার এলাকার জুতা-স্যান্ডেল ব্যবসায়ী মোহসীন আলী বলেন, ‘আপনারা (সাংবাদিক) কি জানেন- নির্বাচন শান্তি মতো হবেনে? মারামারি হবে নানে? পুলিশ দেহি পত্যেক রাত্রিবেলা আইসে এরে-তারে ধইরে‌্য নিয়ে যায়। উরা (পুলিশ) এরাম কত্যিছে ক্যা?’ এই ভোটার বলেন, ‘ইলেকশনের দিন যদি দেহি ভালো (শান্তিপূর্ণ) ভোট হচ্ছে, তালি (তাহলে) ভোট দিতি যাবানে।’\nরিটার্নিং অফিসার কার্যালয় থেকে জানা গেছে, মোট ২৮৯টি ভোটকেন্দ্রের মধ্যে তারা ২৩৪টি ভোটকেন্দ্রকেই ‘গুরুত্বপূর্ণ’ মনে করছে। কোনো ঝুঁকি নেই- সাধারণ এমন ভোটকেন্দ্র মাত্র ৫৫টি।\nভোটারদের মতো অনেক প্রার্থীও রয়েছেন শঙ্কায়। সিটি নির্বাচনে সিপিবির মেয়র প্রার্থী মিজানুর রহমান বাবু সমকালকে বলেন, ‘নির্বাচন কমিশন এখনও ভোটারদের আস্থা অর্জন করতে পারেনি। নির্বাচন সুষ্ঠু হবে বলে আমার কাছে মনে হয় না।’\nইসলামী আন্দোলন বাংলাদেশ-এর মেয়র প্রার্থী মো. মুজ্জাম্মিল হক বলেন, ‘সুষ্ঠু নির্বাচন নিয়ে আমাদের মনে দ্বিধা-দ্বন্দ্ব আছে। কারণ পুলিশের ধরপাকড়-হয়রানি ও ক্ষমতাসীনদের হুমকি-ধামকি রয়েছে।’\nতবে ভিন্নমত পোষণ করেন জাতীয় পার্টির মেয়র প্রার্থী এসএম শফিকুর রহমান মুশফিক- ‘আওয়ামী লীগের মেয়র প্রার্থী তালুকদার আবদুল খালেক তো বলেছেনই, নির্বাচন সুষ্ঠু হবে। আমার কাছেও সে রকম মনে হয়।’\nশঙ্কা রয়েছে অনেক কাউন্সিলর প্রার্থীর মধ্যেও। ২১ নং ওয়ার্ডে বিএনপি সমর্থিত কাউন্সিলর প্রার্থী মোল্লা ফরিদ আহমেদ বলেন, ‘পুলিশ আমার নেতাকর্মীকে গ্রেফতার করছে। আর আওয়ামী লীগের লোকজন আমার কর্মীদের হুমকি-ধাকি দিচ্ছে। এমনকি আমাকে নির্বাচন থেকে সরে যাওয়ারও হুমকি দেওয়া হচ্ছে।’\nখুলনা সিটি করপোরেশন নির্বাচনের রিটার্নিং কর্মকর্তা মো. ইউনুচ আলী বলেন, ‘সুষ্ঠু নির্বাচন করার জন্য যা যা করা দরকার, তার সবকিছুই করা হয়েছে।’\nঅবাধ নির্বাচনের দাবিতে মানববন্ধন : অবাধ, নিরপেক্ষ ও শান্তিপূর্ণ নির্বাচনের দাবিতে মানববন্ধন করেছে সুশাসনের জন্য নাগরিক (সুজন)। শনিবার বেলা সাড়ে ১১টায় নগরীর শিববাড়ি মোড়ে এই মানববন্ধন অনুষ্ঠিত হয়। মানববন্ধনে সুজনের জেলা সম্পাদক অ্যাডভোকেট কুদরত ই খুদা বলেন, নির্বাচনের শেষ সময়ে এসে প্রধান ২ মেয়র প্রার্থী একে অপরকে উদ্দেশ করে আক্রমণাত্মক কথা বলছেন। এর ফলে উত্তাপ ছড়িয়েছে। আমরা নির্বাচন কমিশনের যে ধরনের ভূমিকা আশা করেছিলাম, তারা তা পালন করতে পারেনি। আমরা চাই ভোটাররা যেন নিরুদ্বেগ পরিবেশে ভোট দিতে পারে।\nবিএনপির প্রেস ব্রিফিং : বিএনপির মেয়র প্রার্থী নজরুল ইসলাম মঞ্জু সকাল ৮টায় তার মিয়াপাড়া এলাকার বাসভবনে আয়োজিত প্রেস ব্রিফিংয়ে অভিযোগ করেন, পুলিশ শুক্রবার বিকেল থেকে মধ্যরাত পর্যন্ত বিএনপির সহস্রাধিক নেতাকর্মীর বাড়িতে অভিযান চালিয়েছে। এ সময় মহানগর বিএনপির দফতর সম্পাদক মহিবুজ্জামান কচি ও জেলা বিএনপির যুগ্ম সম্পাদক আশরাফুল আলম নান্নুসহ ২১ জনকে গ্রেফতার করেছে। পুলিশ আমাদের কর্মীদের ভোটার স্লিপ বিলি বন্ধ করে দিয়েছে। সে কারণে পুলিশের ওপর আমাদের আস্থা নেই।\nমেয়র প্রার্থী বলেন, আওয়ামী লীগের নেতাকর্মীরা ২৪ নং ওয়ার্ড বিএনপির কার্যালয় ভাংচুর এবং ২৬ নং ওয়ার্ড কার্যালয়ে তালা ঝুলিয়ে দিয়েছে। তারা আমাদের নেতাকর্মীদের বাড়িঘর ছাড়ার জন্য হুমকি দিচ্ছে।\nআওয়ামী লীগের মেয়র প্রার্থী : আওয়ামী লীগের মেয়র প্রার্থী তালুকদার আবদুল খালেক সকালে নগরীর লবণচরা, জিন্নাহপাড়াসহ ৩১ নং ওয়ার্ড এলাকায় গণসংযোগ করেন। গণসংযোগের ফাঁকে ফাঁকে সাংবাদিকদের বলেন, নির্বাচনী প্রচারণা শুরু হওয়ার পর থেকেই বিএনপি প্রার্থী নেতাকর্মীদের গ্রেফতার ও নির্বাচন সুষ্ঠু হবে না বলে আসছেন। প্রতিদিন একই কথায় কেউ এখন আর গুরুত্ব দেয় না। নতুন কিছু থাকলে হয়তো মানুষ তা নিয়ে চিন্তা করে। তাদের কোনো লোককে আমাদের দলের কর্মীরা নির্বাচনী প্রচারণায় বাধা দেয়নি। বরং তাদেরই নির্বাচনী প্রচারণায় আগ্রহ কম।\nইভিএম অনুশীলন : নগরীর সোনাপোতা সরকারি প্রাথমিক বিদ্যালয় এবং পিটিআই ভোটকেন্দ্রে ভোট নেওয়া হবে ইভিএম পদ্ধতিতে। শনিবার এ দুটি কেন্দ্রে ইভিএমের অনুশীলন করা হয়। সেখানে উপস্থিত ছিলেন নির্বাচন কমিশনের যুগ্ম সচিব আবদুল বাতেন। তিনি বলেন, সাধারণ মানুষ সহজেই ইভিএমে অভ্যস্ত হয়ে যাচ্ছে। তারা কোনো সমস্যা অনুভব করছে না।\nআবহাওয়া নিয়ে দুশ্চিন্তা : গত কয়েক দিন ধরে সকাল থেকে বিকেল পর্যন্ত প্রচণ্ড গরম অনুভূত হচ্ছে নগরীতে। এর পর প্রতি বিকেল কিংবা সন্ধ্যায় হচ্ছে ঝড়-বৃষ্টি। ১৫ মে নির্বাচনের দিন আবহাওয়া কেমন থাকবে, তা নিয়েও দেখা দিয়েছে উদ্বেগ।\nঅবশ্য এ ব্যাপারে রিটার্নিং কর্মকর্তা মো. ইউনুচ আলী জানান, ঝড়-বৃষ্টি ঠেকানোর কোনো উপায় নেই। তবে ঝড়-বৃষ্টিতে যাতে ভোট গ্রহণ বা গণনা কার্যক্রম বিঘ্নিত না হয়, সে প্রস্তুতি নেওয়া হয়েছে।\nযানবাহন সংকটে কাউন্সিলর প্রার্থীরা : নির্বাচনের দিন যানবাহন নিয়ে দুশ্চিন্তায় রয়েছেন কাউন্সিলর প্রার্থীরা। ১৪ মে রাত ১২টা থেকে শহরে সব ধরনের যানবাহন চলাচল নিষিদ্ধ ঘোষণা করেছেন রিটার্নিং কর্মকর্তা। ভোটের দিন এক কেন্দ্র থেকে কীভাবে অন্য কেন্দ্রে যাবেন, তা নিয়েই দুশ্চিন্তা তাদের। গতকাল শনিবার রিটার্নিং কর্মকর্তার কাছে ফোনে ও নিজে এসে তারা এ উদ্বেগের কথা জানান।\nবৈধ অস্ত্র জমা নেওয়া হয়নি : ২০১৩ সালের সিটি নির্বাচনে বৈধ অস্ত্রও জমা দেওয়ার নির্দেশ দিয়েছিলেন রিটার্নিং কর্মকর্তা। সে অনুযায়ী থানায় অস্ত্র জমা দিয়েছিলেন লাইসেন্সধারীরা। কিন্তু এবার বৈধ অস্ত্র জমা দেওয়ার কোনো পদক্ষেপ নেয়নি। তবে গত ৯ মে থেকে বৈধ অস্ত্র প্রদর্শন নিষিদ্ধ করা হয়েছে।


ভারতে দুর্ঘটনায় নিহত মন্ত্রীর শেষকৃত্য বুধবার | বিশ্ব | DW | 04.06.2014\nভারতে দুর্ঘটনায় নিহত মন্ত্রীর শেষকৃত্য বুধবার\nভারতে নতুন দিল্লি বিমানবন্দরে যাবার পথে মঙ্গলবার সকালে দুর্ঘটনায় প্রাণ হারান বিজেপির প্রবীণ নেতা এবং কেন্দ্রীয় পল্লি উন্নয়ন মন্ত্রী গোপীনাথ মুন্ডে৷ শেষকৃত্যের জন্য মরদেহ নিয়ে যাওয়া হয়েছে মহারাষ্ট্রে, তাঁর গ্রামে৷\nনিহত গোপীনাথ মুন্ডে\nময়না তদন্তের রিপোর্টে বলা হয় দুর্ঘটনার কারণে কেন্দ্রীয় গ্রামোন্নয়ন মন্ত্রী গোপীনাথ মুন্ডের শরীরের ভেতরে গুরুতর আঘাত লাগে এবং তাতেই হার্টফেল করে তাঁর মৃত্যু হয়৷ আহত অবস্থায় প্রথমে তাঁকে অল ইন্ডিয়া ইনস্টিটিউট অফ মেডিক্যাল সায়েন্সে নিয়ে গেলে ডাক্তাররা তাঁকে মৃত ঘোষণা করেন৷ গোপীনাথ মুন্ডের মরদেহ এরপর নিয়ে যাওয়া হয় দিল্লির বিজেপির সদর দপ্তরে৷ প্রধানমন্ত্রী মোদী থেকে বিজেপির নবীন-প্রবীণ নেতা, মন্ত্রী এবং কর্মীরা মরদেহে পুষ্পার্ঘ্য নিবেদন করেন৷\nবাংলাদেশের প্রধানমন্ত্রী শেখ হাসিনা এক শোকবার্তা পাঠিয়ে বলেছেন ভারত এক বিশিষ্ট রাজনৈতিক নেতা এবং বাংলাদেশ তাঁর এক বন্ধুকে হারালো৷\nবাংলাদেশের প্রধানমন্ত্রী শেখ হাসিনা শোকবার্তা পাঠিয়েছেন\nমঙ্গলবার ভোরে বিমানবন্দরে যাবার পথে দিল্লির পৃথ্বীরাজ রোড আর তুঘলক রোডের মোড়ে অন্য একটি গাড়ির সঙ্গে মুন্ডের গাড়ির ধাক্কা লাগে৷ পুলিশের মতে, অন্য গাড়িটি ট্রাফিক সিগনাল অমান্য করায় এই দুর্ঘটনা ঘটে৷ অন্য গাড়িটি পুলিশ নিজেদের হেফাজতে নিয়ে গাড়ির চালক গুরজিন্দর সিংকে গ্রেপ্তার করে৷ গোপীনাথ মুন্ডের মরদেহ বিমানে নিয়ে যাওয়া হয় মহারাষ্ট্রের লাটুরে৷ সেখান থেকে তাঁর গ্রামের বাড়ি ভীড জেলায়৷ বুধবার সেখানেই তাঁর অন্ত্যেষ্টিক্রিয়া সম্পন্ন হবে৷\nউল্লেখ্য, দিল্লিতে যে হারে গাড়ির সংখ্যা বাড়ছে, তারসঙ্গে তাল মিলিয়ে বাড়ছে ট্রাফিক নিয়মবিধি লঙ্ঘনের ঘটনা, বিশেষ করে তরুণ সম্প্রদায়ের মধ্যে৷ দ্বিতীয়ত ড্রাইভিং লাইসেন্স পেতে মোটর ড্রাইভিং শেখার স্কুলগুলির সঙ্গে পরিবহণ বিভাগের যোগসাজশ আছে এমনটাই সন্দেহ অনেকের৷ টাকার বিনিময়ে ঘরে বসেই পেয়ে যায় লাইসেন্স৷ তাই রোজ গোটা কয়েক জীবন অকালে চলে যায় রাজধানী শহর দিল্লিতে৷ পুলিশ জরিমানা করে ঠিকই, কিন্তু তাতে ট্রাফিক নিয়ম লঙ্ঘনকারীর হেলদোল নেই৷ কয়েক শো টাকা দিয়ে চলে যায় বলে অভিযোগ৷\nকেমন নেতা ছিলেন মুন্ডে?\nমহারাষ্ট্রের রাজনীতিতে বিজেপি নেতা গোপীনাথ মুন্ডের এক অগ্রণী ভূমিকা ছিল৷ ২০১৪ সালের সাধারণ নির্বাচনে বিজেপি-শিবসেনা জোটকে ২৩টি আসনে জেতাতে তাঁর ভূমিকা অনস্বীকার্য৷ তিনি ছিলেন বিজেপির অন্যান্য অনগ্রসর শ্রেণির মুখ৷ আগামী বছর অক্টোবর মাসে মহারাষ্ট্র বিধানসভার ভোট৷ মুখ্যমন্ত্রী পদ নিয়ে মুন্ডের সঙ্গে শিবসেনার কাজিয়া শুরু হয়৷ কিন্তু রাজনীতিতে পোড় খাওযা মুন্ডের পাল্লা ছিল ভারি৷ রাজ্যের অন্যান্য অনগ্রসর শ্রেণির নেতা হিসেবে তাঁর অকালমৃত্যুতে সেখানে সৃষ্টি হলো একটা শূন্যতা৷ গ্রামীণ মহারাষ্ট্র ছিল তাঁর প্রভাব প্রতিপত্তির শক্ত ভিত৷\nগোপীনাথ মুন্ডের রাজনীতিতে হাতেখড়ি হয় কার্যত তাঁর আত্মীয় বিজেপির বলিষ্ঠ নেতা প্রয়াত প্রমোদ মহাজনের কাছে৷ তিনিই ছিলেন মুন্ডের রাজনৈতিক গুরু, বন্ধু ও পথপ্রদর্শক৷ প্রমোদ মহাজনের এক বোনকে বিয়ে করেন মুন্ডে৷ কিন্তু ২০০৬ সালে নিজের দাদার হাতে প্রমোদ মহাজনের মৃত্যু হলে গোপীনাথ মুন্ডে হয়ে পড়েন একা এবং একঘরে৷ রাজনৈতিকভাবে একেবারে কোণঠাসা হয়ে পড়েন বিজেপির অন্যান্য নেতাদের চাপে৷ কিন্তু কয়েক বছর এইভাবে থাকার পর আবার তিনি জেগে ওঠেন ফিনিক্স পাখির মত৷ তাঁর ৩৬ বছরের রাজনৈতিক জীবন ছিল নানা ঘাত প্রতিঘাতে দীর্ণ৷ কিন্তু তিনি হার মানেনি৷ ছাত্র জীবনে সংঙ্ঘপরিবারের সক্রিয় সদস্য হিসেবে শুরু হয় তাঁর রাজনৈতিক জীবন৷ তারপর ১৯৯৫তে বিজেপি-শিবসেনা জোট সরকারে তিনি হন উপ-মুখ্যমন্ত্রী৷ সেখান থেকে মোদী সরকারের গ্রামোন্নয়ন মন্ত্রী ২০১৪ সালে৷ মহারাষ্ট্রের আসন্ন বিধানসভা নির্বাচনে তাঁর অভাব অনুভব করবে বিজেপি৷\n১৯৪৯ সালে মহারাষ্ট্রের আর্থিক দিক থেকে অনগ্রসর মারাঠাওয়াড়া অঞ্চলের ভীড জেলার পার্লি গ্রামে গোপীনাথ মুন্ডের জন্ম৷ কমার্স ও আইনে স্নাতক৷ জরুরি অবস্থার সময় জয়প্রকাশ নারায়নের আন্দোলনে শামিল হয়ে তিনি জেল খাটেন ১৬ মাস৷\nমন্ত্রিসভার দ্বিতীয় বৈঠকে ১০টি কাজকে অগ্রাধিকার দিলেন প্রধানমন্ত্রী নরেন্দ্র মোদী৷ অগ্রাধিকার দিতে হবে সুশাসন, মানুষের কাছে দ্রুত পরিষেবা পৌঁছে দেয়া ও সময়-ভিত্তিক পরিকল্পনা বাস্তবায়নের ক্ষেত্রে৷ (30.05.2014)\nনরেন্দ্র মোদী ভারতের প্রধানমন্ত্রী হিসেবে তাঁর প্রথম দিনে সার্ক দেশগুলির রাষ্ট্র ও সরকার প্রধানের সঙ্গে দ্বিপাক্ষিক বৈঠক করেন৷ পাকিস্তানের প্রধানমন্ত্রী নওয়াজ শরিফের সঙ্গে বৈঠক নাকি ছিল খুবই ইতিবাচক৷ (28.05.2014)\nকি-ওয়ার্ডস ভারত, দুর্ঘটনা, নিহত, মন্ত্রী, শেষকৃত্য, বুধবার, সড়ক, দিল্লি, বিজেপি, মোদী\nজিন্নাহর ছবি রাখা নিয়ে বিতর্ক 08.05.2018\nউত্তর প্রদেশের আলিগড় মুসলিম বিশ্ববিদ্যালয়ের ক্যাম্পাসে মোহাম্মদ আলি জিন্নাহ'র ফটো রাখা নিয়ে ধুন্ধুমারকাণ্ড৷ ছাত্রদের সঙ্গে সংঘাত বাঁধে হিন্দু যুবা বাহিনীর. পুলিশ কাঁদানে গ্যাস ছোড়ে৷ ইন্টারনেট পরিষেবা বন্ধ রাখা হয়৷


নবীগণ কেন তাঁদের উম্মতকে দাজ্জালের ফিত্‌না থেকে সাবধান করেছেন? অথচ দাজ্জাল তো শেষ যামানাতেই বের হবে। - Bissoy Answers\n"দাজ্জাল" কি কোন বিশেষ ব্যক্তি হবে? না কি প্রযুক্তির অপপ্রয়োগই "দাজ্জালের" স্বরুপ? কুরআন ও সহিহ হাদিসের আলোকে সমাধান চাই?\n15 জুলাই "ইসলাম" বিভাগে জিজ্ঞাসা করেছেন মুশফিকুর রহমান। (61 পয়েন্ট)\nদাজ্জাল আসবে ক্বিয়ামতের পূর্বে। কিন্তু রাসূল (ছাঃ) কর্তৃক দাজ্জালের ফেৎনা থেকে পানাহ চাওয়ার কারণ কি ছিল?\nআমার প্রশ্ন হলো দাজ্জালের সয়য়ে আজ যে বিশ্ব এইরকম থাকবে?\n04 ডিসেম্বর 2016 "ঈমান" বিভাগে জিজ্ঞাসা করেছেন সৈয়দ মো:আরিফুল ইসলাম (99 পয়েন্ট)\nআপনি গুগল থেকে কপি করেছেন? যাই হোক প্রিয় নবীর কথার সাথে কিন্তু দাজ্জাল এর বিবরণ মিলে যায় ইহুদি খৃষ্টান সভ্যতার সাথে এ বিষয়ে আপনি কি বলবেন?\n02 এপ্রিল 2017 "পবিত্র কুরআন" বিভাগে জিজ্ঞাসা করেছেন রায়হান রুবেল (110 পয়েন্ট)\n12 এপ্রিল "পবিত্রতা ও সালাত" বিভাগে জিজ্ঞাসা করেছেন Badshah Niazul (7,525 পয়েন্ট)


ডিজিটাল বাংলাদেশ পাবলিসিটি কাউন্সিলের আখতারুজ্জামান চৌধুরী বাবু স্মরণে সভা | raozantimes24.com\nডিজিটাল বাংলাদেশ পাবলিসিটি কাউন্সিলের আখতারুজ্জামান চৌধুরী বাবু স্মরণে সভা\nডিজিটাল বাংলাদেশ পাবলিসিটি কাউন্সিল এবং বঙ্গবন্ধু সাংস্কৃতিক জোট চট্টগ্রাম বিভাগের উদ্যোগে বাংলাদেশ আওয়ামীলীগের প্রাক্তন প্রেসিডিয়াম সদস্য, মুক্তিযুদ্ধের অন্যতম সংগঠক আখতারুজ্জামান চৌধুরী বাবু’র ৪র্থ মৃত্যুবার্ষিকী উপলে আলোচনা সভা গত ২১ নভেম্বর বিকাল ৪টায় চট্টগ্রাম প্রেস কাবের ইঞ্জিনিয়ার আবদুল খালেক মিলনায়তনে সংগঠনের চেয়ারম্যান সাবেক মহিলা কাউন্সিলর নারী নেত্রী হাসিনা জাফরের সভাপতিত্বে অনুষ্ঠিত হয়। এতে প্রধান অতিথি ছিলেন বাংলাদেশ আওয়ামীলীগের উপদেষ্টা সাবেক এম.পি জননেতা ইসহাক মিয়া। উদ্বোধক ছিলেন চট্টগ্রাম প্রেসকাবের সাবেক সভাপতি, রূপালী ব্যাংক লি. এর পরিচালক ও চট্টগ্রাম দণি জেলা আওয়ামী লীগের সিনিয়র সদস্য আবু সুফিয়ান। প্রধান বক্তা ছিলেন আনোয়ারা উপজেলা পরিষদের চেয়ারম্যান আলহাজ্ব তৌহিদুল হক\nচৌধুরী। মূখ্য আলোচক ছিলেন শেখ রাসেল সমাজ কল্যাণ পরিষদের প্রতিষ্ঠাতা মহাসচিব, ধানমন্ডি মহিলা আওয়ামীলীগের সভানেত্রী সৈয়দা রাজিয়া মোস্তফা। বিশেষ অতিথি হিসেবে উপস্থিত ছিলেন চট্টগ্রাম প্রেস কাবের যুগ্ম সম্পাদক চৌধুরী ফরিদ, চট্টগ্রাম বিশ্ববিদ্যালয়ের অধ্যাপক ড. জিন বোধী ভিক্ষু, ফুলকলি ফুল প্রোডাক্টস লি. এর মহাব্যবস্থাপক এম এ সবুর, আনোয়ারা উপজেলা বরুমছড়া ইউনিয়ন পরিষদের চেয়ারম্যান শাহাদাত হোসেন, রায়পুর ইউনিয়নের চেয়ারম্যান জানে আলম, ডিজিটাল বাংলাদেশ পাবলিসিটি কাউন্সিলের সহ-সভাপতি সাবেক ছাত্রনেতা মোঃ জসিম উদ্দিন চৌধুরী, সাধারণ সম্পাদক স.ম জিয়াউর রহমান, অধ্যাপক সৈয়্যদ মিসবাহ উদ্দিন, সংগঠনের যুগ্ম সম্পাদক সুভাষ চৌধুরী টাংকু, কাজী সাইফুল ইসলাম, মুহাম্মদ সেলিম উদ্দিন, শেখ আব্দুল্লাহ, কবি সজল দাশ, আসিফ ইকবাল, জে.এস. আনন্দ বোধি ভিক্ষু, আবদুল হক, জান্নাতুল ফেরদৌস সোনিয়া, মোস্তাফিজুর রহমান মানিক, সুমন চৌধুরী প্রমুখ।\nবক্তারা বলেন, জননেতা আখতারুজ্জামান চৌধুরী বাবু শুধু চট্টগ্রাম নয় সমগ্র বাংলাদেশের রাজনীতিতে একটি কালজয়ী নাম। জননেতা আখতারুজ্জামান বাবু বাংলাদেশ আওয়ামীলীগের দুর্দিনের কান্ডারী হিসেবে অগ্রণী ভূমিকা রেখেছেন। চট্টগ্রামের আওয়ামী পরিবারের অভিভাবক হিসেবে মৃত্যুর শেষ দিন পর্যন্ত যথাযথ দায়িত্ব পালন করে গেছেন। জননেতা আখতারুজ্জামান বাবু শুধু একজন রাজনীতিবিদ নয় তিনি সফল ব্যবসায়ী ও সমাজসেবক হিসেবেও গণ মানুষের কল্যাণে কাজ করে গেছেন।\nPrevious articleরামু উপজেলা পরিষদ চেয়ারম্যানের পরীক্ষাকেন্দ্র পরিদর্শন\nNext articleট্রাম্পকে অনেক শোধরাতে হবে, বললেন ওবামা


'ষড়যন্ত্র ও ক্ষমতার লোভ পরিহার করে শীতে কাতর মানুষের পাশে দাঁড়ান'\n০৩:৫৭:০২ বুধবার, ২০ জানুয়ারী ২০২১\nবৃহস্পতিবার, ১৪ জানুয়ারী, ২০২১, ১২:১৯:০০\nফজিবর রহমান বাবু : কাহারোল ডহচী মধুহাড়ী আশ্রয়নে দুঃস্থ ও অসহায় শীর্তাত মানুষের মাঝে শীতবস্ত্র বিতরণ করা হয়েছে। ১২ জানুয়ারী ২০২০ মঙ্গলবার রাতে কাহারোল উপজেলার ডাবোর ইউনিয়নে ডহচী মধুহাড়ী আশ্রয়নে শীতার্ত মানুষের মাঝে শীতবস্ত্র বিতরণ করেন দিনাজপুর-১ আসনের সংসদ সদস্য মনোরঞ্জন শীল গোপাল।\nএসময় তিনি বলেন, গরীব মানুষ যাতে কোনভাবেই শীতে কষ্ট না পায় এ জন্য প্রয়োজনীয় ব্যবস্থা নিয়েছে প্রধানমন্ত্রী শেখ হাসিনা। সরকারের পাশাপাশি শীতার্ত মানুষের কষ্ট লাঘবে বিত্তবানদের এগিয়ে আসতে হবে। কিছু রাজনীতিবিদ শীতে মানুষের পাশে না দাঁড়িয়ে সারাক্ষণ ক্ষমতায় যাওয়ার স্বপ্নে বিভোর রয়েছেন। দেশের কোনো দুর্যোগে জনগণের পাশে দাঁড়ায় না। এটা তাদের পুরোনো অভ্যাসা। তারা এসি রুমে বসে মিথ্যাচার করে বেড়ায়। ক্ষমতায় না থাকলে বিএনপি আগুন সন্ত্রাস, পেট্টোল বোমা মেরে মানুষ হত্যা করে। তাদেরকে দেশের বিরুদ্ধে ষড়যন্ত্র বন্ধ ও ক্ষমতার লোভ পরিহার করে শীতে কাতর মানুষের পাশে দাঁড়ানোর অনুরোধ জানান তিনি।\nএসময় উপস্থিত ছিলেন উপজেলা পরিষদের চেয়ারম্যান বীরমুক্তিযোদ্ধা আব্দুল মালেক সরকার, উপজেলা নির্বাহী অফিসার মো. মনিরুল হাসান, উপজেলা সহকারী কমিশনার (ভূমি) মীর মো. আল কামাহ তমাল, কাহারোল থানার ওসি মো. ফেরদৌস আলী, উপজেলা প্রকল্প কর্মকর্তা মো. জিয়াউর রহমান, বঙ্গবন্ধু সৈনিক লীগের জেলা শাখার সভাপতি মো. কামাল হোসেন, ডাবোর ইউপি চেয়ারম্যান সতেজিৎ রায়সহ অন্যান্য নেতৃবৃন্দ। এর আগে কাহারোল উপজেলার সুন্দরপুর ইউনিয়নে পূর্ব সাদিপুর খালপাড়া জামে মসজিদ এর উদ্বোধন ও রামচন্দ্রপুর ইউনিয়নে ঈশানপুর মাষ্টার মার্কেটের উদ্বোধন করেন এমপি গোপাল।


Demo Newspaper - ছাত্রলীগের পূর্ণাঙ্গ কমিটিও থাকছে ‘সিন্ডিকেটের’ হাতে!\nপ্রথম পাতা » আলোচিত সংবাদ | জাতীয় | রাজনীতি » ছাত্রলীগের পূর্ণাঙ্গ কমিটিও থাকছে ‘সিন্ডিকেটের’ হাতে!\nছাত্রলীগের পূর্ণাঙ্গ কমিটিও থাকছে ‘সিন্ডিকেটের’ হাতে!\nছাত্রলীগের পূর্ণাঙ্গ কমিটিও থাকছে সংগঠনটির সাবেক নেতাদের গঠিত কথিত ‘সিন্ডিকেটের’ হাতে। ঈদুল আজহার ছুটির এক সপ্তাহ পর ছাত্রলীগের পূর্ণাঙ্গ কমিটি ঘোষণা করা হতে পারে। কমিটিতে কারা থাকবেন, তা নিয়ে সংগঠনটির শীর্ষ নেতারা যাচাই-বাছাই করছেন।\nপূর্ণাঙ্গ কমিটিতেও কী সিন্ডিকেটের প্রভাব থাকবে—জানতে চাইলে ছাত্রলীগের সভাপতি সাইফুর রহমান বলেন, ‘সিন্ডিকেট কই পাইলেন? সিন্ডিকেট বলে কিছু নেই।’\nঅবশ্য কেন্দ্রীয় কমিটিতে পদ-প্রত্যাশী ছাত্রলীগের একাধিক নেতা-কর্মী বলেছেন, বিগত কয়েক বছর ধরেই একটি সিন্ডিকেট ছাত্রলীগের কমিটির নির্ধারণ করে আসছে। ছাত্রলীগের কয়েকজন সাবেক নেতাই নির্ধারণ করেন কমিটিতে কারা থাকবেন বা থাকবেন না। এ কারণে কাউন্সিলে সংগঠনটির কেন্দ্রীয় নেতা নির্বাচন হলেও সেখানে কাউন্সিলদের ইচ্ছা-অনিচ্ছার প্রতিফলন কতটা হয়, তা নিয়ে প্রশ্ন উঠেছে।\nগত ২৬ জুলাই ছাত্রলীগের কেন্দ্রীয় সম্মেলনের মাধ্যমে সাইফুর রহমান সোহাগ সভাপতি ও এস এম জাকির হোসাইন সাধারণ সম্পাদক নির্বাচিত হন। এঁরাও কথিত সিন্ডিকেট দ্বারা মনোনীত বলে সংগঠনের সব পর্যায়ে আলোচনা-সমালোচনা আছে। তাই কেন্দ্রীয় কমিটিতে পদ পেতে নেতা-কর্মীরা দিনভর ব্যস্ত থাকছেন কথিত ওই সিন্ডিকেটের নেতাদের সঙ্গে লবিং-তদবিরে। পাল্লা দিয়ে নিয়মিত চলছে নেতাদের ‘প্রটোকল’ দেওয়া। আবার সভাপতি-সাধারণ সম্পাদক হওয়ার দৌড়ে যেসব ‘উপদলের’ নেতারা বাদ পড়েছেন, তাঁরাও চাইছেন কমিটিতে অন্তর্ভুক্ত হতে। যাঁদের বয়স নেই, তাঁরা নিজেদের ‘ছোট ভাইদের’ কমিটিতে রাখার জোর চেষ্টা চালিয়ে যাচ্ছেন। ছাত্রলীগের কমিটিতে পদ পেতে সর্বোচ্চ বয়স ২৯ বছর।\nজানতে চাইলে আওয়ামী লীগের একজন সাংগঠনিক সম্পাদক বলেন, গুরুত্বপূর্ণ পদগুলোতে ঘোষণা করা হয়েছে। ছাত্রলীগ নিয়ে এখন তেমন মাথা ব্যথা নেই। পরে কাউন্সিলে দেখব। তারপরেও পূর্ণাঙ্গ কমিটিতে নিজের অনুসারীদের রাখার চেষ্টা করে যাচ্ছি।\nপদপ্রত্যাশী ও হল পর্যায়ের ১২ জন নেতার সঙ্গে কথা বলে জানা যায়, তাঁদের সকাল থেকেই খোঁজ রাখতে হচ্ছে, নিজ বলয়ের নেতা কখন কোথায় যাচ্ছেন। যাঁরা সভাপতির অনুসারী, দিনভর মোটরসাইকেলে চেপে তাঁর পেছন পেছন ছুটছেন। দলীয় কার্যালয়, মধুর ক্যানটিন আর নেতাদের বাসার নিচে ভিড় করে থাকছেন নিয়মিত। নিজের কর্মীদের জড়ো করছেন নেতার বিভিন্ন কর্মসূচিতে।\nএ ক্ষেত্রে যেসব নেতার মোটরসাইকেল আছে, তাঁরা এগিয়ে আছেন—এমন মন্তব্য করে সাবেক কমিটির সম্পাদক পর্যায়ের এক নেতা প্রথম আলোকে বলেন, সভাপতি-সাধারণ সম্পাদক হওয়ার পরই তাঁরা হল ছেড়ে ফ্ল্যাটে উঠেছেন, গাড়িতে চড়ছেন। ফলে তাঁদের সঙ্গে পাল্লা দিতে অন্যদেরও মোটরসাইকেলের প্রয়োজন হয়। এ ক্ষেত্রে যাঁদের মোটরসাইকেল নেই, তাঁরা হয়তো দিনে একবার সভাপতি-সাধারণ সম্পাদকের দেখা পান। আর যাঁদের মোটরসাইকেল আছে, তাঁরা সব সময় সঙ্গে থাকতে পারছেন। মোট কথা, পদ পেতে এখন শীর্ষ দুই নেতার পিছু ছাড়ছেন না ছাত্রলীগের পূর্ণাঙ্গ কমিটিতে পদ-প্রত্যাশী নেতা-কর্মীরা।\nকেন্দ্রীয় সভাপতি সাইফুর রহমান প্রথম আলোকে বলেন, আমরা প্রতিদিনই পূর্ণাঙ্গ কমিটি চূড়ান্ত করার জন্য বৈঠক করছি। এটা নিয়ে আরও বৈঠক করতে হবে। যত তাড়াতাড়ি সম্ভব কমিটি ঘোষণা করব। আশা করি, ঈদের ছুটির এক সপ্তাহের মধ্যে ছাত্রলীগের কেন্দ্রীয় পূর্ণাঙ্গ কমিটি ঘোষণা করা সম্ভব হবে।\nপূর্ণাঙ্গ কমিটিতে কাদের আসার সম্ভাবনা আছে—জানতে চাইলে সাইফুর রহমান বলেন, বিগত কেন্দ্রীয় কমিটির যেসব নেতার বয়স আছে, তাদের পূর্ণাঙ্গ কমিটিতে রাখা হবে। এ ছাড়া মাঠ পর্যায়ে যেসব নেতা-কর্মী বঙ্গবন্ধুর আদর্শে বিশ্বাসী হয়ে দলীয় কর্মকাণ্ডে সময় দিয়েছেন, অ্যাকটিভ ছিলেন তাদেরও কেন্দ্রীয় কমিটিতে স্থান দেওয়া হবে। তিনি বলেন, ছাত্রলীগের কেন্দ্রীয় সম্মেলনে যেসব নেতা-কর্মী সভাপতি ও সাধারণ সম্পাদক পদের জন্য লড়াই করেছিলেন, তাঁদেরও অগ্রাধিকার দেওয়া হবে।\nজানতে চাইলে ছাত্রলীগের সাধারণ সম্পাদক এস এম জাকির হোসাইনও শিগগির পূর্ণাঙ্গ কমিটি ঘোষণা করা হবে বলে জানিয়েছেন।\nছাত্রলীগের গত সম্মেলনে সভাপতি পদে বৈধ প্রার্থী ছিলেন ৬৪ জন এবং সাধারণ সম্পাদক পদে বৈধ প্রার্থী ছিলেন ১৪২ জন। ছাত্রলীগের গঠনতন্ত্রে সহসভাপতি ৪১ জন, যুগ্ম সাধারণ সম্পাদক ১০ জন, সাংগঠনিক সম্পাদক ১০ জনসহ মোট ২৫১ সদস্যের কেন্দ্রীয় নির্বাহী কমিটি থাকার কথা বলা হয়েছে।


পর্নোগ্রাফি কাণ্ড; অবশেষে নীরবতা ভাঙলেন শিল্পা শেঠি পর্নোগ্রাফি কাণ্ড; অবশেষে নীরবতা ভাঙলেন শিল্পা শেঠি – ABC BD TV\n‘যারা আমাদের কষ্ট দেয়, তাদের দিকে আমরা রাগ করে তাকাই। আমরা হতাশ হই। দুর্ভাগ্য সহ্য করি। আমরা ভয় পাই হয়তো এই ভেবে যে আমাদের চাকরি চলে যাবে, কোনও রোগ হবে বা কোনও প্রিয় মানুষের মৃত্যুযন্ত্রণা সহ্য করতে হবে। আমাদের এই মুহূর্তে বাঁচতে হবে। কী হয়ে গেছে বা হতে পারে, তা নিয়ে দুশ্চিন্তা করে লাভ নেই।’\nপর্নোগ্রাফি কাণ্ডে স্বামী রাজ কুন্দ্রা গ্রেফতারের চার দিন পর অভিনেত্রী শিল্পা শেঠির ইনস্টাগ্রাম স্টোরিতে ভেসে উঠেছে আমেরিকান লেখক জেমস থার্বারের লেখা এই বাক্যগুলো। মুখে কোনো কথা না বলেও বর্তমানে নিজের অবস্থান যেন স্পষ্ট করে দিলেন অভিনেত্রী। বুঝিয়ে দিলেন, যা ঘটে গেছে বা যা ঘটতে চলেছে, তা নিয়ে ভেবে ভেঙে পড়তে রাজি নন তিনি।\nএই মুহূর্তে বেঁচে থাকাটাই যেন তার কাছে আশীর্বাদ। সে কথা আরও স্পষ্ট হয়, শিল্পার স্টোরির শেষ ভাগে চোখ রাখলে। সেখানে লেখা, ‘একটা দীর্ঘ শ্বাস নিই। আমি ভাগ্যবান, আমি বেঁচে আছি। অতীতে প্রচুর চ্যালেঞ্জের মুখোমুখি হয়েছি। ভবিষ্যতেও হব। কিন্তু এই মুহূর্তে আমি যেভাবে জীবনকে এগিয়ে নিয়ে যাচ্ছি, তা থেকে কেউ আমায় সরিয়ে আনতে পারবে না।’\nস্বামী আপাতত জেল হাজতে। চারদিকে নিন্দার ঝড়। অভিযোগের আঙুল উঠেছিল শিল্পার দিকেও। জীবনের এই মোড় ঘোরানো পরিস্থিতেই মুক্তি পাচ্ছে শিল্পার ছবি ‘হাঙ্গামা ২’। অজস্র বিতর্কের মাঝেও পুরোপুরি পাল্টে যায়নি অভিনেত্রীর পেশাগত জীবনের গতিপথ।\nপর্ন কাণ্ডে রাজ গ্রেফতার হওয়ার পরেই সন্দেহের তীর গিয়েছিল শিল্পার দিকে। প্রশ্ন উঠেছিল, স্বামীর ব্যবসার সঙ্গে কি জড়িত ছিলেন শিল্পাও? আর যদি তা নাও থাকেন, তিনি কি রাজের এই ক্রিয়াকলাপ সম্পর্কে কিছুই জানতেন না? যদি জেনে থাকেন, তা হলে আটকাননি কেন?\nতদন্তে নেমে এখনো শিল্পার বিরুদ্ধে কোনো প্রমাণ পায়নি মুম্বাই পুলিশ। জিজ্ঞাসাবাদের জন্যও আপাতত ডেকে পাঠানো হয়নি অভিনেত্রীকে। রাজের গ্রেফতারের পর মা এবং বোন শমিতা শেট্টির সঙ্গে থাকছেন তিনি।


এবিএম মূসা ছিলেন সাংবাদিকতার কিংবদন্তি’ – শীর্ষ খবর ডটকম\nএবিএম মূসা ছিলেন সাংবাদিকতার কিংবদন্তি’\nPub: Wednesday, March 6, 2019 12:14 AM\nউপমহাদেশে সাংবাদিকতায় মূসা হচ্ছেন রোল মডেল। এবিএম মূসা সাংবাদিক হিসেবে এদেশে অসামান্য অবদান রেখে গেছেন। বস্তুনিষ্ঠ সংবাদ পরিবেশনায় ছিলেন আপসহীন। সাহসের সঙ্গে অকপটে সত্যকে তুলে ধরেছেন। সাংবাদিক থেকে সম্পাদক হয়েছিলেন এবিএম মূসা। সাংবাদিকদের নেতৃত্বেও তিনি ছিলেন প্রথম সারিতে। গতকাল জাতীয় প্রেস ক্লাবে এবিএম মূসা-সেতারা মূসা ফাউন্ডেশন আয়োজিত এবিএম মূসার ৮৮তম জন্মদিন উপলক্ষে ‘ক্রীড়া সাংবাদিকতায় এবিএম মূসা পুরস্কার ২০১৮ ও স্মারক বক্তৃতা ২০১৯’ উপলক্ষে আয়োজিত অনুষ্ঠানে বক্তারা এসব কথা বলেন।\nঅনুষ্ঠানে প্রধান অতিথি অধ্যাপক ড. আআমস আরেফিন সিদ্দিক এবিএম মূসার স্মৃতিচারণ করে বলেন, মূসা এমনই একজন সাংবাদিক ছিলেন যিনি সব জায়গা থেকে শিখতেন। তিনি বিদেশে বিভিন্ন সভা-সেমিনারে যা শিখেছেন তা দেশে এসে কাজে লাগিয়েছেন।\nঅন্যদেরকে শিখিয়েছেন। আমাদের সঙ্গে আলাপ করেছেন তা কীভাবে কাজে লাগানো যায়। অবজারভার পত্রিকায় বার্তা সম্পাদক থাকার সময় তার ভূমিকা তুলে ধরে বলেন, তার অবদানের কারণেই এই পত্রিকাটিকে সবাই চিনতো। ঢাকা বিশ্ববিদ্যালয়ের সঙ্গে এবিএম মূসার নিবিড় সম্পর্ক ছিল জানিয়ে তিনি বলেন, আমাদের বিশ্ববিদ্যালয়, ডিপার্টমেন্টের সঙ্গে তার অত্যন্ত গভীর সম্পর্ক ছিল। তিনি সম্পূর্ণ নিজস্ব অর্থায়নে ‘আতাউস সামাদ ট্রাস্ট’ বৃত্তি চালু করেন। অথচা এটা যখন তিনি শুরু করেন আমাকে এটার প্রচারণা করতে দেননি। তিনি কোনোভাবেই নিজের প্রচারণা করতে চাইতেন না। তার মতো বিরল মানুষের আলোচনা করা উচিত বলেও তিনি জানান। বিশেষ অতিথি স্বাধীন বাংলা ফুটবল দলের অধিনায়ক জাকারিয়া পিন্টু বলেন, মূসা ভাই খেলা দেখতেন। আমি ভালো খেললে বাহবা দিতেন আর খারাপ খেললে বকা দিতেন। তিনি আমাকে বিভিন্নভাবে ভালো খেলার পরামর্শ দিতেন। সাবেক এ ফুটবলার এবিএম মূসাকে স্বাধীনতা পুরস্কার অথবা জাতীয় পুরস্কার দেয়ার জন্য সরকারের কাছে দাবি জানান।\nঅনুষ্ঠানে সভাপতির বক্তব্যে জাতীয় প্রেস ক্লাবের সভাপিত সাইফুল আলম বলেন, এবিএম মূসা ছিলেন সাংবাদিকতার কিংবদন্তি। তার জন্মদিনে আমি আনন্দিত। কারণ আমাকে তিনি অত্যন্ত স্নেহ করতেন। আমি মূসা ভাইয়ের সান্নিধ্য পেয়েছি, কাজ করার সুযোগ পেয়েছি। তিনি জাতীয় প্রেস ক্লাবের এ পর্যন্ত আসার পিছনে এবিএম মূসার অবদান সব থেকে বেশি বলে জানান। তিনি বলেন, এবিএম মূসা সিনিয়রদের সঙ্গে যেভাবে মিশতেন তেমনি জুনিয়রদেরও কাছে টেনে নিতেন। তার কোনো টেবিল ছিল না। তার কাছে যে কেউ গিয়ে কথা বলতে পারতেন। অনুষ্ঠানে সাংবাদিকতায় ক্রীড়া সাংবাদিকতায় অবদানের জন্য ‘এবিএম মূসা পুরস্কার ২০১৮’ দেয়া হয়। অনুষ্ঠানের শুরুতেই সভাপতি ও প্রধান অতিথি কালেরকণ্ঠের ক্রীড়া সাংবাদিক নোমান মোহাম্মদের হাতে ক্রেস্ট তুলে দেন। ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের অধ্যাপক রোবায়েত ফেরদৌসের সঞ্চালনায় অনুষ্ঠানে আরো বক্তব্য রাখেন প্রথম আলোর যুগ্ম সম্পাদক সোহরাব হাসান, এবিএম মূসার কনিষ্ঠ কন্যা ড. শারমিন মূসা, তার জামাতা ব্যারিস্টার আফতাব উদ্দিন।


শেরপুরে চলাচলের অযোগ্য মালিহাটা-উদয়কুঁড়ি সড়ক দশ গ্রামের মানুষের সীমাহীন দুর্ভোগ | dannews24.com\nদুপচাঁচিয়া থানার নবাগত অফিসার ইনচার্জ হাসান আলীকে জাতীয় অনলাইন প্রেসক্লাব এর পক্ষ থেকে ফলেল শুভেচ্ছা ও মতবিনিময় সভা\nশেরপুরে চলাচলের অযোগ্য মালিহাটা-উদয়কুঁড়ি সড়ক দশ গ্রামের মানুষের সীমাহীন দুর্ভোগ\nপ্রকাশিত : সেপ্টেম্বর ০৫, ২০২০, ১৩:৪৯\nশেরপুর (বগুড়া) প্রতিনিধি: কৃষি নির্ভর এসব গ্রামের কৃষকরা তাদের উৎপাদিত কৃষি পণ্য পরিবহণ নিয়ে বিপাকে। বর্ষা মৌসুমে চলাচলের একেবারেই অনুপযোগী হয়ে পড়ে বগুড়ার শেরপুর উপজেলার মালিহাটা থেকে উদয়কুঁড়ি পর্যন্ত গ্রামীণ এই কাঁচা সড়ক। এছাড়া সামান্য বৃষ্টি হলেই কাদা-পানিতে একাকার হয়ে যায় সড়কটি। এসময় গাড়ি দূরে থাক, হেঁটে পার হওয়াই মুশকিল। তাই ওই সময় সব ধরণের যানবাহন চলাচল বন্ধ হয়ে যায়। এতে করে অন্তত দশ গ্রামের সাধারণ মানুষকে সীমাহীন দুর্ভোগ পোহাতে হচ্ছে। তাছাড়া এই এলাকাটির অর্থনীতির মূল চালিকা শক্তি কৃষি। কৃষি নির্ভর এসব গ্রামের কৃষকরা তাদের উৎপাদিত কৃষি পণ্য নিয়ে বিপাকে পড়েছেন। এমনকি ন্যায্য দামও পাচ্ছেন না তারা। কৃষিপণ্য পরিবহন করতেও গুণতে হচ্ছে দ্বিগুণ ভাড়া। সড়কটি পাকা করা হলে দুর্ভোগ লাঘবের পাশাপাশি পরিবহন ক্ষেত্রেও খরচ কমে আসবে। একইসঙ্গে কৃষকরা তাদের কৃষি পণ্যের ন্যায্য দাম পাবেন। তাই জনগুরুত্বপূর্ণ এই কাঁচা সড়কটি দ্রুত পাকাকরণের দাবি জানিয়েছেন এলাকাবাসী।\nসরেজমিনে গিয়ে জানা যায়, উপজেলার কুসুম্বী ইউনিয়নের মালিহাটা থেকে উদয়কুঁড়ি পর্যন্ত সড়কটির দৈর্ঘ্য তিন কিলোমিটার। এই সড়কটি দিয়ে প্রতিদিন উঁচুলবাড়িয়া, বাঁশবাড়িয়া, উদয়কুঁড়িসহ আশপাশের অন্তত দশটি গ্রামের শতশত মানুষ চলাচল করে। শুক্রবার ও মঙ্গলবার আলতাদিঘী বোর্ডের হাটের দিন মানুষের চলাচল আরও বেড়ে যায়। এছাড়া এই রাস্তা সংলগ্ন গ্রামের শিক্ষার্থীরা রাস্তাটির কাদামাটি মাড়িয়ে মালিহাটা উচ্চ বিদ্যালয়, তাতড়া উচ্চ বিদ্যালয়, আলতাদিঘী মাদ্রাসা ও শহরের একাধিক বিদ্যালয়ে লেখাপড়া করে। ওই এলাকার বাসিন্দা মোফাজ্জল হোসেন, সেলিম রেজা, রেজাউল করিমসহ একাধিক ভুক্তভোগী বলেন, তাদের যাতায়াতের একমাত্র রাস্তাটি চলাচলের অযোগ্য হয়ে পড়েছে। যানবাহনতো দূরের কথা, পায়ে হেঁটে চলাও এখন দায়। কারণ রাস্তাটির মাটি এঁটেল তাই বর্ষা মৌসুমের শুরু থেকেই কাদা-পানিতে একাকার। এরপর আবার ট্রাক্টর ও পাওয়া টিলার চলাচলের কারণে হাবড়ে (গভীর কাদা) পরিণত হয়েছে। বর্তমানে এই সড়কে স্থানভেদে চার থেকে পাঁচ ফুট পর্যন্ত কাদার গভীরতা আছে। এ অবস্থায় এলাকার কৃষকরা তাদের উৎপাদিত পণ্য সময়মত বাজারে নিতে পারেন না। ফলে কৃষিপণ্যের ন্যায্যমূল্যও পান না তারা। এসব ভুক্তভোগীরা আরও বলেন, ভোগান্তির পাশাপাশি বিপত্তির শিকারও হতে হচ্ছে তাদের। যাতায়াতের সড়কের বেহালদশার কারণে অনেকে এসব গ্রামে ছেলেমেয়ে বিয়ে দিতে চায় না। কোন আত্মীয়স্বজনও এই গ্রামে আসতে চায় না। এমনকি এসব গ্রামের কেউ অসুস্থ হলে বা কারো প্রসববেদনা উঠলে তাদের কাঁধে করে হাসপাতালে নিয়ে যেতে হয়। বেহাল এই কাঁচা সড়কটির কারণে চরম মানবেতর জীবনযাপন করতে হচ্ছে এই অঞ্চলের মানুষদের।\nঅত্র ইউনিয়নের সংশ্লিষ্ট ওয়ার্ডের সদস্য (মেম্বার) মো. হাবিবর রহমান বলেন, বিকল্প কোন রাস্তা না থাকায় এ অঞ্চলের মানুষের এই রাস্তা হয়েই উপজেলা সদরে যাতায়াত করতে হয়। সামান্য বৃষ্টি হলেই রাস্তাটি কর্দমাক্ত হয়ে ভ্যান-রিকশা, মোটরসাইকেল, বাইসাইকেল, অটোরিকসা, টেম্পো, মিনি ট্রাকসহ সবধরণের যানবাহন চলাচল বন্ধ হয়ে যায়। এমনকি পায়ে হেঁটে চলাও অসম্ভব হয়ে পড়ে। বছরের প্রায় অর্ধেক সময় এভাবেই চলাচলের অযোগ্য থাকে এই কাঁচা সড়কটি। বিশেষ করে বর্ষাকালে দুর্ভোগের মাত্রা আরও বেড়ে যায়। ফলে তাদের কৃষিপণ্য নিয়ে বিপাকে পড়েন। পরিবহণ ক্ষেত্রেও দ্বিগুণ ভাড়া গুণতে হয়। তাই সমস্যা নিরসন করার লক্ষ্যে সড়কটি পাকাকরণ করা জরুরি। এজন্য উপজেলা প্রকৌশলীর দফতরসহ একাধিক দফতরে ধর্ণা দিয়েছি। কিন্তু কাজের কাজ কিছুই হয়নি। এমনকি সরকারের সংশ্লিষ্ট কর্তা ব্যক্তিদের সেদিকে কোন নজর নেই বলে ক্ষোভ জানিয়ে অভিযোগ করেন তিনি। এ প্রসঙ্গে জানতে চাইলে উপজেলা প্রকৌশলী মো. নূর মোহাম্মদ বলেন, ইতিমধ্যে সড়কটি পাকাকরণ করার জন্য তার ঊর্ধ্বতন কর্মকর্তার দফতরে ফাইল পাঠানো হয়েছে। বিষয়টি নিয়ে একাধিকবার কথাও বলেছেন তিনি। দ্রুততম সময়ের মধ্যেই সড়কটি পাকাকরণের বরাদ্দ আসবে বলে আশাবাত ব্যক্ত করেন এই প্রকৌশলী।\n‘রাজশাহীতে আনসার আল ইসলামের তিন সদস্য গ্রেপ্তার’\n: Spread the loveনিজস্ব প্রতিবেদক : রাজশাহী মহানগরীর বেলপুকুর থানা এলাকা থেকে......বিস্তারিত\n: Spread the love তমাল ইসলাম,রাজশাহী প্রতিনিধি: রাজশাহীতে ১ম জানাহারা জামান...\n: Spread the love শেরপুর ( বগুড়া) প্রতিনিধি ঃ ফ্রান্সে মহানবী...\n: Spread the love মহানগর প্রতিনিধি, রাজশাহী : জাতীয় চার নেতার...


আসছে নতুন ডিস্ক যা তথ্যকে বাঁচিয়ে রাখবে লক্ষ বছর!!!! – TunerPage\nতথ্য সংরক্ষণের জন্য মানুষ যুগে যুগে বিভিন্ন পদ্ধতি ও মাধ্যম উদ্ভাবন করেছে। প্রথমে মুখস্থ করে, এরপর চিত্র ও লেখার সাহায্যে। ধীরে ধীরে বিজ্ঞানের কল্যাণে সেই স্থানে আসে বিভিন্ন প্রযুক্তি পণ্য। টেপ রেকর্ডার, সিডি, ডিভিডি ইত্যাদির পরে এখন চলছে ক্লাউড স্টোরেজের যুগ। গত কয়েক দশকে মানুষ বিভিন্ন প্রযুক্তি ব্যবহার করে বিপুল পরিমাণে তথ্য ধারণ ও সংরক্ষণ করে রাখার ক্ষমতা অর্জন করলেও এখনো অনেক দীর্ঘ সময়ের জন্য তথ্য সংরক্ষণ করে রাখার খুব কার্যকর পদ্ধতি উদ্ভাবিত হয়নি।কিন্তু এবার তথ্য সংরক্ষণ করে রাখার জন্য বিজ্ঞানীরা এমন একটি ডিস্ক উদ্ভাবন করেছেন যেটাকে ধ্বংস করে ফেলা প্রায় অসম্ভব (nearly indestructible ) বলে দাবি করেছেন তারা। এমনকি এটাকে যদি আগুনে পোড়ানোও হয় তবুও এর কিছু হবে না! গবেষকরা জানান, সফলভাবে তৈরি করা দীর্ঘমেয়াদী তথ্য সংরক্ষণ ব্যবস্থা ভবিষ্যতে তথ্যের হারিয়ে যাওয়া কিংবা নষ্ট হয়ে যাওয়া রোধ করবে।\nনেদারল্যান্ডের University of Twente MESA+ Institute for Nanotechnology’র জেরোইন ডি ভ্রিস দেখান যে, এত দীর্ঘ সময় ধরে তথ্য সংরক্ষণে সক্ষম ব্যবস্থা গড়ে তোলা আসলেই সম্ভব। তিনি এমন একটি optical information carrier তৈরি করেছেন যেটি ‘ইচিং প্রযুক্তি’ (etching techniques) ব্যবহার করে ‘বিট’ আকারে প্রতিটি তথ্য অনেক দীর্ঘ সময় পর্যন্ত সংরক্ষণ করে রাখতে সক্ষম। আর এই ক্যারিয়ারটি পানি ধারণ করতে সক্ষম টাংস্টেন দিয়ে তৈরি যেটি সিলিকন নাইট্রাইড দিয়ে আবৃত। টাংস্টেন অনেক উচ্চ তাপমাত্রা-প্রতিরোধী। একটি QR কোড টাংস্টেনের ভেতরে ‘ইচ’ বা নকশা করা হয় ও সিলিকন নাইট্রাইড দিয়ে আবৃত করে দেয়া হয়।\nতথ্যগুলোর স্থায়ীত্ব নিশ্চিত করার জন্য একটি শক্তি ভিত্তিক বাধা (energy barrier) প্রয়োজন যেটি তথ্যকে অন্যনান্য জিনিস থেকে পৃথক রাখতে সক্ষম হবে। মিলিয়ন বছর পরে ডিস্কে ধারণ করা তথ্যগুলো অক্ষত রয়েছে কিনা সেটি প্রমাণ করার জন্য এই ‘এনার্জি ব্যারিয়ার’ এর বয়স নির্ণয়ের জন্য পরীক্ষা চালাতে হবে। আরহেনিয়াসের মডেল অনুসরণ করে এই পরীক্ষা চালানো হয়।\nবর্তমানে তথ্য সংরক্ষণে ব্যবহৃত হার্ড ডিস্ক ড্রাইভ গুলো প্রচুর তথ্য সংরক্ষণ করতে পারলেও কক্ষ তাপমাত্রায় সেগুলো সর্বোচ্চ ১০ বছর পর্যন্ত অক্ষত থাকে। এজন্যই বিকল্প চিন্তা করছেন বিজ্ঞানীরা। নতুন পরীক্ষায় দেখা গিয়েছে ২০০ ডিগ্রি সেলসিয়াস তাপমাত্রায় রাখার পরও টাংস্টেনের গায়ে লিখিত কোড পড়া যাচ্ছে। আর এটি থেকেই দীর্ঘ মেয়াদে তথ্য সংরক্ষণ ব্যবস্থা গড়ে তোলা সম্ভব হবে বলে আশা করছেন তারা।\nট্যাগ সমূহ: তথ্য সংগ্রহনতুন ডিস্কলক্ষ বছর\nওয়াই-ফাই ব্যবহার করুন থ্রিজি রাইডার দিয়ে...।।


বিজেপিকে ভোট দিলে ধর্ষণ করা হবে-পোস্টার ঘিরে উত্তাল পশ্চিম মেদিনীপুর, বিজেপির অভিযোগ তৃণমূলের দিকে – প্রিয় বন্ধু বাংলা\nহোম > রাজ্য > কলকাতা > বিজেপিকে ভোট দিলে ধর্ষণ করা হবে-পোস্টার ঘিরে উত্তাল পশ্চিম মেদিনীপুর, বিজেপির অভিযোগ তৃণমূলের দিকে\nভোটের মরসুমে বর্তমানে শাসক বনাম বিরোধী নেতারা একে অপরের বিরুদ্ধে রাজনৈতিক ময়দানে নেমে জোর প্রচারপর্ব শুরু করে দিয়েছেন। ভয়, ভীতির অভিযোগ তুলে যখন শাসকদল তৃণমূলের বিরুদ্ধে সরব হচ্ছে বিজেপি, ঠিক তখনই পাল্টা এইসবই প্রচারে আসার জন্য বিজেপির চক্রান্ত করছে বলে অভিযোগ করছে তৃণমূল।\nআর যুযুধান এই দুই পক্ষের দাবি, পাল্টা দাবিকে ঘিরেই এখন সরগরম রাজ্য রাজনীতি। আর এরই মাঝে এবার পশ্চিম মেদিনীপুরের চন্দ্রকোনায় একটি বিস্ফোরক পোস্টার পড়াকে কেন্দ্র করে তীব্র চাঞ্চল্য ছড়াল। প্রসঙ্গত উল্লেখ্য, পশ্চিম মেদিনীপুর চন্দ্রকোনা বিধানসভা এলাকাটি হুগলির আরামবাগ লোকসভা কেন্দ্রের মধ্যেই পড়ে।\nযেখানে আগামী6ই মে ভোট রয়েছে। আর তার আগে বৃহস্পতিবার এই চন্দ্রকোনাতেই বিজেপির বিরুদ্ধে কিছু পোস্টার পড়াকে কেন্দ্র করে তীব্র চাঞ্চল্য ছড়াল। সূত্রের খবর, বৃহস্পতিবার সকালে পশ্চিম মেদিনীপুরের চন্দ্রকোনার ঝাঁকড়া এলাকায় কিষাণ মান্ডি চত্বরে বেশকিছু পোস্টারে লেখা থাকে যে, “ভোট দিতে গেলে শাস্তি দেওয়া হবে। এলাকায় থাকতে দেওয়া হবে না। এমনকি, যদি কেউ ভোট দেয় তাহলে বিজেপির মহিলা কর্মী সমর্থককে ধর্ষণ করা হবে।”\nআর ভোটের আগে এহেন পোস্টার নিয়ে এবার এলাকায় শুরু হয়েছে তীব্র চাঞ্চল্য। বিজেপির বিরুদ্ধে পড়া এই পোস্টারকে কেন্দ্র করে ইতিমধ্যেই বিজেপির তরফ থেকে গোটা ঘটনায় অভিযোগের তীর তোলা হয়েছে তৃনমূলের দিকে। যদিও বা তৃণমূলের তরফে এই গোটা ঘটনাটি অস্বীকার করা হয়েছে।\nএদিন এই প্রসঙ্গে স্থানীয় তৃণমূলের অঞ্চল সভাপতি হীরালাল ঘোষ বলেন, “আসলে বিজেপি কর্মীরা প্রচারে আসার জন্যই এসব করছে।” সব মিলিয়ে এবার ভোটের আগে চন্দ্রকোনায় বিস্ফোরক পোস্টারকে ঘিরে তীব্র উত্তেজনা ছড়িয়ে পড়ল।\nট্যাগড Banglar Sera www.24x7 News Portal bjp-tmc-poster Ei Samay er Onlline Paper আজকাল এর খবর কলকাতার বেস্ট অনলাইন মিডিয়া প্রতিদিন এর সংবাদ বাংলায় ভালো ২৪x৭ অনলাইন নিউজ মিডিয়া\nকোনও ডিএম-এসপির তাকত নেই আমাকে গ্রেপ্তার করার! ভোটের আগে অনুব্রতর হুমকি\nএবার বিজেপির গোষ্ঠীকোন্দল প্রকাশ্যে! রাজ্য নেতৃত্ব চরম বিড়ম্বনায়


তালায় মৎস্য ঘেরে বিষ প্রয়োগে ৩০ লক্ষাধিক টাকার মাছ নিধন তালায় মৎস্য ঘেরে বিষ প্রয়োগে ৩০ লক্ষাধিক টাকার মাছ নিধন\nতালায় মৎস্য ঘেরে বিষ প্রয়োগে ৩০ লক্ষাধিক টাকার মাছ নিধন\nপ্রকাশিত : ৪ আগস্ট , ২০২০ ৬:২৬ অপরাহ্ন সর্বশেষ আপডেট : প্রকাশিত : ৪ আগস্ট , ২০২০ ৬:২৬ অপরাহ্ন\nসাতক্ষীরার তালা উপজেলার নলতা বিলের একটি মৎস্য ঘেরে দুর্বৃত্তেরা বিষ প্রয়োগ করে ৩০ লক্ষাধিক টাকার মাছ নিধন করেছে বলে অভিযোগ উঠেছে। বিষ প্রয়োগের ফলে মঙ্গলবার (০৪ আগস্ট) সকালে মৎস্য ঘেরের বাগদা, রুই, কাতলা, সিলবারকার্পসহ বিভিন্ন প্রজাতির অসংখ্য মাছ মরে ভেসে উঠেছে। এতে ঘের মালিকের প্রায় ৩০ লক্ষাধিক টাকার ক্ষতি হয়েছে।\nএঘটনা জানার পর উপজেলা পরষিদ চেয়ারম্যান, তালা থানা ওসি ও মৎস্য অধিদপ্তররে র্কমর্কতারা ঘটনাস্থল পরিদর্শন করছেনে।\nঘের মালিক উপজেলা আওয়ামী লীগ নেতা জি.এম. গোলাম রসুল জানান, কর্মচারীরা ঈদরে ছুটিতে থাকায় তিনি পাশ্ববর্তী আরেকটি ঘেরে ছিলেন। ভোর রাত সাড়ে তিনটার দিকে দূর্বৃত্তরা তার ৯০ বিঘা ওই ঘেরে বিষ প্রয়োগ করে। পরে সকালে অসংখ্য মরা মাছ ভেসে ওঠে। এতে তার প্রায় ৩০ লক্ষাধিক টাকার মাছের ক্ষতি হয়েছে বলে তিনি আরো জানান।\nআরও পড়ুন: পিসিআর ল্যাব স্থাপন ও টেকসই বেঁড়িবাধ নির্মাণসহ ২১ দফা দাবিতে সাতক্ষীরায় মানববন্ধন\nতালা থানার অফিসার ইনর্চাজ (ওসি) মেহেদী রাসেল এ ঘটনার সত্যতা নিশ্চিত করে জানান, ঘটনাটি খুবই দুঃখজনক। অভিযোগ পেলে বিষয়টি তদন্ত করে দোষ দের বিরুদ্ধে আইনগত ব্যবস্থা নেয়া হবে।\nThe post তালায় মৎস্য ঘেরে বিষ প্রয়োগে ৩০ লক্ষাধিক টাকার মাছ নিধন appeared first on Satkhira Protidin.\nবরুড়ায় আদ্রা ইউপি নির্বাচনে বিএনপি’র প্রার্থীর ভোট বর্জন\nশুক্রবার (রাত ৩:০৫)\nদুর্নীতবাজ ও ধর্ষকদের সামাজিকভাবে বর্জন করতে হবে : মোস্তফা\nপ্রকাশিত : ৩ অক্টোবর , ২০২০ ৪:১৭ অপরাহ্ন


গাছের রক্তের স্বাদ বদলাতে চান বিজ্ঞানীরা 02.12.2019 | 03:56 মিনিট\nগাছেরও রক্ত রয়েছে৷ কী? শুনে অবাক হলেন তো? গাছের এ রক্তের নাম ফ্লোয়েম৷ তবে তা লাল নয়৷ এই ফ্লোয়েমের স্বাদ ও গন্ধই একেক রকম পোকাকে আকৃষ্ট করে৷ ফলে মধু আহরণের সময় সে গাছের পারাগায়ণ ঘটে, বিভিন্ন জায়গায় ছড়ায় বীজ৷\nমেয়েদের ‘ভিজিটিংকার্ড’ সম্পর্কে জেনে নিন 08.12.2018\nঅনেকে মেয়েই তাঁদের মুখের সৌন্দর্য নিয়ে ব্যতিব্যস্ত৷ আবার অনেকে মনে করেন, হাতের সৌন্দর্য মুখের চেয়েও গুরুত্বপূর্ণ৷ জার্মানরা সাধারণত বলে থাকেন, হাতের সৌন্দর্যই নাকি মেয়েদের ‘ভিজিটিং কার্ড’৷ সত্যিই কি তাই?\nরক্তের রং রংধনু! 31.05.2018\nমানুষের রক্তের রং লাল বলেই যে সব প্রাণীর রক্তের একই লাল হবে তা তো নয়৷ প্রাণী জগতে রক্তের রং কিন্তু রংধনুর মতোই বিচিত্র৷


এই মানুষটা হুইলচেয়ারে বসেই ২০ বছরের বেশি সময় ধরে নার্সের দায়িত্ব পালন করে আসছেন। কিছু মানুষ হুইলচেয়ারে চলাফেরা করলেও, তাদের কর্মশক্তি দুই পায়া অনেক মানুষদের চেয়ে অনেকখানি বেশি...\nফ্লোরেন্স নাইটিঙ্গেল বিশ্বাস করতেন সৃষ্টিকর্তা তাকে মানুষের সেবা করবার জন্যেই পাঠিয়েছেন। তিনি এমন এক সময়ে সেবিকা হিসেবে কাজ করেছেন যা নারীদের জন্য প্রতিকূল সময়। তখন কেউ সেবিকার কাজ করতে চাইতো না। মেয়ে সেবিকা হোক, চায়নি ফ্লোরেন্স নাইটিঙ্গেলের বাবা-মাও। সেই মেয়েটি আজ আধুনিক নার্সিং সেবার অগ্রদূত হিসেবে বিশ্বে স্মরণীয়। রুপসী এই নারী ক্রিমিয়ার যুদ্ধে বিপর্যস্ত আহত সৈনিকদের সেবায় এতটাই নিবেদিত ছিলেন যে, তাকে সৈন্যরা বলতে শুরু করেছিল, 'ক্রিমিয়ার ফেরেশতা'!\nঅক্ষমতা বোধহয় ইচ্ছে আর সাহসের অনুপস্থিতি। কিন্তু, কিছু মানুষের এই দুইটি জিনিস একেবারে অফুরন্ত- ইচ্ছে, সাহস সাথে অসীম মনোবল। তাদের জীবনে কোনো কিছুই নিজের ইচ্ছের কাছে বাঁধা হতে পারে না৷ ইরানি বাড়ৈ তেমনই একজন নারী। সত্যি বলতে তাকে যদি আপনি কখনো সাদামাটা পরিস্থিতিতে দেখেন, আপনার মায়া লাগবে এই ভেবে, আহারে মানুষটার বোধহয় হুইলচেয়ারে চলতে কষ্ট হচ্ছে।\nঅনুপ্রেরণার অপর নাম যেন ইরানি বাড়ৈ\nকেউ হুইলচেয়ারে চলাফেরা করলে তাকে একটু অক্ষম মনে হতেই পারে, মনে হতেই পারে মানুষটা স্বাভাবিক মানুষের মতো চলতে ফিরতে পারে না। কিন্তু, এরকম মনে হলেও কিছু এসে যায় না৷ কিছু মানুষ প্রতিবন্ধকতাকে এমন করে জয় করেন যে, প্রতিবন্ধকতা শব্দটাকেও কেমন অচল অচল মনে হয়। কিছু মানুষ হুইলচেয়ারে চলাফেরা করলেও, তাদের কর্মশক্তি, প্রাণ প্রাচুর্য, উদ্যম দুই পায়া অনেক মানুষদের চেয়ে অনেকখানি বেশি। ইরানি বাড়ৈ তেমন একজন মানুষ। তাকে যখন আপনি নারায়ণগঞ্জ হাসপাতালে দেখবেন, তখন বিস্ময় এবং শ্রদ্ধাবোধে আপনার মন ভরে উঠবে। তিনি হুইলচেয়ারে বসেই আজ ২০ বছরের বেশি সময় ধরে নার্সের দায়িত্ব পালন করে আসছেন। মানুষের সেবায় নিজেকে নিয়োজিত রাখছেন।\n১৯৯৬ সালে একবার প্রবল জ্বর আসলো। তখন থেকে সমস্যাটা শুরু হয়েছিল। ডাক্তাররা ধরতে পারেনি। জ্বরটা খতরনাক হয়ে উঠেছিলো, হাত আর দুই পা পক্ষাগাতগ্রস্থ হয়। প্যারালাইজড হয়ে পড়ায় তখন থেকেই তাকে হুইলচেয়ারে চলতে ফিরতে হয়। শুরুতে ভেবেছিলেন, এরকম অবস্থায় হয়ত নার্সিং পেশাটাকে ছাড়তে হবে। কিন্তু তিনি ভালবাসেন পেশাটাকে। এত সহজে ছেড়ে দিবেন? এতদিনের অভিজ্ঞতা।\nঅসুস্থ হওয়ার দশ বছর আগে থেকে এই পেশায় জড়িত, ঢাকা মেডিক্যাল কলেজ থেকে নার্সিংয়ের উপর ডিপ্লোমা নিয়েছিলেন। এই মানবিক পেশাটার উপর মায়া পড়ে গিয়েছে। তাছাড়া, কোনো কোনো মানুষকে ভালবাসার নেশায় ধরে। নার্সিং পেশাটা শুধু নিছক একটা পেশা তো নয় তার কাছে, এটা এক ভালবাসা। তাই তিনি ছাড়তে পারলেন না। ফিরে আসলেন এক বছর বাদে। অসুস্থ হওয়ার পর সাভারের সেন্টার ফর দ্য রিহ্যাবিলিটেশন অব দ্য প্যারালাইজডে এক বছরের আরেকটি ডিপ্লোমা করেছিলেন। তারপর ফিরে আসেন কর্মক্ষেত্রে।\nনিজ কর্মস্থলের সামনে\nবর্তমানে তিনি ১০০ শয্যাবিশিষ্ট নারায়ণগঞ্জ জেনারেল হাসপাতালের ডাইরিয়া ওয়ার্ডে সিনিয়র স্টাফ নার্স হিসেবে চাকরি করছেন। অসুস্থ হবার আগে ঠিক যেভাবে নার্স হিসেবে সেবা দিতেন, এখনো ঠিক ওরকম, একই মমতায় ও দায়িত্বনিষ্ঠায় সেবা দিচ্ছেন রোগীদের৷ প্রতিদিন সময় মেনে ঠিক হাজির হয়ে যান হাসপাতালে। তারপর কাজে ডুবে যান। অথচ, হুইলচেয়ারে বসে নার্স হিসেবে কাজের শুরুর দিনগুলোতে অনেকে হয়ত তাকেই রোগী বলে ভুল করত। এখনো যে হুট করে কেউ ভুল করে না, তা কে বলতে পারে!\nতাতে কী এসে যায়? তিনি যেভাবে নার্সিং পেশাকে ভালবেসেছেন, রোগীদের সেবা করছেন সেটা এক বিশাল অনুকরণীয় দৃষ্টান্ত। রোগীরাও হয়ত তাকে দেখে মনোবল পায়। আর নার্সিং পেশার জন্যও ইরানি এক গর্বের নাম। ইরানির সহকর্মীরা তাকে নিয়ে উচ্ছ্বসিত। মাহমুদা খানম নামের একজন সিনিয়র নার্স বলেন, 'ইরানি খুবই দক্ষ নার্স। হাঁটতে না পারলেও অন্য নার্সদের মতই সব ধরনের সেবা দিয়ে যাচ্ছেন তিনি। তার সেবায় অনেক মুমূর্ষু রোগী সুস্থ হয়ে বাড়ি ফিরতে পেরেছেন।'\n৫১ বছর বয়সী ইরান বাড়ৈ স্বপ্ন দেখেন আজন্ম সেবাকাজের সাথে যুক্ত থাকার। তিনি বলেন, 'মানুষের সেবা করার স্বপ্নই আমি সারা জীবন লালন করেছি। কয়েক বছর পর আমার অবসর নিতে হবে। এরপর যেন মানুষের পাশে থাকতে পারি, তাই একটা পুনর্বাসন কেন্দ্র প্রতিষ্ঠা করতে চাই।'\nফ্লোরেন্স নাইটিঙ্গেলরা যেমন বারে বারে জন্মায় না কিন্তু অনুপ্রেরণা ছড়িয়ে যায় প্রজন্ম থেকে প্রজন্মে, আমাদের 'ফ্লোরেন্স নাইটিঙ্গেল' ইরানি বাড়ৈ আমাদের জন্য তেমনই একটা নাম। তিনি প্রমাণ করে দিচ্ছেন, মনের জোর আর ইচ্ছেশক্তি থাকলে হুইলচেয়ারে বসেও সেবকের কাজ করা যায়! স্যালুট ইরানিকে, আপনিই কারো কারো জন্যে মনের জোর।\nফ্লোরেন্স নাইটিঙ্গেল ইরানি বাড়ৈ


আদর্শের মৃত্যু নেই – ইস্টিশন ব্লগ\nআদর্শের মৃত্যু নেই\nAuthor: খোরশেদ আলম Published Date: মে ৩, ২০১৬\nলিখলে মানুষের মৃত্যু হয়, একথাটি বাংলাদেশের ক্ষেত্রে আজ ভয়াবহ রকম সত্যে পরিণত হয়েছে। লেখার অবশ্য একটা ধরন আছে। রকম আছে। অনেকে আছেন সুবিধাবাদী গোছের, এদিকেও না ওদিওে না। যাদের ভিজেও পাঁচ সের, শুকনোও পাঁচ সের। এইসব কতিপয় সুবিধাবাদী-কপট-বেইমান লেখক যারা তারা সর্বকালেই প্রশংসিত। কিন্তু দুঃখজনক হলেও সত্য যে এইসব বসন্তের কোকিলদের লেখায় চামচামি-চাতুরতা-মিথ্যাচার আর অনাকাঙ্খিত প্রশংসায় ভরা। সত্য ইতিহাস বলতে এদের লেখায় কোনোকিছু পাওয়া যায় না। তবুও এরা এই শ্রেণির প্রজাতিরা বেঁচে আছে দাপটেই। কারো মৃত্যুই আসলে আমাদের কাম্য নয়। দেশের জন্যে, মুক্তিযুদ্ধের চেতনায় বিশ্বাসী হয়ে, প্রগতির কথা বলতে গিয়ে প্রতিনিয়ত ঝরে যাচ্ছে বাংলাদেশের হৃদয় হতে এদেশের সূর্যসন্তানেরা। আহ, কি যাতনা, কি মর্মবেদনা তা দেখবার কেউ নেই।\nগত ৩১ অক্টোবর ২০১৫ প্রকাশ্য দিবালোকে জাগৃতির প্রকাশক ফয়সল আরেফিন দীপনকে হত্যা করা হয়েছে। মানুষের ভিতরে ঢুকে হত্যা করে জাতশিকারী আবার বেরিয়ে গেছে বীরদর্পে জনতার ভিতর দিয়েই। একটি স্বাধীন দেশে এ এক দানবীয়-মধ্যযুগীয় বর্বরতা ও হৃদয়বিদারক ঘটনা। দীপনের দোষ হলো কিছুদিন আগে নিহত হওয়া ব্লগার অভিজিতের ‘বিশ্বাসের ভাইরাস’ ও ‘অবিশ্বাসের দর্শন’ গ্রন্থ প্রকাশ করা। ভেবে পাই না কি করে এটা হয়, কিভাবে এটা হয়? দেশে গত আড়াই বছরে ১০জনেরও বেশী ব্লগার, শিক্ষক নিহত হয়েছেন। কিছুকাল আগে ২জন বিদেশী নাগরিক খুন হয়েছেন। ঢাকার হোসেনী দালানে গ্রেনেড হামলায় ঝরে গেছে ২টি তাজা প্রাণ। তবুও ঘুম ভাঙলো না প্রশাসনের। তাহলে কি মানুষ আর লিখবে না? লিখবার দিন কি তাহলে ফুরিয়ে এলো। কিন্তু বিস্ময়কর তবুও মানুষ লিখে যায়। তবুও মানুষ তৈরি হয়। তবুও এখানে কতিপয় মানুষ জেগে রয়। কিন্তু কাদের জন্যে এই জাগরণ আর অকারণ মৃত্যু? মানুষের জন্যেই-তো। কিন্তু কেউ তা বুঝল না। বিশেষত প্রশাসনের কর্তাব্যক্তিরা।\nমৃত্যুর খেলা বাংলাদেশে নতুন নয়, এদেশের ইতিহাসে মৃত্যু হয়ে যায় রাজনীতি। লাশের মিছিল নিয়ে চলে রাজনীতির বিভৎস খেলা, আবার তৈরি হয় নতুন লাশ। এদেশে এই লাশের রাজনীতি বন্ধ হবে কবে? মুর্খদের কাছে প্রচলিত রয়েছে যারা ব্লগে কাজ করেন, তারা নাস্তিক, তারা মন্দ লোক। সরকারও কি তাই মনে করেন কিনা? যদি তাই-ই হয় তাহলে যারা ইসলামের নামে নানা ব্লগ খুলে বিভিন্ন মিথ্যাচার চালায় তারা কি? সরকারের দৃষ্টিতে তারা কি তাহলে আস্তিক? দেখুন, নিজের ঢোল নিজেতো পেটাতে পারি না, তা উচিতও নয়। আত্মকথন পছন্দ করি না। আমরা অনেকেই প্রগতির ধারক ও বাহক হিসেবে এই সরকারের ভালো চাই। এদের জন্যে আমাদের অতীতে অনেক বেদনা সহ্য করতে হয়েছে। তার জন্যে কোনো প্রতিদান অবশ্য আশা করিনি। যেটুকু পেয়েছি তা অনেকটা যোগ্যতার বলেই। বলতে পারেন চূড়ান্ত অর্জন। যাক সে কথা। বুকপকেটে কথাগুলো রেখে দিয়েছি সময় হলে বলা যাবে।\nএখন আসল কথা। প্রতিনিয়ত হতাশ হচ্ছি, ভাবনায় বেলা যায়। দেশে কি কোনো প্রশাসন যন্ত্র নেই, নেই কি রাষ্ট্রযন্ত্র? এতো বাহিনির আসলে কাজ কি? নানাবিধ বাহিনির পিছনে সরকারের সবচেয়ে খরচ বেশি। অথচ তাদের ভূমিকা নগন্যই মাত্র। প্রকাশ্য দিবালোকে লোকবলসহ মানুষ খুন হয় হরহামেশা। স্বরাষ্ট্র মন্ত্রণালয়ের কাজ কি? শুধু জননেত্রীর শেখ হাসিনার মুখপানে চেয়ে তাঁর প্রশংসা করে, আস্থাভাজন হবার চেষ্টা! সব যদি একজন শেখ হাসিনাই করবেন-তো এতো লোকের রাজনীতি ও পেটনীতি করার দরকার কি? তবুও প্রগতিশীল অনেকেই বিশ্বাস করে থাকেন, তাহলো এদেশের একমাত্র আশ্রয়স্থল হচ্ছে দেশরত্ন শেখ হাসিনা। দেশের সমস্ত পরিস্থিতি তাঁর জানা। কিন্তু সকলে আন্তরিক না হলে, দেশকে ভালো না বাসলে অনেক সময় তাঁর একার পক্ষে কিছু করার থাকে না।\nদেশবাসীর কাছে এখন সবচেয়ে বিতর্কিত ও ব্যর্থ হচ্ছে স্বরাষ্ট্রমন্ত্রী ও এই মন্ত্রণালয়। এদের সরিয়ে দিয়ে চৌকস-বুদ্ধিদীপ্ত-আধুনিক জ্ঞানসম্পন্ন-দেশপ্রেমী কোনো এক ব্যক্তিকে দায়িত্ব দিলে ভালো হবে। তা না হলে দেশের প্রতি বাংলাদেশ আওয়ামীলীগ সরকারের যে অবদান তা মানুষ আস্তে আস্তে ভুলে যাবে। অকৃতজ্ঞ বাঙালি বলেও একটা কথা আছে। তার ওপর আবার হাইব্রীডের খড়গ। দেশের জন্যে মাননীয় প্রধানমন্ত্রী শেখ হাসিনা সরকারের অনেক উন্নততর প্রচেষ্টার সফল কাহিনি রয়েছে। তাঁর মহৎ চেষ্টার অন্ত নেই। কিন্তু তা আজ ক্রমশ ম্লান হতে চলেছে। আর এটাইতো অপশক্তি-পাকি-পেতাত্মা-বৃটিশ-বেনিয়া-আন্তর্জাতিক সন্ত্রাসবাদ-কুচক্রীবাহিনিরা তাই চায়। একটি বিষয় কেউ বুঝতে পারছে না, আজকে যাদেরকে অকারণ হত্যা করা হচ্ছে তারাতো প্রগতির সন্তান। ভবিষ্যত বাংলাদেশের বিপ্লবী সৈনিক। কিন্তু অকালেই এইসব মেধাবী সন্তানদের সরিয়ে দিয়ে কার্যত বাংলাদেশের ভবিষ্যত প্রজন্মকে ধ্বংস করার চেষ্টা চলছে। আর আমরা সবাই মুখে কুলুপ এটে নাস্তিকতার দোহাই দিয়ে আধুনিক বিজ্ঞানমনস্ক মানুষকে পৃথিবী থেকে প্রতিনিয়ত সরিয়ে দিচ্ছি। এ কোন সমাজে আমরা বসবাস করছি, ভেবে পাই না।\nবাংলাদেশে জঙ্গি আছে কি নেই, আইএস আছে কি নেই, এ নিয়ে তুমুল বিতর্ক চলতে পারে। অনেকে গবেষণায় লিপ্ত অন্ধকারে। আমরাও বলতে পারি, না এখানে কোনো জঙ্গি নেই। কিন্তু এখানকার সব লোক ফেরেস্তা নয়, তাও বলতে দ্বিধা নেই। আবার এই কথা কি করে অস্বীকার করবো যে, এখানে কোনো জঙ্গি তৎপরতা নেই! যদি নাই থাকে, তাহলে প্রগতিশীল মানুষ হত্যা হচ্ছে কেন? দেশের অভ্যন্তরে-প্রশাসনে বিষধর সাপ ঢুকেছে কিনা সেটি এখন বর্তমান প্রধানমন্ত্রী শেখ হাসিনাকেই খুঁজে বের করতে হবে। কেননা দেশের মানুষ তাঁর উপরে অনেক ভরসা রাখেন। যদিও বিতর্কের উর্ধ্বে নয়।\nদীর্ঘকাল ধরে বাংলাদেশের ওপর একটা অজানা ঝড় প্রবাহিত হচ্ছে। তাহলো অতর্কিতে প্রগতিমনা মানুষদেরকেই হত্যা করা। ভবিষ্যত প্রজন্মকে মেধা থেকে, বিজ্ঞান থেকে সরিয়ে অন্ধকার কূপের রাজ্যে বসবাসকারী হিসেবে গড়ে তোলবার এক দুর্মর অপচেষ্টা। বাংলাদেশ গভীর ষড়যন্ত্রের মধ্যে নিমজ্জিত রয়েছে। এর পিছনেও রয়েছে নানা কারণ। সরকারের তা অজানা নয়। সরকারকে সাহায্য করতে চায় যারা মেধা-বুদ্ধি-প্রজ্ঞা দিয়ে, তাদেরকেই নিয়ত চলে যেতে হচ্ছে স্বপ্নের বাসভূমি ছেড়ে। তাহলে প্রগতির পক্ষে,আধুনিকতার পক্ষে কথা বলবে কারা? নাকি এইসব সত্যভাষী-সত্যবাদী-মুক্তমনা মানুষের প্রয়োজন নেই? এগুলো বোধ হয় ভেবে দেখার ও সমাধান করবার সময় দ্রুত পার হয়ে যাচ্ছে।\nযদি এইসব বুদ্ধিজীবী-কলম সৈনিক-প্রগতিবাদীদের প্রয়োজন সরকারের না থাকে, তাহলে ঘোষণা করে দেয়া যেতে পারে লেখালেখি করে কারো মৃত্যু হলে তার জন্যে আওয়ামীলীগ বা যেকোন সরকার দায়ি নয়। যা হোক, অন্তত জবাবদিহিতারও তো একটা বিষয় থাকা দরকার। সবচেয়ে বড় কথা, নাগরিক হিসেবে সকলের নিরাপত্তা বিধান করতে সরকার বাধ্য। বাংলাদেশের বর্তমান সরকারকে ঘুরে দাঁড়াতে হবে বাঙালিদের সাথে নিয়ে এইসব অপশক্তিদের বিরুদ্ধে, যুদ্ধ করবার মানসে। যারা এদের মূল হোতা, তাদেরকে সরকারের নতুন করে আর চেনার প্রয়োজন আছে কি? এখন সময় এসেছে পাল্টা জবাব দেবার।\nপ্রশাসনের তৃণমূল পর্যায় থেকে শুরু করে সর্বত্র মুক্তিযুদ্ধের চেতনায় বিশ্বাসী মানুষগুলোকে আনতে হবে। কেননা সরিষায় ভূত থাকলে, তা দিয়ে ভূত তাড়ানো যায় না। আবার ছাগল দিয়ে আর যাই হোক, কখনো ধানের মলন মলা যায় না। মানুষ হত্যা করে বাংলাদেশকে মেধাশুন্য করার প্রচেষ্টা নতুন নয়। এ ইতিহাস সুবিদিত ও পুরাতন। কেন এসব হয়েছিল অতীতে, কেন এখনো মানুষ খুন হয় দিনের আলোয় এর সঠিক কারণ সরকারের অজানা নয়। প্রশাসনকে তৎপর হয়ে আর একটি যুদ্ধ শুরু করা দরকার বাংলাদেশের অকারণ হত্যার। আমরা সর্বদাই ভুলে যাই, মানুষের মৃত্যু হলেও পৃথিবীতে মানব বা তার আদর্শ রয়ে যায়। আদর্শের মৃত্যু নেই।\n← দেশ টা আমার নাকি সরকারের??\nজঙ্গিবাদ নিপাত যাক, সোনার বাংলা মুক্তি পাক →\n৫ thoughts on “আদর্শের মৃত্যু নেই”\nমে ৩, ২০১৬; ৭:২০ অপরাহ্ন এ\nআজকে যাদেরকে অকারণ হত্যা করা\nআজকে যাদেরকে অকারণ হত্যা করা হচ্ছে তারাতো প্রগতির সন্তান। ভবিষ্যত বাংলাদেশের বিপ্লবী সৈনিক। কিন্তু অকালেই এইসব মেধাবী সন্তানদের সরিয়ে দিয়ে কার্যত বাংলাদেশের ভবিষ্যত প্রজন্মকে ধ্বংস করার চেষ্টা চলছে। আর আমরা সবাই মুখে কুলুপ এটে নাস্তিকতার দোহাই দিয়ে আধুনিক বিজ্ঞানমনস্ক মানুষকে পৃথিবী থেকে প্রতিনিয়ত সরিয়ে দিচ্ছি। এ কোন সমাজে আমরা বসবাস করছি, ভেবে পাই না।\nমে ৩, ২০১৬; ৭:৪৬ অপরাহ্ন এ\nএক কথায়, অসাধারণ একটি পোস্ট।\nএক কথায়, অসাধারণ একটি পোস্ট। চালিয়ে যান বস।।\nমে ৪, ২০১৬; ৭:২৯ পূর্বাহ্ন এ\nধন্যবাদ আপনাকে। আপনাদের\nধন্যবাদ আপনাকে। আপনাদের উৎসাহই আমাদের অনুপ্রেরণা।\nমে ৪, ২০১৬; ৯:১৭ পূর্বাহ্ন এ\nযে ধরনের লিখা সমজে অস্থিরতা\nযে ধরনের লিখা সমজে অস্থিরতা তৈরি করে এমন লিখা পরিহার করা উচিত\nমে ৪, ২০১৬; ১০:৩৭ পূর্বাহ্ন এ\nএকজন লেখক হিসেবে সমসাময়িক\nএকজন লেখক হিসেবে সমসাময়িক সামাজিক ইস্যুগুলো নিয়ে লিখা একজন লেখক হিসেবে যে কারো নৈতিক দায়িত্ব। মানুষকে আলোতে নিয়ে আসতে হবে। অন্ধকারে ফেলে রাখলে সমাজ, দেশ এগুবে কি করে! আশা করি, বুঝতে পেরেছেন। ধন্যবাদ। @ অন্ধকার মানুষ


মে 14, 2019 ট্রেডিং কৌশল পর্যালোচনা লেখক শাওন ইসলাম 38736 দর্শকরা\n7. কলা, পেঁপে, আম, আনারস, লেবু, নীলগিরি, অশোক বা জামুন ইত্যাদি। পূর্ব ও উত্তর দিকের ভবনে নয় - নিম্ন স্প্রেড ফরেক্স ব্রোকার ফরেক্স স্প্রেড তহবিল ও শিশুদের অভাব। শুধুমাত্র দক্ষিণ বা পশ্চিম দিকে অশোক, বাদাম, আনারস, নীলগিরি, নারকেল বাদাম, নিম, লেবু প্রভৃতি উপস্থিতি কোন ক্ষতি নেই।\nদ্বিতীয় গুরুত্বপূর্ণ জিনিস হল মেকানিক্স। অর্থাৎ আপনাকে একটা ট্রেডিং পদ্ধতি তৈরি করতে হবে, নিম্ন স্প্রেড ফরেক্স ব্রোকার ফরেক্স স্প্রেড যার মাধ্যমে আপনি আপনার ট্রেড বসাবেন এবং ট্রেড বন্ধ করবেন। ট্রেডিং পদ্ধতির সামান্য ভুলে আপনার হাজার ডলার নষ্ট হয়ে যেতে পারে।নেটে অনেক ট্রেডিং সিস্টেম পাবেন। ট্রেডিং সিস্টেমে ট্রেড বসানো বা বন্ধ করার সাথে সাথে মানি ম্যানেজমেন্ট সম্পর্কে আপনার ধারণা থাকতে হবে। ২০। ল্যাবর বা শ্রম লেভারেজ হল কত মানুষ আপনার হয়ে কাজ করছে। এটি সবচাইতে প্রাচীন ও বেশি ইউজ হওয়া লেভারেজ। এটি আপনার মা বাবাকে ইম্প্রেস করতে পারে, এতো লোক আপনার কোম্পানিতে কাজ করছে, কিন্তু এই লেভারেজের পিছনে ছুটে জীবন নষ্ট করবেন না।\nবড় বিনিয়োগকারীদের মধ্যে প্রাক-ICO টোকেনের 10% বিতরণ করা হয়েছিল।\nবন্ধ অবস্থান - সময়, লেনদেনের চূড়ান্ত নিষ্পত্তির: বিক্রি পণ্যের ক্রয় / অথবা ক্রয় সিকিউরিটিজ বিক্রয়। অনুষ্ঠান সঞ্চালনায় ছিলেন ইসলামিক ফাউন্ডেশনের মাষ্টার ট্রেইনার মাওলানা মুহাম্মদ রুহুল আমিন। পবিত্র কোরআন থেকে তেলাওয়াত করেন ক্বারী শহীদুল ইসলাম। মিলাদ ও দোয়া পরিচালনা করেন জাজিরা করিমউদ্দিন মাদবর কান্দি দাখিল মাদরাসার সুপার এইচএমএ কাইউম।\nআপনি কোনও মোড থেকে গাড়ী শুরু করতে পারেন (0, দুদক, আইজিএন) . নূন্যতম পরিশোধ: $ নিম্ন স্প্রেড ফরেক্স ব্রোকার ফরেক্স স্প্রেড 0.5 - 30 রুবেল। (প্রশাসক মতে, পেমেন্ট সমস্যা জটিলতা উপর নির্ভর করে পরিবর্তিত হতে পারে)\n৩৪। মানব উন্নয়ন সূচকে বাংলাদেশের অবস্থান কততম? আপনার ব্যবসায় পরিকল্পনা এই বিভাগে আপনার staffing প্রয়োজনীয়তা রূপরেখা, নির্দিষ্ট দক্ষতা একটি বিবরণ সহ যে আপনার জন্য কাজ করা মানুষের থাকতে হবে। (যদি আপনার দরকার হয় তবে সাহায্যের জন্য একটি কাজের বিবরণ কীভাবে তৈরি করবেন দেখুন।)\nধারণা নিম্ন স্প্রেড ফরেক্স ব্রোকার ফরেক্স স্প্রেড করা হচ্ছে, ফেসবুক তার ক্রিপ্টোকারেন্সি ব্যবহার সহজ করতে প্রচলিত এটিএম বুথের মতো ব্যবস্থা রাখার পরিকল্পনা করছে। এসব বুথ থেকে ‘লিবরা’ মুদ্রা দিয়ে দেশের প্রচলিত সরকারি মুদ্রা নিতে পারবেন গ্রাহকরা। নতুন কি আছে 3.0 সংস্করণে।\nআবার - কিভাবে আপনি গেম উপর অর্থ উপার্জন করতে পারেন, নিম্ন স্প্রেড ফরেক্স ব্রোকার ফরেক্স স্প্রেড নিবন্ধ বিপুল সংখ্যক লেখা। ইঁদুর দমনের উপযুক্ত সময় : ১. যে কোনো ফসল রোপণ বা বপনের সময় মাঠের ও আইলের ইঁদুর মারতে হবে। ২. জুলাই হতে সেপ্টম্বর মাস পর্যন্ত…


জাতির সূর্য সন্তানদের কৃতজ্ঞচিত্তে স্বরণ করতে হবে- ব্রি. জে. সাজেদুল ইসলাম - Parbattanews\nআপডেট: ২০১৮-১২-১৬ ১৭:৩৮:৪১\nগুইমরা রিজিয়ন কমান্ডার ব্রিগেডিয়ার জেনারেল একে এম সাজেদুল ইসলাম বলেছেন, মুক্তি যোদ্ধারা জাতির সূর্য সন্তান। তাদের অবদানকে অস্বীকার করলে বাংলাদেশকে অস্বীকার করা হবে। জাতির সূর্য সন্তানদের কৃতজ্ঞচিত্তে স্বরণ করতে হবে। তাই সকলেরই উচিৎ সবসময়ে দেশের গর্বিত এই সন্তানদের পাশে থাকা।\nবিজয়ের ৪৭বছর পূর্তিতে জাতির শ্রেষ্ঠ সন্তান বীর মুক্তিযোদ্ধাদের সম্মানে প্রীতিভোজের আয়োজন করেছে বাংলাদেশ সেনাবাহিনীর ২৪আর্টিলারী ব্রিগেড, গুইমারা রিজিয়ন।\nরবিবার(১৬ ডিসেম্বর)বিজয় দিবসে দুপুরে রিজিয়ন সদর দপ্তরের শহীদ লে. মুশফিক হলে আয়োজিত গুইমারা উপজেলার মুক্তিযোদ্ধাদের সম্মাননা প্রদান অনুষ্ঠানে প্রধান অতিথি ছিলেন গুইমারা রিজিয়ন কমান্ডার ব্রিগেডিয়ার জেনারেল একেএম সাজেদুল ইসলাম।\nঅনুষ্ঠানে অন্যান্যের মধ্যে রিজিয়নের বিএম মেজর ফাহিম মোনায়েম হোসেন, জি-টুআই মেজর মো. মঈনুল আলম, গুইমারা উপজেলা মুক্তিযোদ্ধা কমান্ডার ম্রাসাথোয়াই মগ-সহ উপজেলা মুক্তিযোদ্ধা কমান্ডের সদস্যবৃন্দ,সাংবাদিক ও পদস্থ সামরিক কর্মকর্তাগণ উপস্থিত ছিলেন।\nএর আগে গুইমারা উপজেলাধীন সকল মুক্তিযোদ্ধাদের মাঝে প্রীতি উপহার ও শীতবস্ত্র তুলে দেন রিজিয়ন কমান্ডার ব্রিগেডিয়ার জেনারেল একেএম সাজেদুল ইসলাম।\nPrevious PostPrevious কাপ্তাইয়ে চাঁদের গাড়ি খাদে পড়ে হেলপার নিহত\nNext PostNext নৌকা প্রতীকে জয় সুনিশ্চিত করতে রোয়াংছড়িতে নির্বাচনী প্রচারণাসভা


বান্দরবান জেলার সেহরি ও ইফতারের সময়সূচি ২০২২ ডাউনললাড - Suggestion Question\nHome/A Ramadan 2022/বান্দরবান জেলার সেহরি ও ইফতারের সময়সূচি ২০২২ ডাউনললাড\nবান্দরবান জেলার সেহরি ও ইফতারের সময়সূচি ২০২২ ডাউনললাড\nবান্দরবান জেলার সেহরি ও ইফতারের সময়সূচি ২০২২, আপনি চাহিলে আমাদের ওয়েবসাইটে থেকে নিতে পারবেন।\nবিসমিল্লাহির রহমানির রহিম; আজকে আলোচনা করব তারাবির নামাজের দোয়া সম্পর্কে। তারাবির প্রত্যেক দুই রাকাত বা চার রাকাতে সালাম ফিরে তসবীহ, ইস্তিগফার বা দুআ পড়া দোষাবহ নয়। তবে এ সময় উচ্চস্বরে সে সব পড়া উচিত নয়। কারণ, তার কোন দলিল নেই।\nপ্রকাশ থাকে যে, ঐ সকল যিকর বা দোয়া যা ফরয নামাযের পর পড়া হয়ে থাকে। পক্ষান্তরে এই নামাজের প্রত্যেক ২ রাকাত অথবা চার রাকাত পরপর সালাম ফিরে নির্দিষ্ট যিকর; যেমন “সুবহানা যিল মুলকি অল-মালাকুত, সুবহানা যিল ইয্যাতি অল-আযামাহ” পড়া বিদআত। এ স্থলে মহানবী সঃ অথবা তার কোন সাহাবী কর্তৃক কোন নির্দিষ্ট দুআ বা যিকর বর্ণিত হয়নি।\nতারাবির নামাজ শেষে অথবা প্রত্যেক ২ রাকাত পর পর অথবা প্রত্যেক চার রাকাত পর পর নিয়মিত কোন নির্দিষ্ট জামাআতী জিকির; যেমন সমস্বরে জামাআতী দরুদ পড়া বিদআত। মসজিদে এই শ্রেণীর চিৎকার ঘৃণ্য আচরণ এবং তা মসজিদে অন্যান্য নিষিদ্ধ কথা বলারই শ্রেণীভুক্ত।\nপ্রত্যেক চার রাকাত পর পর বিশ্রাম করার কথা হাদিস থেকে বুঝা যায় কিন্তু তখন কোন নির্দিষ্ট জিকির করতে হবে এটা হাদিস দ্বারা প্রমাণিত নয়।\nতবে বিতর সালাতে দোয়ায়ে কুনুত এবং বিতর সালাতের পরে বেশকিছু দোয়া করার ব্যাপারে হাদিস রয়েছে এবং সাহাবায়ে কেরামগণ আমল করতেন বলেও প্রমাণ রয়েছে। এখন সে বিষয়ে কিছু বর্ণনা করতে চায়।\nকিরাআত শেষ করে রুকুর পূর্বে কখনো কখনা ঐ দুআর মাধ্যমে কুনুত পড়বে, যেটি রাসূলুল্লাহ (সঃ) তাঁর নাতি হাসান বিন আলী (রাঃ)-কে শিখিয়ে দিয়েছিলেন। দু’আটি হলঃ উচ্চারণ : আল্লা-হুম্মাহদিনী ফীমান হাদায়তা, ওয়া আ-ফিনী ফীমান ‘আ ফায়তা, ওয়া তাওয়াল্লানী ফীমান তাওয়াল্লায়তা, ওয়া বা-রিকলী ফীমা ‘আত্বায়তা, ওয়া কিনী শাররা মা ক্বাযায়তা; ফাইন্নাকা তাকৃযী ওয়া লা ইয়ুকৃযা ‘আলায়কা, ওয়া ইন্নাহু লা ইয়াযিলু মাঁও ওয়া-লায়তা, ওয়া লা ইয়াইযঝু মান ‘আ-দায়তা, তাবা-রকতা রব্বানা ওয়া তাআ-লায়তা।\nঅনুবাদ : হে আল্লাহ! তুমি যাদেরকে সুপথ দেখিয়েছ, আমাকে তাদের মধ্যে গণ্য করে সুপথ দেখাও; যাদেরকে তুমি ক্ষমা করেছ, আমাকে তাদের মধ্যে গণ্য করে ক্ষমা করে দাও; তুমি যাদের অভিভাবক হয়েছ, তাদের মধ্যে গণ্য করে আমার অভিভাবক হয়ে যাও; তুমি আমাকে যা দান করেছ, তাতে বরকত দাও, তুমি যে ফায়সালা করে রেখেছ, তার অনিষ্ট হতে আমাকে বাঁচাও; কেননা তুমি সিদ্ধান্ত দিয়ে থাক, তোমার বিরুদ্ধে কেউ সিদ্ধান্ত দিতে পারে না; তুমি যার সাথে বন্ধুত্ব রাখ, সে কোনদিন অপমানিত হতে পারে না; আর তুমি যার সাথে শত্রুতা পোষণ কর, সে কোনদিন সম্মানিত হতে পারে না; হে আমাদের প্রতিপালক! তুমি বরকতময় ও সর্বোচ্চ।\nইসলামিক ফাউন্ডেশন কর্তৃক নির্ধারিত বান্দরবান জেলার সেহরি ও ইফতারের সময়সূচি ২০২২, আপনি চাহিলে আমাদের ওয়েবসাইটে থেকে নিতে পারবেন।


যৌনসুখ না পাওয়ায় কারাগারে অস্থির সেই ধর্ষক ধর্মগুরু!\n২৬, সেপ্টেম্বর, ২০১৭, মঙ্গলবার | | ৫ মুহররম ১৪৩৯\n১২ সেপ্টেম্বর ২০১৭, ১০:৪৩\nউগ্র যৌনতায় আসক্ত ধর্ষক ভারতের ধর্মগুরু নামে খ্য|ত রাম রহিম। গুরমিতের মানসিক চিকিৎসার প্রয়োজন রয়েছে বলেও মনে করছেন জেলের চিকিৎসকরা। জেলে ভাল করে খাচ্ছে না, ঘুমচ্ছে না গুরমিত রাম রহিম। কখনও পায়চারি, কখনও অস্থির অস্থির ভাব। কখনও নিজের মনেই বিড়বিড় করে চলা।\nচিকিৎসকরা বলছেন, এই অস্থিরতার প্রধান কারণ যৌনতায় ‘বাবা’র তীব্র আসক্তি। ডেরা সচ্চা সৌদার সাম্রাজ্যে এতদিন চাহিদা মতো নিজস্ব ‘প্রয়োজন’ মিটিয়েছে রাম রহিম। কিন্তু প্রতি দিনের\nসে অভ্যাসে ছেদ পড়েছে এ বার। জেলে দীর্ঘ দিন যৌনসুখ না পাওয়ার কারণেই রাম রহিম এমন অস্থির হয়ে পড়ছে বলে জানালেন চিকিৎসকরা। এ জন্য গুরমিতের মানসিক চিকিৎসার প্রয়োজন রয়েছে বলেও জানান রোহতক জেলের চিকিৎসকরা। শীঘ্রই চিকিৎসা শুরু না হলে সমস্যা আরও বাড়তে পারে বলেও আশঙ্কা প্রকাশ করেছেন তাঁরা।\nজেল সূত্রের খবর, ‘বাবা’ সম্ভবত চিকিৎসকদের তাঁর এই যৌন সমস্যার কথা বলেছেন। এবং এই সমস্যার ফলেই যে তাঁর শরীর খারাপ হচ্ছে তাও বলেছেন।\nধর্ষক ধর্মগুরুর এই অস্থিরভাবের পিছনে মাদকাসক্তি রয়েছে কি না, তাও অবশ্য খতিয়ে দেখছেন চিকিৎসকরা। সম্প্রতি সিবিআই আদালতের অন্যতম সাক্ষী প্রাক্তন ডেরা সদস্য গুরদাস সিংহ তোর ইন্ডিয়া টুডেকে দেওয়া এক সাক্ষাৎকারে জানান, মদ ও ড্রাগেও আসক্ত রাম রহিম। ১৯৮৮ থেকে নিয়মিত মদ্যপান করে সে। গুরদাসের দাবি, নিয়মিত এনার্জি ড্রিঙ্ক ও সেক্স টনিক খেত গুরমিত।\n১৯৯০ সালে সিবিআই আদালতে গুরমিত দাবি করেছিল সে নপুংসক। এমনকী স্ত্রী ছাড়া অন্য কোনও মহিলার সঙ্গে তার শারীরিক সম্পর্ক নেই বলেও সে সময় দাবি করেছিল সে। তখন প্রশ্ন ওঠে তা হলে কী ভাবে দুই মেয়ে ও এক ছেলের বাবা হতে পারে রাম রহিম? সে সময় রাম রহিমের পুরুষত্ব পরীক্ষার দাবিও উঠেছিল। কিন্তু পরে গোটা ব্যপারটাই ধামা চাপা পড়ে যায়।\nএ দিকে জোড়া ধর্ষণ কাণ্ডে ‘রকস্টার বাবা’ গুরমিত রাম রহিম সিংহ জেলে যাওয়ার পর থেকে একের পর এক ‘কেউটে’ বেরিয়েই চলেছে ঝুলি থেকে। রাম রহিমের গ্রেফতারির পর সিরসার ডেরায় হানা দিয়ে কখনও পাওয়া গিয়েছে গুপ্ত সুড়ঙ্গের হদিস, কখনও মিলেছে বিকল্প মুদ্রা তো কখনও বোমা তৈরির কারখানা। তখনই অভিযোগ ওঠে, আশ্রমের বহু কর্মীকে খুন করে পুঁতে দেওয়া হয়েছে ডেরা চত্বরেই।\nডেরার ‘সচ কহুঁ’ পত্রিকায় ঘুরপথে কার্যত সে কথা স্বীকারও করে নেওয়া হয়েছিল। জানানো হয়, ভক্তরা নিজ ইচ্ছায় দেহ দান করতেন রাম রহিমের কাছে। তাঁদেরই পুঁতে দেওয়া হত।\nপুলিশ সূত্রে খবর, সেই সমস্ত মৃতদেহের কোনও নথি নেই ডেরার দফতরে। স্বাস্থ্য মন্ত্রকের বিশেষ তদন্তকারী দলের অনুমান, ডেরায় অনেককে অবৈধ ভাবে গর্ভপাতও করানো হত। গর্ভপাত করানোর নিজস্ব নিয়মও ছিল ডেরার। স্বাস্থ্য মন্ত্রক জানাচ্ছে, সেই নিয়মেও ছিল বিস্তর ফাঁক।\nমহিলা ওসির যৌন লালসার শিকার কনস্টেবল!\nরোহিঙ্গাদের গুয়ানতানামো কারাগারের মত বন্দি করার পরিকল্পনা মিয়ানমারের\nবিয়ের পর মেয়েরা মুটিয়ে যান কেন? উত্তরে বেরিয়ে এলো চমকপ্রদ\nসবুজ এলিয়েন ক্যাট দেখতে মানুষের ঢল!\nজেনে নিন নাক ডাকার কারন\nপ্রেসার হঠাৎ কমে গেলে যা করবেন\nজুতো দেখেই বুঝে নিন আপনার সঙ্গিনীর স্বভাব!\nস্বামী-স্ত্রীর বয়সের পার্থক্য নিয়ে এক চমকপ্রদ তথ্য দিলেন গবেষকরা\nকমে যাচ্ছে বিয়ের প্রবণতা, এর পেছনে যেটি সম্পূর্ণভাবে দায়ী\nবিয়েতে মেয়েরা লাল শাড়ি পরে কেন? উত্তরে বেরিয়ে এল চমকপ্রদ\nঅল্প বয়সেই মাথার চুল পড়ে? পড়া রোধে যা করণীয়\nস্বামীকে বাসর রাতে যে ১০টি প্রশ্ন অবশ্যই করবেন!\nপোষাক হতে রক্তের দাগ তোলার সহজ পদ্ধতি\nপতিতাদের মৃত্যুর পর তাদের লাশ কি করা হয়? উত্তরে বেরিয়ে\nদেহরক্ষীদের চোখে কালো চশমা কেন থাকে? উত্তরে বেরিয়ে এলো চমকপ্রদ\nরাজনীতির মাঠে তিনি এখনও ‘ধোনি’, ঠান্ডা মাথায় মমতাকে বোঝালেন মুকুল\n'ধর্ম-বর্ণ নির্বিশেষে সকল মানুষের নিরাপদ আবাসভূমি বাংলাদেশ'\nউড়ন্ত অবস্থায় বিমানের অংশ খুলে আছড়ে পড়ল গাড়িতে\nমেয়ের বান্ধবীর সাথে প্রথমে প্রেম, তারপর বিয়ে! অতঃপর ...\nবিপিএলে গেইলের ব্যাপারে এখনও নিশ্চিত নয়\nসেই ৫০০ কেজি ওজনের নারীর মৃত্যু |\nপ্রথমবারের মতো কনসার্টে অংশ নিয়ে সৌদি নারীদের বাঁধভাঙা উল্লাস\nপর্নো তারকা থেকে রেহাই পেলেন শেন ওয়ার্ন\n১ সপ্তাহের ব্যবধানে আবারও কমলো স্বর্ণের দাম\n'ক্রিকেটের সঙ্গে আমাদের জাতীয় স্বার্থ জড়িত'\n‘রোহিঙ্গা নির্মূলে’নারী ধর্ষণকে অস্ত্র হিসেবে ব্যবহার করছে মিয়ানমার সেনাবাহিনী\nচতুর্থবারের মতো জার্মানির চ্যান্সেলর হচ্ছেন মেরকেল!\nরোহিঙ্গা মুসলমানদেরকে আপনারা সবাই সাহায্য করুন: ইউনিসেফের শুভেচ্ছাদূত\nরোহিঙ্গা শরণার্থীদের সাহায্যে ২৮৫ হাজার ডলার অনুদান দিল যে ব্যাংক\nসার্ক সম্মেলন নিয়ে অনিশ্চয়তা


Kolkata Knight Riders: পরের ম্যাচে না জিতেও প্লে-অফে উঠতে পারে কলকাতা! জানুন কীভাবে? - CricHunt\nHome/Cricket News/Kolkata Knight Riders: পরের ম্যাচে না জিতেও প্লে-অফে উঠতে পারে কলকাতা! জানুন কীভাবে?\nগত ম্যাচে কলকাতা নাইট রাইডার্স সানরাইজ হায়দ্রাবাদ কে হারিয়ে প্লে অফে ওঠার তালিকায় সবাইকে ছাড়িয়ে আরো একধাপ এগিয়ে গেছে। সহজভাবে প্লে-অফে উঠতে গেলে সামনের ম্যাচে রাজস্থান রয়েলসকে পরাজিত করতে হবে।\nআইপিএল ২০২১ বর্তমানে এক রোমাঞ্চকর পর্যায়ে পৌঁছেছে। প্লে-অফের খেলায় চেন্নাই সুপার কিংস, দিল্লি ক্যাপিটালস এবং রয়েল চ্যালেঞ্জার ব্যাঙ্গালোর ইতিমধ্যে যোগ্যতা অর্জন করেছে। সেরা চারে প্রবেশের পথে বর্তমানে টিকে রয়েছে কলকাতা নাইট রাইডার্স, রাজস্থান রয়েলস, পাঞ্জাব কিংস এবং মুম্বাই ইন্ডিয়ান্স। বর্তমানে এই চারটি দল থেকে যে কোন দল একটি করে খেলা হারলে প্লে-অফে পৌঁছানোর তালিকা থেকে বাদ পড়বে। গত ম্যাচে কলকাতা নাইট রাইডার্স সানরাইজ হায়দ্রাবাদ কে হারিয়ে প্লে অফে ওঠার তালিকায় সবাইকে ছাড়িয়ে আরো একধাপ এগিয়ে গেছে। সহজভাবে প্লে-অফে উঠতে গেলে সামনের ম্যাচে রাজস্থান রয়েলসকে পরাজিত করতে হবে।\nবর্তমানে কলকাতা নাইট রাইডার্সের রান রেট বাকি তিনটি দলের চেয়ে সুবিধাজনক। তাই আসন্ন ম্যাচে ২ পয়েন্ট অর্জন করতে পারলে ১৪ পয়েন্ট নিয়ে সরাসরি প্লে-অফে অপেক্ষার সুযোগ পাবে কলকাতা। আর যদি রাজস্থান রয়েলসের বিরুদ্ধে আগামী ম্যাচে পরাজিত হয় সেক্ষেত্রেও প্লে-অফে পৌঁছাতে পারে কলকাতা। কিন্তু সেক্ষেত্রে তাদেরকে নির্ভর করতে হবে বাকি তিনটি দলের উপর। পাঞ্জাব কিংস আগামী ম্যাচে শক্তিশালী চেন্নাই সুপার কিংসের মোকাবেলা করবে। সেখানে যদি পাঞ্জাব কিংস পরাজিত হয় তাহলে প্লে অফে উঠার প্রতিযোগিতা থেকে বাদ পড়বে তারা। এখানে রান রেটের উপর নির্ভর করে এগিয়ে থাকবে কলকাতা নাইট রাইডার্স।\nঅন্যদিকে পাঁচবারের শিরোপাজয়ী মুম্বাই ইন্ডিয়ান্স বর্তমানে ১০ পয়েন্ট নিয়ে এই লড়াইয়ে টিকে রয়েছে। মুম্বাই ইন্ডিয়ান্সের সামনে দুটি খেলায় মোকাবেলা করবে রাজস্থান রয়েলস এবং সানরাইজ হায়দ্রাবাদ। রাজস্থান রয়েলস এই খেলা জয় নিশ্চিত করলে তবেই প্লে অফে ওঠার তালিকায় টিকে থাকবে। অন্যথায় যদি রাজস্থান রয়েলসের কাছে পরাজিত হয় তাহলে প্লে-অফে ওঠার তালিকা থেকে বাদ যাবে মুম্বাই ইন্ডিয়ান্স। সে ক্ষেত্রে এগিয়ে থাকবে রাজস্থান রয়েলস এবং কলকাতা নাইট রাইডার্স। এই তিনটি দল যেকোনো একটি খেলায় হারলে প্লে অফের তালিকায় এক ধাপ এগিয়ে থাকবে কলকাতা নাইট রাইডার্স। সবচেয়ে সহজ হিসেবে রাজস্থান রয়েলস কে পরাজিত করলে প্লে-অফে ওঠা নিশ্চিত করবে কলকাতা নাইট রাইডার্স।\nIndian Premier League ipl ipl 2021 KKR kolkata knight riders\nWTC Final: ‘গিল মিডল অর্ডার ব্যাটসম্যান, ওকে ওপেনিংয়ে ব্যাট করানো উচিত নয়’ দাবি প্রাক্তন নির্বাচকের\nIND vs SL: ভারত-শ্রীলঙ্কা সিরিজে আশার আলো, করোনা নেগেটিভ বাকি ভারতীয় ক্রিকেটার\nপ্রথম টেস্টে সহজ জয় কিউয়িদের\nটসে জিতে প্রথমে বোলিং করার সিদ্ধান্ত নিল দিল্লি, দু’দলই হোল পরিবর্তন


Blue Screen of Death থেকে বেঁচে থাকতে যা যা করণীয়! - #1 PC Hardware & Tech Reviews BD | PC Builder Bangladesh\nHome Tech Gossip Blue Screen o...\nমৃত্যুর নীল পর্দা! হলো না! আসলে Blue Screen বললেই কম্পিউটার এক্সপার্টরা এই সমস্যাটির ব্যাপারে বুঝে যায়। আপনিও হয়তো মাঝে মধ্যে উইন্ডোজ চালাতে চালাতে হঠাৎ নীল রংয়ের একটি এরর এর সম্মুখিন হন যেখানে পুরো স্ক্রিণটাই নীল রংয়ের হয়ে যায় আর এর মাঝে বিভিন্ন এরর বার্তা থেকে থাকে। একেই বলা হয় Blue Screen of Death বা সংক্ষেপে BSOD । আর এটা মনে করলে ভূল করবেন যে এই সমস্যাটা শুধুমাত্র ডেক্সটপেই হয়! না ডেক্সটপ এবং ল্যাপটপ সকল প্রকার কম্পিউটারেই এই BSOD এরর আসতে পারে। তো আগে সমাধানের থেকে এই সমস্যাটির ব্যাপারে জেনে নেই।\nBSOD কে অনেকেই STOP এরর হিসেবেও আখ্যায়িত করে থাকেন। এই এররটি মাইক্রোসফট উইন্ডোজে হয়ে থাকে যা একটি Fatal System Error যেটা থেকে রিকোভার করা সম্ভব নয় না। এটা একটি মারাত্বক সিস্টেম ক্র্যাশ যা আপনার উইন্ডোজকে বাচাঁনোর জন্য করা হয়। উল্লেখ্য যে সফটওয়্যার ড্রাইভার এবং হার্ডওয়্যারের সমস্যার জন্যেও এই সমস্যাটি হতে পারে। যেমন পেনড্রাইভ লাগানো অবস্থায় যদি আপনি পেনড্রাইভ খুলতে গিয়ে বামে-ডানে টান দিয়ে খুলেন আর পোর্ট বেঁকে গেলে এই সমস্যাটি আসতে পারে। অথবা উচু স্থান থেকে (যেমন টেবিল) থেকে CPU বক্সটি পড়ে গেল এবং ভেতরের কোনো তাঁরে টান লেগেও এই সমস্যাটি হতে পারে।\nউল্লেখ্য যে এই সমস্যাটি শুধুমাত্র উইন্ডোজ অপারেটিং সিস্টেমেই আপনি দেখতে পাবেন। উইন্ডোজ ২০০০ থেকে উইন্ডোজ ১০ পর্যন্ত সকল উইন্ডোজে এই সমস্যাটি বিদ্যমান রয়েছে।\nউইন্ডোজ ৭ বা এর আগের উইন্ডোজের বেলায় এই রকম বার্তা দেখতে পাবেন।\nআর উইন্ডোজ ১০ এর বেলায় বেশি কিছু না বলে জাস্ট Sad Face দেখাবে!\nকি করণে BSOD হয়ে থাকে?\nমূলত এবং সাধারণত BSOD হয়ে থাকে বিভিন্ন সফটওয়্যার ইস্যূার জন্য। তবে এগুলো ছাড়াও বিভিন্ন হার্ডওয়্যার ইস্যু, ড্রাইভার ইস্যু এমনকি বর্তমানে ফার্মওয়্যার ইস্যুর জন্যেও BSOD এসে থাকে। যেমন এখন ফার্মওয়্যারেরও আপগ্রেড দেওয়া যায় আর সেখানে কোনো ভূল করে ফেলেলে BSOD আসা কোনো অস্বাভাবিক কিছু নয়।\n১) BSOD এর সবথেকে কমন এবং মূল কারণ হচ্ছে ডিভাসেই বিভিন্ন ড্রাইভারের ভূল কনফিগারেশন, পুরাতন বা করাপ্ট ড্রাইভারের জন্য!\n২) ভাইরাস কিংবা ম্যালওয়্যারের জন্যেও এই BSOD হতে পারে। কারণ ভাইরাস বা ম্যালওয়্যার এট্যাক দিয়ে আপনার উইন্ডোজ সিস্টেম ফাইলকে করাপ্ট করে দিতে পারে।\n৩) আপনি নিজে থেকে নেট দেখে উইন্ডোজের বিভিন্ন অপারেশন (যেমন উইন্ডোজ দ্রুতগতির করার ট্রিক) করতে গিয়ে কোনো ভূল করে ফেললে উইন্ডোজ ফাইল কনফিগারেশনগুলো নস্ট হয়ে যায় এবং BSOD চলে আসে।\n৪) নতুন হার্ডওয়্যার লাগানোর পর পুরোনো ড্রাইভার কনফিগারেশন ব্যবহার করলে কিংবা পুরাতন ড্রাইভার আনইন্সটল না দিয়েই নতুন ড্রাইভার ইন্সটল দিয়ে ফেললে।\n৫) নতুন কোনো সফটওয়্যার বা ড্রাইভার ইন্সটলের পর কোনো কারণে সিস্টেম ফাইল রিমুভ বা ডেমেজ বা করাপ্ট হয়ে গেলে।\n৬) বেশি পুরাতন হার্ডডিক্সের করাপ্ট রিড/রাইট ইস্যুার জন্যও মেমোরি ম্যানেজমেন্টে এরর আসতে পারে।\n৭) র‌্যাম করাপ্ট হলেও এই সমস্যাটি আসতে পারে। র‌্যাম নস্ট হলেও এটা হয়।\n৮) কোনো সফটওয়্যার ইন্সটল বা আনইন্সটল করার পর উইন্ডোজ রেজিস্ট্রিতে করাপ্ট ফর্ম থাকলেও এই সমস্যাটি হতে পারে।\nBSOD হলে করণীয়\nআপনি যদি নীল স্ক্রিণের সম্মুখিন হয় তাহলে প্রথমেই পিসি রিস্টার্ট দিন। রিস্টার্ট দিলে স্বাভাবিক অবস্থায় উইন্ডোজ বুট হলে নিচের পদ্ধতিগুলো অনুসরণ করুন।\n১) ভাইরাস এবং ম্যালওয়্যার স্ক্যান করুন। যদি এরর আর আগে নতুন কোনো হার্ডওয়্যার বা সফটওয়্যার ইন্সটল না করে থাকেন তাহলে ভাইরাসের কারণে এই BSOD হতে পারে। তাই MEMORY_MANAGEMENT এররকে দূর করার জন্য একটি শক্তিশালী এন্টিভাইরাইস দিয়ে পুরো পিসিকে স্ক্যান করিয়ে নিন এবং ক্লিন করুন।\n২) ডিক্স ক্লিনআপ ব্যবহার করে সিস্টেম জাঙ্ক রিমুভ করুন। সিস্টেম জাঙ্ক রিমুভ করার জন্য আলাদা থার্ড পার্টির Disk Cleanup ব্যবহার করার প্রয়োজন নেই। বরং cleanmgr ব্যবহার করেই আপনি সহজেই কোনো থার্ড পার্টির সহায়তা ছাড়াই ক্লিন আপ করতে পারবেন। সিস্টেম জাঙ্ক বলতে পিসি চলতে চলতে যচথা অনেক ফাইলস এবং ফোল্ডার তৈরি হয়ে থাকে, যেগুলো পরে আর কোনো কাজে লাগে না কিন্তু আপনার হার্ডডিক্সের জায়গা দখল করে রাখে। এছাড়াও ওয়েব ব্রাউজ করতে করতে সহজেই এই জাঙ্ক জমে যায়। আর এই জাঙ্ক ফাইলসগুলো যদি এক সময়ে গিয়ে না পরিস্কার করা হয় তাহলে এটা MEMORY_MANAGMENT এরর এ গিয়ে পরিনত হয়। তাই নিয়মিত সপ্তাহে এক বার করে ডিক্স ক্লিনআপ করে নিন।\n৩) পিসির ড্রাইভার গুলোকে নিয়মিত আপডেট করে রাখুন। মনে রাখবেন Inaccurately ভাবে ইন্সটলকৃত যেকোনো ড্রাইভারের জন্য কিন্তু এই BSOD এরর আসতে পারে। একই সাথে মেয়াদউত্তীর্ণ ড্রাইভারগুলোও আপনার হার্ডওয়্যারের পূর্ণ স্বাদ আপনাকে দিতে পারবে না। তাই নিয়মিত ড্রাইভারের আপডেট চেক করুন এবং আপডেট দিয়ে নিন।\n৪) Windows System Restore ব্যবহার করতে পারেন। যদি আপনার পিসিতে কোনো কারণ ছাড়াই BSOD চলে আসে বা কোনো কিছু ইন্সটল করার পর যদি দেখেন এই সমস্যাটি রয়েছে তাহলে আপনি সিস্টেম রিস্টোরের সাহায্য নিতে পারেন। সিস্টেম রিস্টোর ব্যবহার করে পিসিকে ২/৩ দিন আগের সেটিংয়ে রিস্টোর করিয়ে নিলে আশা করবো যে BSOD এর দেখা আর পাবেন না। আর মনে রাখবেন সিস্টেম রিস্টোর ব্যবহার করলে আপনার কোনো পিকচার, ভিডিও, গান বা অন্য কোনো ফাইল মুছে যাবে না।\n৫) Windows System File Checker ব্যবহার করতে পারেন। SFC Scanner হচ্ছে একটি মাইক্রোসফটের নিজস্ব টুল যেটা দিয়ে উইন্ডোজ এক্সপি থেকে ১০ পর্যন্ত আপনি উইন্ডোজের সিস্টেম ফাইলগুলোকে স্ক্যান করে করাপ্ট ফাইলসগুলোকে রিপেয়ার করতে পারবে। এর জন্য কমান্ড প্রোমোটকে Admin মোডে ওপেন করুন। আর লিখুন sfc/scannow তাতেই হয়ে যাবে। তবে মনে রাখবেন আপনার হার্ডডিক্স সাইজের উপর এই স্ক্যানিংয়ের টাইম নির্ভর করবে। তাই ধৈর্য্য ধরে অপেক্ষা করুন।\n৬) যথাসময়ে Windows Updates দিয়ে রাখুন। মাইক্রোসফট প্রায় প্রতিনিয়তই ছোটখাট বিভিন্ন আপডেট দিয়ে থাকে তাদের উইন্ডোজ OS য়ে। আর এই আপডেটগুলো আপনার জন্য বেশ ক্রিটিক্যাল কারণ এতে বিভিন্ন বাগ ফিক্স এবং সমস্যার সমাধান থাকে। তাই যারা জেনুইন উইন্ডোজ ব্যবহার করেন তাদেরকে অন্য সব কিছুর আগে উইন্ডোজ আপডেটকে দ্রুত দেওয়ার তাগিদ দেবো আমি। আর যারা পাইরেটেড OS ব্যবহার করেন তাদেরকে বলবো জেনুইন সফটওয়্যার ব্যবহার করার জন্য।\n৭) হার্ডডিক্স চেক করে নিন। পিসিকে সঠিক ভাবে শাট ডাউন না করে সরাসরি বিদ্যুতের সুইচ অফ করে দিলে (বা বিদ্যুৎ চলে গেলে UPS না থাকলে), যথাযথ ব্যবহার না করলে, সফটওয়্যার ইন্সটলের মাঝপথে পিসি অফ হলে কিংবা বিদ্যুৎতের ভোল্টেজ আপ ডাউনের সমস্যা হলে আপনার পিসির হার্ডডিক্সের উপর চাপ পড়ে। আর অনেক সময় এই সব কারণগুলো বার বার হতে থাকলে হার্ডডিক্সে সমস্যা দেখা দেওয়া স্বাভাবিক। তাই BSOD এরর আসলে অনান্য ধাপগুলোর সাথে সাথে মাইক্রোসফটের নিজস্ব chkdsk (check disk) টুল ব্যবহার করে হার্ডডিক্সের করাপ্টশনগুলোকে রিপেয়ার করতে পারেন। এজন্য আগের মতোই কমান্ড প্রোমোটকে Admin মোডে চালু করে লিখুন chkdsk/f\n৮) RAM Corruption ও চেক করতে পারেন। অনান্য হার্ডওয়্যারের সাথে সাথে র‌্যামে কোনো প্রকার সমস্যা হলেও আপনি BSOD সমস্যার সম্মুখিন হতে পারেন। তবে BSOD ছাড়াও র‌্যামের সমস্যার কারণে আপনি হঠাৎ পিসি রিস্টার্ট সহ বিভিন্ন সিস্টেম ক্র্যাশের সম্মুখিন হতে পারেন। তাই আপনার উচিত Windows Memory Diagnostic Tool ব্যবহার করে র‌্যামকে স্ক্যান করিয়ে নেওয়া। এজন্য স্টার্ট মেন্যুর Run বক্সে লিখুন mdsched.exe এবং এন্টার দিন।\n৯) উপরের কোনো কিছুতেই যদি কাজ না হয় তাহলে নতুন করে ক্লিন উইন্ডোজ সেটআপ দিয়ে নিন। তবে পিসি চালু না হলে প্রথমে Safe Mode এ চালু করার চেস্টা করুন। যদি সেইফ মোডে চালু হয় তাহলে সেখান থেকে আপনার পিসির C ড্রাইভের (ডকুমেন্টস, ডেক্সটপ) গুরুত্বপূর্ণ ফাইলসগুলো ব্যাকআপ নিয়ে নিন এবং পরে উইন্ডোজ ক্লিন করে নতুন ভাবে ইন্সটল করুন। তবে মনে রাখবেন যে নতুন করে উইন্ডোজ দেবার পরেও BSOD স্ক্রিণ আসতে থাকলে আপনার নিকটস্থ পিসি সার্ভিস সেন্টারে পিসিকে নিয়ে যান।\nআপনার পুরাতন কম্পিউটারে ব্যবহার করুন অ্যান্ড্রয়েড অপারেটিং সিস্টেম ! (এমুলেটর ব্...\nFahad Hossain - February 25, 2020


‘গণরুম’ বন্ধে কঠোর ঢাবি কর্তৃপক্ষ, বাস্তবায়নই চ্যালেঞ্জ | The Daily Star Bangla\nসিরাজুল ইসলাম রুবেল, ঢাবি\nসোমবার, সেপ্টেম্বর ২৭, ২০২১ ১১:৫৫ পূর্বাহ্ন\nকরোনা পরিস্থিতিতে ইতোমধ্যে 'গণরুম' তুলে দেওয়ার সিদ্ধান্ত নিয়েছে ঢাকা বিশ্ববিদ্যালয় (ঢাবি)। গণরুমে থাকা প্রথম ও দ্বিতীয় বর্ষের শিক্ষার্থীদের জন্য সাবেক ছাত্রদের দখলে রাখা কক্ষ বরাদ্দ রেখেছে প্রশাসন। কিন্তু হল খোলার পর সাবেক ছাত্রদের প্রবেশ ঠেকাতে না পারলে সিট পাওয়া নিয়ে অনিশ্চয়তা তৈরি হতে পারে বলে আশঙ্কা করছেন শিক্ষার্থীরা।\nঢাবির এক হলের আবাসিক শিক্ষার্থী হৃদয় (ছদ্মনাম) দ্য ডেইলি স্টারকে বলেন, 'শুনেছি সাবেক বড় ভাইদের দখলে থাকা রুমে আমরা যারা গণরুমে থাকতাম তাদের সিট বরাদ্দ দিয়েছে হল প্রশাসন। এটা যদি বাস্তবায়ন করা যায়, তাহলে আমরা হলে সিট পাব। আমাদের কষ্ট কমবে। এটি নিঃসন্দেহে খুবই ভালো উদ্যোগ। কিন্তু বড় ভাইদের হল থেকে বের করতে না পারলে আমাদের সিট পাওয়া নিয়ে অনিশ্চয়তা তৈরি হতে পারে। তখন আমাদের হল ছেড়ে বাইরে থাকতে হবে।'\nগতকাল রোববার বিশ্ববিদ্যালয়ের গ্রন্থাগারগুলো কেবল অনার্স চতুর্থ বর্ষ এবং মাস্টার্সের শিক্ষার্থীদের জন্য খুলে দেওয়া হলেও, সাবেক শিক্ষার্থীদের গ্রন্থাগার দখলে নিতে দেখা গেছে। বিশ্ববিদ্যালয়ের বিজ্ঞান গ্রন্থাগারে সাবেক শিক্ষার্থীদের সামাজিক দূরত্ব না মেনে হইহুল্লোড় করে ভেতরে ঢুকতে দেখা গেছে। তাদের ঠেকাতে গিয়ে আহত হয়েছেন সংশ্লিষ্ট কয়েকজন কর্মকর্তা।\nহল থেকে সাবেকদের বের করতে আগেও অনেকবার এ ধরনের ব্যবস্থা নিয়েছিল বিশ্ববিদ্যালয় প্রশাসন। কিন্তু হলগুলোতে ক্ষমতাসীন রাজনৈতিক ছাত্র সংগঠনের প্রভাব থাকায়, তা বাস্তবায়ন করা যায়নি বলে অভিযোগ আছে।\nবিশ্ববিদ্যালয় প্রশাসন জানায়, এবার করোনা পরিস্থিতি বিবেচনা করে নিজেদের সিদ্ধান্ত বাস্তবায়নে কঠোর ব্যবস্থা নেওয়া হবে।\nসম্প্রতি আওয়ামী লীগের সাধারণ সম্পাদক ওবায়দুল কাদের বিশ্ববিদ্যালয়ের হলগুলোতে সাবেক ছাত্র এবং বহিরাগতদের অবস্থান নিয়ে অসন্তোষ প্রকাশ করেছেন। তিনি বিশ্ববিদ্যালয়ে রাজনৈতিকভাবে তৈরি গণরুম সংস্কৃতি বন্ধ করার কথাও বলেছেন।\nবিশ্ববিদ্যালয়ের হলে ৪ বেডের একেকটি গণরুমে ৩০-৩৫ জন শিক্ষার্থী একসঙ্গে প্রথম ১-২ বছর মানবেতর জীবনযাপন করেন। রাজনৈতিক প্রভাব খাটিয়ে তাদের থাকার ব্যবস্থা করে সুবিধা নেয় ক্ষমতাসীন ছাত্র সংগঠনের নেতারা। গণরুমে অবস্থানকারীদের রাজনৈতিক মিছিল-মিটিংয়ে অংশ নিতে বাধ্য করা হয়, কখনও কখনও রাজনৈতিক প্রোগ্রামে না গেলে শারীরিক ও মানসিক নির্যাতন করারও অভিযোগ পাওয়া যায়।\nসম্প্রতি এ প্রতিবেদক এমন ১০ জন শিক্ষার্থীর সঙ্গে কথা বলেছেন, যারা করোনা মহামারির আগে গণরুমে থাকতেন।\nবিভিন্ন হলের এসব শিক্ষার্থী নাম প্রকাশ না করার শর্তে জানান, রাজনৈতিক বড় ভাইদের হাত ধরে তাদেরকে হলে উঠতে হয়েছে। হলে উঠার পর বড় ভাইয়েরা তাদেরকে গণরুমে তুলে দেন। সেখানে ৮ জনের রুমে একসঙ্গে ৩০-৩৫ জনকে গাদাগাদি করে থাকতে হয়।\nশিক্ষার্থীরা আরও জানান, এই রুমে থাকার পূর্ব শর্ত হলো- যেকোনো সময় একসঙ্গে দল বেধে রাজনৈতিক মিছিল-মিটিংয়ে যেতে হবে। না গেলে রাতে গেস্টরুমে ডেকে শাসন করা হয়, জবাবদিহি করা হয়, চলে মানসিক নির্যাতন। এ ছাড়া, সপ্তাহে ৩-৪ দিন গেস্টরুমে গিয়ে বড় ভাইদের থেকে 'ম্যানার' শিখতে হয় তাদের।\nভুক্তভোগী শিক্ষার্থীরা বলেন, 'রাজনৈতিকভাবে যে যত কৃতিত্ব দেখাতে পারবে, সে সবার আগে হলে সিট পাবে, প্রায়ই বড় ভাইয়েরা এমন আশ্বাস দিতেন।'\nকরোনার কারণে দীর্ঘ ১৮ মাস পর আগামী ৫ অক্টোবর ঢাকা বিশ্ববিদ্যালয়ের আবাসিক হলগুলো খুলতে যাচ্ছে। শিক্ষার্থীদের পর্যায়ক্রমে হলে উঠতে হবে। প্রথম ধাপে অনার্স চতুর্থ বর্ষ এবং মাস্টার্সের শিক্ষার্থীরা হলে উঠবেন। দুই সপ্তাহ পর পরীক্ষা শেষে তারা হল ছেড়ে যাবেন। এরপর তৃতীয়, দ্বিতীয় এবং প্রথম বর্ষ পর্যায়ক্রমে হলে উঠতে পারবেন বলে জানিয়েছে বিশ্ববিদ্যালয় কর্তৃপক্ষ।\nবিশ্ববিদ্যালয়ের ৯টি আবাসিক হলের প্রভোস্টদের সঙ্গে এ প্রতিবেদকের কথা হয়েছে। হল কর্তৃপক্ষ জানায়, ইতোমধ্যে তারা অ-ছাত্রদের কক্ষ খুঁজে বের করেছে। ওই কক্ষ শূন্য ঘোষণা করে সেখানে গণরুমের শিক্ষার্থীদের জন্য সিট বরাদ্দ রাখা হয়েছে। প্রথম বর্ষের শিক্ষার্থীরা যখন হলে উঠবেন, তখন প্রশাসন তাদের সহযোগিতা করবে বলেও কয়েকজন হল প্রভোস্ট জানিয়েছেন।\nএ ছাড়া, হলে যাতে অ-ছাত্ররা অবস্থান করতে না পারেন, তা নিশ্চিত করতে প্রতিনিয়ত হলের আবাসিক শিক্ষকরা পর্যবেক্ষণ করবেন। প্রয়োজনে বিশ্ববিদ্যালয়ের বিধি অনুযায়ী ব্যবস্থা নেওয়া হবে বলেও জানান তারা।\nপ্রভোস্ট স্ট্যান্ডিং কমিটির সভাপতি ও বিজয় একাত্তর হলের প্রভোস্ট অধ্যাপক ড. আবদুল বাছির দ্য ডেইলি স্টারকে বলেন, 'ইতোমধ্যে হলগুলোতে সাবেক শিক্ষার্থীদের কক্ষ খুঁজে সেখানে প্রথম এবং দ্বিতীয় বর্ষের শিক্ষার্থীদের সিট বরাদ্দ দেওয়া হয়েছে। বিশ্ববিদ্যালয় খোলার পর তারা এলে তাদের কক্ষে তুলে দিতে প্রশাসন সহযোগিতা করবে।'\nতিনি আরও বলেন, 'শিক্ষার্থীদের করোনা থেকে সুরক্ষিত রাখতে প্রভোস্ট স্ট্যান্ডিং কমিটি গণরুম বন্ধ করার সুপারিশ করেছে। আশা করি, হল প্রশাসন কঠোর অবস্থানে থাকলে অ-ছাত্রদের প্রবেশ ঠেকানো অসম্ভব হবে না।'\nএ প্রসঙ্গে বিশ্ববিদ্যালয়ের প্রক্টর অধ্যাপক ড. এ কে এম গোলাম রব্বানী বলেন, 'সাবেক ছাত্ররা যাতে কোনোভাবে হলে থাকতে না পারে, সে বিষয়ে এবার আমাদের অবস্থান খুবই কঠোর। আশা করি, কোভিড পরিস্থিতিতে শিক্ষার্থীরা অসহযোগিতামূলক আচরণ করবে না।'\nবিশ্ববিদ্যালয়ের উপাচার্য অধ্যাপক ড. মো. আখতারুজ্জামান বলেন, 'প্রভোস্ট কমিটি যে নিয়মনীতি নির্ধারণ করেছে, সেটি অনুসরণ করেই হলে শিক্ষার্থীরা উঠবে। আশা করি, সবাই তা মেনে চলবে।'\nহলে অবস্থানকারী শিক্ষার্থীদের যেসব নির্দেশিকা মানতে হবে\nআবাসিক হলে সব শিক্ষার্থীকে বাধ্যতামূলকভাবে নিয়মিত ও সার্বক্ষণিক মাস্ক পরতে হবে, নিয়মিত হাত ধুতে হবে, শারীরিক দূরত্ব মেনে চলতে হবে এবং কোনো কক্ষের মেঝেতে শোয়া যাবে না বলে জানিয়েছে বিশ্ববিদ্যালয় প্রশাসন। কেবল আবাসিক ও দ্বৈতাবাসিক শিক্ষার্থীরা হলে অবস্থান করতে পারবেন। কোনো বহিরাগত বা বাইরে থেকে আসা কাউকে কক্ষে অবস্থান করতে দেওয়া যাবে না। শিক্ষার্থীদের কক্ষ এবং এর আশপাশ সবসময় নিজ দায়িত্বে পরিষ্কার-পরিচ্ছন্ন রাখতে হবে এবং এ ক্ষেত্রে হল প্রশাসন সহযোগিতা করবে।\nহল, ডাইনিং, ক্যান্টিন, দোকান, সেলুন, রিডিংরুম, অডিটোরিয়াম, টিভিরুম, অতিথি কক্ষ, পাঠাগার, মসজিদ ও উপাসনালয়ে ভিড় করা যাবে না। এসব জায়গায় সামাজিক দূরত্ব মেনে মাস্ক পরতে হবে।\nপরিস্থিতি স্বাভাবিক না হওয়া পর্যন্ত অতিথি কক্ষে শিক্ষার্থীদের সমাবেশ বন্ধ রাখতে হবে।\nদলবেঁধে বা একা ঘুরতে যাওয়া থেকে বিরত থাকতে হবে এবং সভা-সমাবেশ, রেস্তোরাঁ, পার্টি ও গণপরিবহনে চড়া এড়িয়ে চলতে হবে।\nজ্বর, সর্দি-কাশি কিংবা কোভিড-১৯ সংক্রান্ত কোনো উপসর্গ দেখা দিলে ক্যাম্পাসে প্রবেশ করা যাবে না।


Gautam Gambhir Threat Email comes from pakistan, says police sources, দিল্লি পুলিশের সূত্র জানাচ্ছে, গৌতম গম্ভীরকে মৃত্যুর হুমকির ইমেল পাঠিয়েছিল পাকিস্তানের এক ছাত্র – News18 Bangla\nGautam Gambhir Threat Email: গম্ভীরকে খুনের হুমকি দেওয়া মেল! বড় রহস্যের সমাধান করে ফেলল পুলিশ\nGautam Gambhir Threat Email: আইসিস পাঠায়নি সেই ইমেল। তা হলে কারা গৌতম গম্ভীরকে মৃত্যু হুমকি দিল! ফাঁস করল দিল্লি পুলিশ।\nLast Updated : November 25, 2021, 17:26 IST\n#নয়াদিল্লি: ভারতীয় জনতা পার্টির সাংসদ ও প্রাক্তন ক্রিকেটার গৌতম গম্ভীরকে (BJP MP Gautam Gambhir) খুনের হুমকি দেওয়া ই-মেলের রহস্যের সমাধান করেছে পুলিশ। দিল্লি পুলিশের সাইবার সেলের আধিকারিকরা বলছেন, এই হুমকি ইমেলগুলি পাকিস্তানের এক ছাত্র পাঠিয়েছিল। উল্লেখ্য, গৌতম গম্ভীরকে দুটি মেইল পাঠানো হয়েছিল, যাতে তাকে হত্যার হুমকি দেওয়া হয়েছিল। প্রথমে বলা হয়েছিল, আইএসআইএস কাশ্মীর (ISIS Kashmir) এই দুটি হুমকি মেল পাঠিয়েছে। এই হুমকি ই-মেলের পর গম্ভীরের বাড়ির বাইরে নিরাপত্তা বাড়ানো হয়।\nসিএনএন-নিউজ 18 দিল্লি পুলিশের বড় সূত্র থেকে তথ্য পেয়েছে, গম্ভীরকে দুটি ইমেলই পাকিস্তানের করাচি থেকে করা হয়েছিল। এই মেইল তাঁকে করেছিল শাহিদ হামিদ নামে এক ব্যক্তি। বলা হচ্ছে, এই যুবকের বয়স ২০ থেকে ২৫ বছরের মধ্যে। আর সে সিন্ধু বিশ্ববিদ্যালয়ের ছাত্র।\nইমেইলে কী লেখা ছিল?\nগম্ভীরকে পাঠানো ই-মেলে লেখা ছিল, 'আমরা তোমাকে এবং তোমার পরিবারকে মৃত্যুদণ্ড দেব। দ্বিতীয় ইমেলে গম্ভীরের বাড়ির বাইরে থেকে একটি ভিডিওও পাঠানো হয়েছিল এবং তাতে লেখা ছিল, 'আমরা তোমাকে মারতে চেয়েছিলাম। কিন্তু তুমি গতকাল বেঁচে গিয়েছ। তুমি যদি নিজের জীবন এবং আপনার পরিবারকে ভালোবাস তবে রাজনীতি এবং কাশ্মীর সমস্যা থেকে দূরে থাকো।\nহুমকির উদ্দেশ্য কী ছিল-\nপুলিশ সূত্রে জানা গিয়েছে, হুমকির পেছনে তাঁরা কোনো বড় উদ্দেশ্য খুঁজে পায়নি। পাঠানো ভিডিওটি ইউটিউবে সম্ভবত নভেম্বর ২০২০-তে গম্ভীরের একজন সমর্থক আপলোড করেছিলেন। সূত্র জানিয়েছে, এই বিষয়ে তদন্ত চলছে এবং পরবর্তী পদক্ষেপের জন্য কেন্দ্রীয় গোয়েন্দা দলগুলি আলোচনা করছে।\nঅভিযোগ দায়ের করেছিলেন গম্ভীর-\nআইএসআইএস কাশ্মীর থেকে হুমকিমূলক ইমেল পাওয়ার পর গম্ভীর দিল্লি পুলিশের কাছে গিয়েছিলেন। হুমকি পাওয়ার পর তাঁর দিল্লির বাসভবনের বাইরে নিরাপত্তা জোরদার করা হয়েছিল। ডেপুটি কমিশনার অফ পুলিশ (সেন্ট্রাল)- এর কাছে পাঠানো একটি অভিযোগে বলা হয়েছে, মঙ্গলবার রাত নটা বেজে ৩২ মিনিটের দিকে গৌতম গম্ভীরের অফিসিয়াল ইমেল আইডিতে 'আইএসআইএস কাশ্মীর' থেকে মৃত্যুর হুমকি মেল এসেছিল।\nDelhi PoliceEmailGautam GambhirISISPakistan


বাজেটের সুফল সব মানুষের কাছে না গেলে এ উন্নতিতে লাভ নেই\nবাজেটের সুফল সব মানুষের কাছে না গেলে এ উন্নতিতে লাভ\nজাকের পার্টির আলোচনা সভা\nজাকের পার্টির সিনিয়র ভাইস চেয়ারম্যান ড. সায়েম আমীর ফয়সল বলেছেন, প্রস্তাবিত বাজেটকে স্বীকৃতি দিতে চাই। দেশীয় পণ্য উৎপাদনে এ বাজেট অধিকতর উৎসাহ জোগাবে। তবে বাজেটের গুণগত বাস্তবায়নের লক্ষ্যে ব্যাংক খাতে যে সমস্যা বিরাজ করছে এর যথাযথ সংস্কার করতে হবে।\nবাজেটের আকার ও রাজস্ব আদায়ের মধ্যে বিরাট ফারাক দেখা যায়। বাজেটের সুফল যদি মধ্যবিত্ত, নিুবিত্ত ও বিত্তহীন মানুষের কাছে না যায়, তাহলে এ উন্নতিতে লাভ নেই।\nসোমবার দুপুরে গুলশানের লেকশোর হোটেলে ‘টেকসই প্রবৃদ্ধির পূর্বশর্ত, অর্থনৈতিক ভঙ্গুরতার লক্ষণ ও ক্রমবর্ধমান সম্পদের বৈষম্য’ শীর্ষক আলোচনা সভায় ড. সায়েম আমীর ফয়সল এসব কথা বলেন। এতে সভাপতিত্ব করেন নর্থ-সাউথ বিশ্ববিদ্যালয়ের চেয়ারম্যান বেনজীর আহমেদ।\nঅনুষ্ঠানে উপস্থিত ছিলেন নর্থ-সাউথ বিশ্ববিদ্যালয়ের ভিসি প্রফেসর আতিকুল ইসলাম, জাকের পার্টির চেয়ারম্যান পীরজাদা মোস্তফা আমীর ফয়সল মুজাদ্দেদী ও মহিলা ফ্রন্টের কেন্দ্রীয় সাধারণ সম্পাদক ফারাহ্ আমীর ফয়সল।\nতরুণ অর্থনীতিবিদ ড. সায়েম আমীর ফয়সল ঋণখেলাপি নিয়ন্ত্রণ ও মোকাবেলায় সরকারের কঠোর উদ্যোগ কামনা করেন। বলেন, খেলাপি ঋণ প্রশ্রয় পেলে অর্থনীতির ক্ষতি হবে। দেখা যায়, ঋণদান ও গ্রহণ বিশেষ এক শ্রেণীর মানুষের মাঝেই সীমাবদ্ধ।\nমধ্যবিত্ত, নিুবিত্ত কিংবা মফস্বলের মানুষ এদের মতো ঋণের সুবিধা ভোগ করতে পারে না। তিনি দুর্নীতির বিরুদ্ধে জিরো টলারেন্স নীতি যথাযথ বাস্তবায়নের আহ্বান জানান।


পাশ্চাত্যে পারিবারিক সংকট: (ফেমিনিজম-৩)\nমঙ্গলবার, 01 জানুয়ারী 2013 15:06\nপাশ্চাত্যের দেশগুলোতে ফেমিনিজম বা নারীবাদ ক্রমেই প্রভাব বিস্তার করছে। এ কারণে এ মতবাদ বা আন্দোলনের ধ্বংসাত্মক প্রভাবও ক্রমেই আরো সুস্পষ্ট হচ্ছে। আমরা এর আগেও বলেছি, সমাজের মূল ভিত্তি হচ্ছে পরিবার। সমাজ ও সভ্যতা গঠনে নারীর ভূমিকা অনস্বীকার্য। মা অথবা স্ত্রী হিসেবে নারী সব সময়ই সম্মানিত। বিশ্বনবী হজরত মুহাম্মদ (সা.) মায়ের মর্যাদা সম্পর্কে বলেছেন, মায়ের পায়ের নিচে সন্তানের বেহেশত। আদিকাল থেকে সব সমাজেই মায়েরা অত্যন্ত সম্মানিত। কিন্তু ফেমিনিস্টরা নারীর সবচেয়ে মর্যাদাকর এ জায়গাতেও আঘাত করছে। ফেমিনিস্টদের কেউ কেউ এ দাবি করছেন যে, স্ত্রী ও মা হিসেবে যেসব দায়িত্ব নারীকে পালন করতে হয়,তা পুরুষদের চাপিয়ে দেয়া বিষয় এবং এর মাধ্যমে নারীর সঙ্গে বৈষম্য করা হয়েছে।\nফ্রান্সের নারীবাদী আন্দোলনের নেতা 'ম্যারি ওলস্টোনক্রাফট' দাবি করেছেন, সমাজ মহিলাদেরকে ঘরে বন্দী করে রেখেছে এবং তাদের ওপর নানা সীমাবদ্ধতা আরোপ করে রেখেছে। এমনটি না হলে নারীরাও পুরুষদের মতো সব ক্ষেত্রে সমান তালে এগিয়ে যেতে পারতো বলে তিনি দাবি করেন। নারীবাদী এ নেতা নারীর সৃষ্টিগত বৈশিষ্ট্য, চাহিদা, স্বভাব, প্রকৃতি ও প্রবণতাকে পুরোপুরি এড়িয়ে গেছেন। ওলস্টোনক্রাফটের মতে, যেসব নারী গৃহস্থালি কাজ করেন, তারা স্বাধীন নয়। গৃহস্থালির কাজ স্বাধীনতার অন্তরায়-এ দাবি সত্যিই হাস্যকর। কারণ কোনো কাজই ছোটো করে দেখা উচিত নয়।\nমানব জীবনে গৃহস্থালির কাজ কোনো অংশেই অগুরুত্বপূর্ণ নয়। সন্তান লালন-পালনের মতো মহত কাজটিও ঘরে বসে সম্পন্ন করেন নারীরা। এর পাশাপাশি নারী ঘরের বাইরেও অবলীলায় চাকুরি করতে পারেন। ইসলাম এ ক্ষেত্রে কোনো বিধিনিষেধ আরোপ করেনি। পরিবারে মায়ের স্নেহ, মমতা, শিক্ষা ও প্রশিক্ষণের মাধ্যমেই বিশ্ব ইতিহাসের বড় ব্যক্তিত্বরা মানব সভ্যতাকে এগিয়ে নিয়ে গেছেন। বিশ্বের বেশিরভাগ স্বনামধন্য মহান ব্যক্তিত্বই তাদের উন্নতি ও অগ্রগতির পেছনে মা অথবা স্ত্রীর ভূমিকার কথা স্বীকার করেছেন। আমেরিকার বিশিষ্ট চিকিতসক জেসিকা এন্ডার্সনও নারীদেরকে ঘরের বাইরে চাকুরি করতেই হবে-এমন ধারণা প্রত্যাখ্যান করে বলেছেন, পেশা বা চাকুরিই মানুষের জীবনের সব কিছু নয়।\nনারীর মূল কাজ হলো, সন্তান ধারণ, জন্মদান ও প্রতিপালন। এর পাশাপাশি বাড়ীর বাইরে নারীর কাজ করার ক্ষেত্রে কোনো বাধা নেই। কিন্তু পাশ্চাত্যের ভোগবাদী সংস্কৃতি বাড়ীর বাইরে চাকুরি করাকেই নারীর সবচেয়ে বড় প্রাপ্তি হিসেবে গণ্য করছে। মা হিসেবে নারীর ভূমিকাকে তারা গুরুত্বহীন হিসেবে তুলে ধরছে। পবিত্র ইসলাম ধর্ম পরিবারে স্ত্রী অথবা মা হিসেবে ভূমিকা পালন এবং সন্তান লালনপালনকে নারীর প্রধান পেশা হিসেবে গণ্য করলেও নারীকে ঘরের বাইরে কাজ করতে নিষেধ করেনি। নারী সমাজের নানা ক্ষেত্রে গুরুত্বপূর্ণ ভূমিকা পালন করতে পারে। তারা সাংসারিক বিষয়াদি দেখাশুনার পাশাপাশি প্রয়োজনীয় নানা ক্ষেত্রে দক্ষতা ও যোগ্যতা অর্জন করতে পারে এবং জ্ঞান-বিজ্ঞান,সংস্কৃতি ও সামাজিক কমকাণ্ডে অংশ নিয়ে বড় সাফল্য পেতে পারে।\nইসলাম ধর্ম গৃহস্থালির কাজ ও দায়িত্ব পালনকে ঘরের বাইরের চাকুরির চেয়ে কোনো অংশেই কম গুরুত্বপূর্ণ বলে মনে করে না বরং তা নারীর মর্যাদা সমুন্নত রাখে। এক হাদিসে এসেছে, যেসব নারী সাংসারিক দায়িত্ব পালন করেন, আল্লাহর তাদের ওপর অনুগ্রহ করেন। ইসলামি সংস্কৃতিতে গৃহস্থালির কাজ পবিত্র হিসেবে গণ্য এবং ইসলামি শিক্ষার সঙ্গে সামঞ্জস্যপূর্ণ। নারীরা সাধারণত সুক্ষ্মদর্শী এবং ব্যবস্থাপনা ক্ষেত্রেও তারা বেশ দক্ষ। এ ছাড়া, গৃহস্থালির কাজের সঙ্গে শিল্পের সংশ্লিষ্টতা রয়েছে। এটি এমন এক পেশা,যা গোটা সমাজের ভবিষ্যতের ওপর প্রভাব ফেলে এবং এই শিল্পের সঙ্গে মায়ের মমতার মিশ্রণ রয়েছে। ইরানের সর্বোচ্চ নেতা আয়াতুল্লাহিল উজমা খামেনেয়ি বলেছেন, ইসলাম বাস্তব অর্থেই নারীকে সম্মানিত করেছে। সামাজিক দায়িত্ব পালনসহ অন্যান্য কর্মতপরতাকে ইসলাম নারীর জন্য নিষিদ্ধ করেনি।\nকিন্তু উগ্র ফেমিনিস্টরা পরিবার ও মায়ের ভূমিকা সম্পর্কে নেতিবাচক মনোভাব পোষণ করে। উগ্র ফেমিনিস্টদের একটি দল মা হিসেবে নারীর ভূমিকাকে সরাসরি অবজ্ঞা করছে। একে তারা নারীদের প্রতি বৈষম্য ও নির্যাতন বলে মনে করে। শুলামিথ ফায়ারস্টোন হচ্ছেন এক জন উগ্র ফেমিনিস্ট। তিনি এ সম্পর্কে বলেছেন, মানব সংস্কৃতি থেকে মাতৃত্বের বিষয়টি মুছে ফেলতে হবে। তার মতে, ফিডার দিয়ে শিশুদেরকে দুধ খাওয়াতে হবে এবং ডে কেয়ার সেন্টারগুলোকে শিশু প্রতিপালনের দায়িত্ব দিতে হবে। এভাবে নারীরা তাদের মায়ের দায়িত্ব পালনের বোঝা থেকে মুক্তি পাবে। সুইডেন ও কানাডা সরকার গৃহস্থালির কাজ নিয়ে ব্যস্ত নারীদের রাষ্ট্রীয়ভাবে অবজ্ঞা করছে। যেসব পরিবারের নারীরা চাকুরি করেন না,সরকারিভাবে ওই সব পরিবারের ওপর বাড়তি কর আরোপ করেছে। এতে ওই পরিবারের পুরুষদের ওপর বাড়তি চাপ পড়ছে।\nইসলামের দৃষ্টিতে, মা হিসেবে নারীর যে ভূমিকা তা মানব সভ্যতা টিকিয়ে রাখার ক্ষেত্রে সবচেয়ে গুরুত্বপূর্ণ। নারীর মা হওয়ার ক্ষমতা সামাজিক ততপরতায় কোনো বাধা সৃষ্টিতো করেই না বরং এটা তার মহান এক যোগ্যতা। নারীই সুসন্তান জন্ম দিয়ে সমাজ ও সভ্যতাকে টিকিয়ে রেখেছে। আসলে নারীরা জন্মগতভাবেই সন্তান জন্মদান ও লালন-পালনকে উপভোগ করে। শত কষ্ট হলেও কোনো মা তার শিশু-সন্তানকে ত্যাগ করে না। সন্তান লালন-পালন যেমন কষ্টের তেমনি আনন্দেরও। সন্তানের মা হওয়ার আগ পর্যন্ত অনেকেই এ বাস্তবতা উপলব্ধি করতে পারে না। সব মিলিয়ে সন্তান লালন-পালনের ক্ষেত্রে মায়ের বিকল্প নেই। কেউ-ই মায়ের স্থান পুরণ করতে পারে না।\nফেমিনিজমের আরেকটি নেতিবাচক প্রভাব হলো, বিয়ে বহির্ভূত যৌনাচার। উগ্র ফেমিনিস্টরা বিয়ের বন্ধনে আবদ্ধ হওয়াকে নারীর বন্দীত্ববরণ বলে মনে করে। এ কারণে উগ্রবাদীরা যার সঙ্গে যখন খুশি যৌন সম্পর্ক গড়ে তোলাকে উতসাহিত করে। তাদের এ নীতি মার্কিন সমাজের বহু নারীর দাম্পত্য জীবনকে ধ্বংস করছে বলে মনে করেন মার্কিন বিশেষজ্ঞরা। আমেরিকার বিশিষ্ট গবেষক ড. হেনরি ম্যাকো পাশ্চাত্যের নারী ও পরিবারের ওপর ফেমিনিজমের প্রভাব সম্পর্কে বলেছেন, আমেরিকার বিশ্বসুন্দরীরা মঞ্চে দাড়িয়ে সারা বিশ্বের মানুষের সামনে নিজেকে অর্ধনগ্ন অবস্থায় তুলে ধরে। সে বলতে চায়, সে একজন ফেমিনিস্ট এবং সে কারো সম্পদ নয়। কিন্তু বাস্তবতা হলো, সে একক ব্যক্তির সম্পদ না হলেও সে আসলে সবার ভোগ্যপণ্য। সে সবচেয়ে বেশি অর্থ পরিশোধকারীর কাছে নিজেকে বিক্রি করে। সে নিজেকে নিলামে তোলে।\nএ বিশেষজ্ঞ আরো বলেছেন, আমেরিকায় একজন নারীকে মূল্যায়ন করা হয় তার যৌন আকর্ষণের ভিত্তিতে। এর অর্থ হলো, যৌনতাই তাদের একমাত্র যোগ্যতা। জীবনসঙ্গী ও মা হওয়ার জন্য তারা যোগ্য নয়।\nপাশ্চাত্যে ফেমিনিজমের প্রভাব বিস্তার লাভের কারণে বিয়ের প্রতি নারীদের আগ্রহ কমে যাচ্ছে এবং গর্ভপাত ও সমকামিতার মতো অন্যায় ততপরতা বেড়ে যাচ্ছে। ইউরোপ ও আমেরিকায় রাষ্ট্রীয়ভাবে নারীর সঙ্গে নারীর এবং পুরুষের সঙ্গে পুরুষের যৌনাচার তথা সমকামিতাকে স্বীকৃতি দেয়া হচ্ছে,যা গোটা মানব সভ্যতার জন্য হুমকি হিসেবে সামনে এসেছে। এ অবস্থায় পাশ্চাত্য হিউম্যানিজম, লিবারেলিজম, সেক্যুলারিজম ও ফেমিনিজমের মতো ধ্বংসাত্মক মতবাদ থেকে সরে না আসলে পরিবার ও সমাজ ব্যবস্থা আরো বেশি ধ্বংসের মুখোমুখি হবে বলে বিশেষজ্ঞরা আশংকা প্রকাশ করেছেন।#\nএই ক্যাটাগরিতে আরো: « পাশ্চাত্যে পারিবারিক সংকট: (ফেমিনিজম-৪)\tপাশ্চাত্যে পারিবারিক সংকট: (ফেমিনিজম-২) »


কয়েক ঘন্টার মধ্যেই উপকূলে আছড়ে পড়তে চলেছে অতি ভয়ঙ্কর ঘূর্ণিঝড় বুলবুল। এই মুহূর্তে সাগরদ্বীপ থেকে ৮৫ কিলোমিটার দূরে অবস্থান করছে ভয়াবহ বুলবুল। কলকাতা থেকে ঘূর্ণিঝড়ের অবস্থান ১৮৫ কিলোমিটার দূরে। বুলবুলের দাপটে ইতিমধ্যেই বিপর্যস্ত সুন্দরবনের ঝড়খালি। রাত ৮ থেকে ১১টার মধ্যে আছড়ে পড়বে বুলবুল। এর আগে, মংলা-পায়রা বন্দরে ১০ নম্বর মহাবিপদ সংকেত জারি করেছে আবহাওয়া অধিদপ্তর।\nধারণা করা হচ্ছে আজ শনিবার (৯ নভেম্বর) সন্ধ্যার আগে পরে ঝড়টি ১৫০ কিলোমিটার বেগে উপকূলীয় অঞ্চলে আঘাত হানতে পারে। এর আগে, দুর্যোগ ব্যবস্থাপনা ও ত্রাণ প্রতিমন্ত্রী ডা. মো. এনামুর রহমান ঘূর্ণিঝড় বুলবুল নিয়ে সংবাদ সম্মেলনে জানিয়েছেন, ঘূর্ণিঝড়ের মুখে বাংলাদেশের অতিঝুঁকিপূর্ণ জেলাগুলো হলো- খুলনা, সাতক্ষীরা, বরগুনা, বাগেরহাট, পটুয়াখালী, পিরোজপুর ও ভোলা।\nউল্লেখ্য, আরও শক্তি অর্জন করে বাংলাদেশের উপকূলের দিকে ধেয়ে আসছে ঘূর্ণিঝড় ‘বুলবুল’। ঘূর্ণিঝড়টি শনিবার (৯ নভেম্বর) বিকেল থেকে সন্ধ্যার মধ্যে বাংলাদেশে আঘাত হানবে। ২৪ ঘণ্টা সময় ধরে এটি বাংলাদেশের বিভিন্ন অঞ্চল অতিক্রম করতে পারে। শনিবার (৯ নভেম্বর) বেলা সাড়ে ১১টার দিকে সংবাদ সম্মেলনে এতথ্য জানান আবহাওয়া অধিদফতরের জ্যেষ্ঠ আবহাওয়াবিদ রুহুল কুদ্দুস। তিনি জানান, বিকেল ৫টার দিকে\nঘূর্ণিঝড়টি অগ্রভাগ বাংলাদেশের সুন্দরবন অঞ্চল দিয়ে প্রবেশ করবে। কিছুটা গতি কমলেও এটি বাংলাদেশের আরও ভেতরে প্রবেশ করবে। খুলনা, সাতক্ষীরা, ফরিদপুর, ঢাকা, কুমিল্লা হয়ে ২৪ ঘণ্টা অবস্থান করতে পারে। ঘূর্ণিঝড়টি অন্তত ১০০ কিলোমিটার অঞ্চল জুড়ে ঘণ্টায় সর্বনিম্ম ১০০ থেকে ১২০ কিলোমিটার গতিতে বাংলাদেশ অতিক্রম করতে পারে\nবলেও আবহাওয়া অধিদফতরের এই জ্যেষ্ঠ আবহাওয়াবিদ জানান। এদিকে ঘূর্ণিঝড়ের কারণে মোংলা ও পায়রা বন্দরে দেওয়া হয়েছে ১০ নম্বর মহাবিপদ সংকেত। এ ছাড়া খুলনা ও বরিশালের ৯ জেলায় ১০ নম্বর মহাবিপদ সংকেত দেখিয়ে যেতে বলেছে আবহাওয়া অধিফতর। ঘূর্ণিঝড় ‘বুলবুল’র আতঙ্কে আতঙ্কিত উপকূলবাসী।\nখুলনা ও বরিশালের উপকূল অঞ্চলের মানুষরা প্রয়োজনীয় জিনিসপত্র আশ্রয়কেন্দ্রে আসছেন। তাদের ঢল নেমেছে আশ্রয়কেন্দ্রে। ‘বুলবুল’র ছোবল থেকে বাঁচতে ঘরবাড়ি ছেড়ে তারা আশ্রয় নিয়েছেন সেখানে। এছাড়াও উপকূল মানুষের আরও আতঙ্ক ছাড়াচ্ছে জলোচ্ছ্বাস। এতোমধ্যেই ওই অঞ্চলে নদীতে দেড় থেকে দুই ফুট পানি বেড়েছে। ঘূর্ণিঝড়ের সঙ্গে ৭ ফুট উচ্চতার জলোচ্ছ্বাস হওয়ার আশঙ্কা রয়েছে।


যে তিন কারণে ‘অলাতচক্রে’ জয়া | প্রথম আলো\nযে তিন কারণে ‘অলাতচক্রে’ জয়া\nপ্রকাশ: ১৭ মার্চ ২০২১, ২০: ২১\nএক দিন বাদে মুক্তি পেতে চলেছে হাবিবুর রহমানের প্রথম ছবি ‘অলাতচক্র’। ১৯ মার্চ দেশের ১৭টি সিনেমা হলে দেখা যাবে সরকারি অনুদানের এই ছবি। আহমদ ছফার ‘অলাতচত্র’ উপন্যাস অবলম্বনে নির্মিত এই ছবিতে বড় পর্দায় তায়েবা চরিত্রে দেখা দেবেন জয়া আহসান। কেন এই চরিত্রে জয়াকে ভাবলেন? এমন প্রশ্নের উত্তরে এই পরিচালক বলেন, এই মুহূর্তে এই চরিত্রের জন্য জয়া আহসানের ওপরে কেউ নেই। তাঁর মতো একজন গুণী অভিনেত্রী আর তারকাকে প্রথম ছবিতে পাওয়া একজন নির্মাতার জন্য বড় ব্যাপার।\n‘এই মুহূর্তে এই চরিত্রের জন্য জয়া আহসানের ওপরে কেউ নেই। তাঁর মতো একজন গুণী অভিনেত্রী আর তারকাকে প্রথম ছবিতে পাওয়া একজন নির্মাতার জন্য বড় ব্যাপার।’\nজয়া আহসান সম্পর্কে পরিচালক হাবিবুর রহমান\nপরিচালকের কারণটা তো বোঝা গেল। কিন্তু জয়া আহসান কেন হাবিবুর রহমানের মতো তরুণ নির্মাতার প্রথম ছবিতে কাজ করলেন? উত্তরটি জয়া আহসান দিলেন তিন ভাগে। বললেন, ‘প্রথমত, পরিচালক অনেক দিন ধরে পাগলের মতো লেগে ছিলেন, এই চরিত্রে আমাকে নেওয়ার জন্য। পরিচালকের প্রচেষ্টাটা সৎ আর আন্তরিক ছিল। দ্বিতীয়ত, আহমদ ছফার গল্প। তিনি অত্যন্ত গুণী, গুরুত্বপূর্ণ আর প্রথাবিরোধী একজন লেখক। চরিত্রটাও দুর্দান্ত। তৃতীয়ত, ছবিটা স্বাধীনতার ৫০ বছর পূর্তিতে বানানো। থ্রি–ডি ফরম্যাটে বানানো প্রথম ছবি। দুই দিক থেকেই ইতিহাসের অংশ হয়ে থাকার একটা সুযোগ আমি হাতছাড়া করতে চাইনি।’\nশুটিংয়ে চ্যালেঞ্জের কথা জানতে চাইলে এই অভিনেত্রী বলেন, ‘আমার অংশের শুটিং হয়েছে ময়মনসিংহের সংক্রামক ব্যাধি হাসপাতালে। আমার চারপাশে ৫০–৬০ জন নানা রোগে আক্রান্ত রোগী। তার ভেতরে যতটা সাবধানে পারা যায়, শুটিং করা। তাই ভয়ে ভয়ে ছিলাম। এটা ছাড়া আমাদের কাছে আর কোনো বিকল্পও ছিল না। কেননা এই হাসপাতাল দেখতে বেশ খানিকটা কলকাতার হাসপাতালের মতো। শেষমেশ কতটা কী রাখা হয়েছে, তা জানি না। আশা করছি ভালোই হয়েছে।’\nদানিয়েল পেশায় লেখক, নেশায় বিপ্লবী। একাত্তরের মুক্তিযুদ্ধে ভাগ্য তাকে শরণার্থী হিসেবে নিয়ে যায় কলকাতায়। সরাসরি মুক্তিযুদ্ধে অংশ নিতে না পারার হতাশা, হাসপাতালে ক্যানসারের সঙ্গে লড়তে থাকা প্রেমিকা তায়েবার সঙ্গে নীবর প্রেম, তার আবদার মিটিয়ে মাছ রান্না করে নিয়ে যাওয়া, বিপ্লবী আর রাজনীতিবিদদের সঙ্গে আলাপ, চাকরির খোঁজ—এভাবেই কাটছিল সেই লেখকের যুদ্ধের ভেতর সংকটের দিনগুলো। ধারণা করা হয়, দানিয়েলের ভেতরে লেখক আহমদ ছফা নিজেকেই এঁকেছেন। অনেকে আবার বলেন, এটা তাঁর আত্মজীবনীমূলক উপন্যাস। ‘অলাতচক্র’ আসছে বড় পর্দায়। এখানে দানিয়েলের ভূমিকায় দেখা দেবেন আহমেদ রুবেল। আর রুপালি পর্দায় তায়েবা হবেন জয়া আহসান। আরও অভিনয় করেছেন আজাদ আবুল কালাম, মাহতাব হাসান, নুসরাত জাহানসহ আরও অনেকে।


April 26, 2019, 03:56 PM\nUpdate- April 26, 2019, 04:51 PM\nঢাকা, ২৬ এপ্রিল (ইউএনবি)- দলের সিদ্ধান্তের বাইরে গিয়ে একাদশ জাতীয় সংসদের সদস্য হিসেবে শপথ নেয়া গণফোরামের প্রেসিডিয়াম সদস্য মোকাব্বির খান শুক্রবার দলের পঞ্চম কাউন্সিলে যোগ দিয়েছেন।\nসকালে মহানগর নাট্যমঞ্চে দলের সভাপতি ড. কামাল হোসেনের সভাপতিত্বে কাউন্সিল শুরু হয়।\nএকাদশ জাতীয় সংসদ নির্বাচনে গণফোরামের টিকিটে সিলেট-২ আসন থেকে নির্বাচিত হন মোকাব্বির। দলীয় সিদ্ধান্ত অমান্য করে গত ২ এপ্রিল সংসদ সদস্য হিসেবে শপথ নেন তিনি।\nপরে ২০ এপ্রিল গণফোরাম কেন্দ্রীয় কমিটির বৈঠকে ‘গঠনতন্ত্র ভঙ্গ এবং দলীয় কর্মকাণ্ডবিরোধী’ পদক্ষেপের জন্য মোকাব্বিরকে কারণ দর্শানোর নোটিশ দেয়ার সিদ্ধান্ত নেয়া হয়।\nমোকাব্বির আজকের কাউন্সিলে যোগ দেন এবং ড. কামালের তিন আসন পরই মঞ্চে বসেন, যা দলীয় নেতা-কর্মীদের মধ্যে অসন্তোষ সৃষ্টি করে।\nদলের প্রশিক্ষণবিষয়ক সম্পাদক রফিকুল ইসলাম পথিক ইউএনবিকে বলেন, এটা খুবই দুঃখজনক যে কামাল হোসেন মোকাব্বির ইস্যুতে ‘দ্বিমুখী রাজনীতি’ করছেন। ‘কাউন্সিলে মোকাব্বিরের উপস্থিতির প্রতিবাদে আমি তা বর্জন করে বেরিয়ে এসেছি।’\nমঞ্চে মোকাব্বিরকে দেখে দলের অনেক নেতা-কর্মী ক্ষুব্ধ হন বলেও জানান তিনি।\nগণফোরামের সাংগঠনিক সম্পাদক মোশতাক আহমেদ বলেন, তাদের দল মোকাব্বিরকে একটি কারণ দর্শানোর নোটিশ দেয়া ছাড়া আর কোনো ব্যবস্থা নেয়নি। মোকাব্বির তার জবাবও দেননি।\nএদিকে দলের কেন্দ্রীয় নির্বাহী কমিটির সদস্য মেজর (অব.) আমিন আহমেদ আফসারী বলেন, দলের প্রেসিডিয়াম সদস্য হিসেবে মোকাব্বির কাউন্সিলে অংশ নিতে পারেন। ‘হিংসা থেকেই দলের একটি অংশ তার (মোকাব্বির) বিরুদ্ধে অবস্থান নিয়েছে।’\nএর আগে ড. কামাল হোসেন সকাল ১০টায় জাতীয় পতাকা ও গণফোরামের পতাকা উত্তোলন করে দলের সিনিয়র নেতাদের নিয়ে কাউন্সিলের উদ্বোধন করেন।\nসারাদেশ থেকে আসা দলের প্রায় এক হাজার প্রতিনিধি কাউন্সিলে যোগ দিয়েছেন।\nসন্ধ্যায় দলীয় সভাপতি কামাল হোসেনের সমাপনী ভাষণের মাধ্যমে কাউন্সিল শেষ হবে।\nগণফোরামের সর্বশেষ কাউন্সিল ২০১১ সালের ১০ ডিসেম্বর অনুষ্ঠিত হয়।


চীন-ভারতকে দিয়ে ইরানের পরমাণু চুক্তি টেকাতে চায় ইইউ | আন্তর্জাতিক | দেশ রূপান্তর\nচীন-ভারতকে দিয়ে ইরানের পরমাণু চুক্তি টেকাতে চায় ইইউ\nঅনলাইন ডেস্ক | ১০ মে, ২০১৯ ১১:৩২\nপরমাণু চুক্তি থেকে ইরানের আংশিক বের হয়ে আসার পরেও ইউরোপীয় ইউনিয়ন (ইইউ) এ চুক্তি রক্ষা করার চেষ্টা করছেন বলে ধারণা করছেন কূটনীতিকেরা।\nএনডিটিভি জানায়, তবে চীন ও ভারতে ইরানের তেল বিক্রির ব্যাপারে একটি চুক্তিতে পৌঁছানো না গেলে এই চুক্তি টিকিয়ে রাখা সম্ভব হবে না বলেই মনে করছে ইইউ।\nঅর্থনৈতিক নিষেধাজ্ঞা তুলে নেওয়ার বিনিময়ে পরমাণু সমৃদ্ধকরণ কমাতে বিশ্ব শক্তিগুলোর সঙ্গে ইরানের চুক্তি থেকে গত বছর যুক্তরাষ্ট্র একতরফাভাবে সরে আসে।\nচুক্তি থেকে সরে গিয়েই ক্ষান্ত হয়নি যুক্তরাষ্ট্র। ইরানের ওপর একের পর এক অবরোধ আরোপ করতে থাকে প্রেসিডেন্ট ডোনাল্ড ট্রাম্পের প্রশাসন। ইরানি তেল আমদানিতে চীন, ভারত ও তুরস্কসহ কয়েকটি দেশকে দেওয়া ছাড়ের মেয়াদও শেষ হয়।\nউদ্ভূত পরিস্থিতিতে বুধবার ২০১৫ সালের ওই চুক্তি থেকে আংশিক সরে আসার ঘোষণা দেন ইরানের প্রেসিডেন্ট হাসান রুহানি। একই সঙ্গে যুক্তরাষ্ট্রের নিষেধাজ্ঞা থেকে ইরানকে রক্ষায় চুক্তিভুক্ত পক্ষগুলো কার্যকর ব্যবস্থা না নিলে উচ্চমাত্রায় ইউরেনিয়াম সমৃদ্ধকরণের ঘোষণা দেন তিনি।\nসেদিনই এক কঠোর প্রতিক্রিয়ায় তেহরানের ওপর নতুন নিষেধাজ্ঞার ঘোষণা দেন মার্কিন প্রেসিডেন্ট ডোনাল্ড ট্রাম্প।\nগত ২০১৫ সালে যুক্তরাষ্ট্রে, চীন ও রাশিয়ার সঙ্গে এ চুক্তিতে স্বাক্ষর করে ইউরোপীয় শক্তি যুক্তরাজ্য, ফ্রান্স এবং জার্মানি। যুক্তরাষ্ট্র নিজেকে প্রত্যাহার করে নিলেও চুক্তিটি রক্ষার ব্যাপারে ইউরোপ এখনো সংকল্পবদ্ধ। এখনো তারা পারমাণবিক কর্মসূচির বিরুদ্ধে তেহরানকে বিরত রাখতে পারে।\nকিন্তু ইরানের অর্থনীতি রপ্তানিনির্ভর, এর লেনদেনও হয় মার্কিন ডলারে। ফলে ইরানের সঙ্গে ইউরোপের বাণিজ্যিক প্রস্তুতিটি যুক্তরাষ্ট্রকে পাস কাটিয়ে যেতে জটিল সমস্যার মুখে পড়েছে। এমনকি এটি এখনো শুরু করাই সম্ভব হয়নি। ফলে তেল বিক্রির বিষয়টিও আটকে আছে।\nএমন পরিস্থিতিতে ইউরোপীয় কূটনীতিক এবং কর্মকর্তারা বিশ্বাস করেন, চুক্তিটি সংরক্ষণের এখনো সময় রয়েছে।\nইরানের ঘোষণার বিপরীতে তেহরানের বিরুদ্ধে ইউরোপীয় নিষেধাজ্ঞা আনতে চাওয়ার বিষয়টি খুব তাড়াহুড়ো হচ্ছে বলে মন্তব্য করেছে ইইউর একজন একজন ঊর্ধ্বতন কর্মকর্তা।\nবিশ্ব শক্তির অনুরোধে নিষেধাজ্ঞার মধ্যেও তেল রপ্তানিতে ইরানকে কিছুটা ছাড় দেয় যুক্তরাষ্ট্র। ফলে গত নভেম্বরের শেষ থেকে মে মাসের শুরু পর্যন্ত ইতালি এবং গ্রিসে তেল রপ্তানি করতে পারে তেহরান। চীন, ভারত ও তুরস্ককে তেল বিক্রি করে। তবে ট্রাম্প এক ঘোষণায় তেহরানের তেল বিক্রির সেই সুযোগও বন্ধ করে দেন এবং অন্য দেশগুলোকেও হুমকি দেন।\nএদিকে ইইউ কর্মকর্তারা বলছেন, অর্থনীতি টিকিয়ে রাখতে ইরানকে প্রতিদিন দেড় মিলিয়ন ব্যারেল তেল বিক্রি করতে হবে। সেটি যদি এক মিলিয়নের নিচে চলে আসে তাহলে বড় ধরনের অর্থনৈতিক সংকটে পড়ে যাবে তেহরান।\nগত এপ্রিল মাসে ইরান তেল থেকে আমদানি বাড়িয়ে দিয়েছিল চীন। এর মধ্যে বেইজিং জানিয়েছে, ইরানের বিরুদ্ধে যুক্তরাষ্ট্রের একপার্শ্বিক নিষেধাজ্ঞার বিরোধিতা করে তারা। তাদের কোম্পানিগুলোর স্বার্থও পুরোপুরি রক্ষা করবে বলে ঘোষণা দেয় দেশটি।\nচীনের পররাষ্ট্র মন্ত্রণালয়ের মুখপাত্র গেং শুয়াং জানান, পরমাণু চুক্তি পুরোপুরি কার্যকর হোক এটি তারা চায়।\nএদিকে চীনের পর ভারত সবচেয়ে বেশি তেল আমদানি করে ইরান থেকে। এখন সে সুযোগ বন্ধ হয়ে গেলে দিল্লি অন্য দেশ থেকে তেল আমদানি করার চেষ্টা করছে। যদিও এখনো সেটি নিশ্চিত হয়নি।\nতবে ইইউ কর্মকর্তারা জানিয়েছে, রাশিয়া প্রস্তাবিত ইরানের সঙ্গে ইউরোপের বাণিজ্যিক প্রস্তাবেও যুক্ত হতে চাচ্ছে ভারত।\nএখন মার্কিন নিষেধাজ্ঞার মুখে ইরানের অর্থনীতি টিকিয়ে রাখতে চীন ও ভারতই বড় ভরসা। ফলে এ দুইটি দেশের ওপর সহজেই নির্ভর করতে চাইবে তেহরান।\nলন্ডনভিত্তিক থিং ট্যাংক গ্রুপ চ্যাথাম হাউসের একজন শীর্ষ গবেষক সানামা ভাকিল বলেন, ইউরোপের দুর্বলতা হচ্ছে- চীন এবং ভারতের কী করা উচিত নয় এ ব্যাপারে জোর করতে পারে না। তবে আমি বুঝতে পারছি না ইউরোপ কী ভাবছে, তবে ইরানকে একটি কার্যকর অর্থনৈতিক বিকল্পের প্রস্তাব দিতে হবে।\nএক বাড়িতে ১০০০ বন্দুক!\nসৌদি-ইরান যুদ্ধের সম্ভাবনা কতটুকু?\nহামলা হলে সৌদি-যুক্তরাষ্ট্রকে গুঁড়িয়ে দেওয়ার হুংকার ইরানের\n১৩৩ ঘন্টা ২৪ মিনিট\n১৮৬ ঘন্টা ২১ মিনিট


নীলফামারীতে জমি নিয়ে সংঘর্ষে নিহত ১ - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nনীলফামারীতে জমি নিয়ে সংঘর্ষে নিহত ১\n২০১৭ ফেব্রুয়ারি ১১ ০০:১৪:২৭\nনীলফামারীর ডিমলায় জমিজমা নিয়ে দু’পক্ষের সংঘর্ষের ঘটনায় সহিদুল ইসলাম (৩০) নামের এক ব্যক্তি নিহত হয়েছে। সে ডিমলা উপজেলার পূর্ব সাতজান গ্রামের আব্দুল গণির ছেলে। এ ঘটনায় দুই ভাইকে গ্রেপ্তার করেছে পুলিশ। ডিমলা উপজেলার নাউতারা ইউনিয়নের পূর্ব সাতজান গ্রামে এই সংঘর্ষের ঘটনা ঘটে।\nওই ঘটনায় আহত হয়ে রংপুর মেডিক্যাল কলেজ হাসপাতালে চিকিৎসাধীন অবস্থায় শুক্রবার সকাল আটটার দিকে সহিদুলের মৃত্যু হয় বলে জানান ডিমলা থানার উপ-পরিদর্শক শাহবুদ্দিন আহমেদ। উপ-পরিদর্শক শাহাবুদ্দিন আহমেদ জানান, ওই গ্রামের মৃত. নশমুদ্দিন মুন্সির দুই ছেলে আব্দুর রাজ্জাক ও আব্দুল গনির মধ্যে দীর্ঘদিন থেকে ১৫ শতাংশ জমি নিয়ে দ্বন্দ চলে আসছিল। কিছু দিন আগে আব্দুর রাজ্জাক ওই ১৫ শতাংশ জমি বড়ভাই আব্দুল গণির কাছে বিক্রি করে।\nগতকাল বৃহস্পতিবার সকালের দিকে আব্দুর রাজ্জাকের পরিবারের সদস্যরা ওই জমিতে চাষ দিয়ে ধানের চারা রোপন করতে গেলে আব্দুল গণি ও তার পরিবারের সদস্যরা বাধা দেয়। এতে দু’পক্ষের মধ্যে সংঘর্ষ বাধে। সংঘর্ষে আব্দুল গণির দুই ছেলে সহিদুল ইসলাম (৩০) ও আলমগীর হোসেন (২৮) এবং আব্দুর রাজ্জাকের ছেলে আব্দুর নূর (২৫) আহত হন।\nএদের মধ্যে আব্দুর নূরকে ডিমলা হাসপাতালে এবং সহিদুল ও আলমগীরকে রংপুর মেডিক্যাল কলেজ হাসপাতালে ভর্তি করা হয়। সেখানে চিকিৎসাধীন অবস্থায় শুক্রবার সহিদুল ইসলামের মৃত্যু হয়। ডিমলা থানার ভারপ্রাপ্ত কর্মকর্তা মোয়াজ্জেম হোসেন ঘটনার সত্যতা নিশ্চিত করে জানান, এ ঘটনায় শুক্রবার সকাল ১১টার দিকে আব্দুর রাজ্জাকের দুই ছেলে দুলাল হোসেন (২১) ও রহুল আমিনকে (১৮) আটক করা হয়েছে।\nবান্ধবীর সঙ্গে একান্তে রোনাল্ডো, ভাইরাল ছবি\nদীর্ঘ ১৬ বছর পর হারানো সন্তানকে ফিরে পেলেন মা ! ==== প্রকাশঃ ২৯-০৬-২০১৬ === সময়...


প্রকাশ: ২৩ জানুয়ারি ২২ । ১৬:৫৫ | আপডেট: ২৩ জানুয়ারি ২২ । ১৭:৩৩\nশাহজালাল বিজ্ঞান ও প্রযুক্তি বিশ্ববিদ্যালয়ে ( শাবিপ্রবি) বর্তমান সংকটময় পরিস্থিতিতে করণীয় নির্ধারণে বিশ্ববিদ্যালয় শাখা ছাত্রলীগের সাবেক নেতারা এক জরুরি ভার্চুয়াল সভায় অংশ নেন।\nশনিবার এ সভা অনুষ্ঠিত হয়।\nসভা শেষে এক বিবৃতিতে বলা হয়, ভার্চুয়াল সভায় শাহজালাল বিশ্ববিদ্যালয়ে ছাত্রআন্দোলনে উদ্ভূত পরিস্থিতিতে গভীর উদ্বেগ ও হতাশা ব্যক্ত করা হয়েছে। প্রাণহানীর সংশয়ে পড়া বিপন্ন নাজুক পরিস্থিতি থেকে উত্তরণে সংশ্লিষ্ট কর্তৃপক্ষকে দ্রুত উদ্যোগ নেওয়ার আহ্বান জানিয়েছেন সাবেক ছাত্রনেতারা।\nভার্চুয়াল বৈঠকে সভাপতিত্ব করেন বিশ্ববিদ্যালয়ের প্রথম ব্যাচের ছাত্র ও শাবিপ্রবি ছাত্রলীগের (১৯৯১-১৯৯৩) প্রথম সভাপতি মো. ফরিদ আলম।\nসভা পরিচালনা করেন চতুর্থ ব্যাচের ছাত্র ও শাবিপ্রবি ছাত্রলীগের মকদ্দুস-স্বাধীন কমিটির (১৯৯৫-৯৭) সাংগঠনিক সম্পাদক জসিম উদ্দিন আহমেদ।\nসভায় বিশ্ববিদ্যালয়ের প্রথম ব্যাচ থেকে শুরু করে ছাত্রলীগের সর্বশেষ ব্যাচের নেতা-কর্মীরা অংশ নেন। দীর্ঘ চার ঘণ্টার এ সভায় ক্যাম্পাস পরিস্থিতি নিয়ে বিস্তারিত আলোচনা হয়। এতে সবাই আন্দোলনরত ছাত্রছাত্রীদের প্রতি সহমর্মিতা প্রকাশ করেন।\nবৈঠকে শাবিপ্রবির বৃহৎ স্বার্থে সর্বসম্মতিক্রমে প্রধানমন্ত্রী শেখ হাসিনার কাছে তিন দফা দাবি উত্থাপিত হয়েছে। দাবিগুলো হলো— এক. অবিলম্বে আন্দোলনরত ছাত্রছাত্রীদের অনশন ভাঙানো প্রয়োজন। এ জন্য তাদের ন্যায্য দাবি মেনে নেওয়ার প্রয়োজনীয় ব্যবস্থা গ্রহণ।\nদুই. যে বিশেষ মহল আন্দোলনরত ছাত্রছাত্রীদের ওপর পুলিশি আক্রমণ পরিচালনার পরিবেশ তৈরি করেছে, তাদের বিরুদ্ধে যথাযথ ব্যবস্থা গ্রহণ। তিন. ছাত্রছাত্রীদের ওপর কথিত যে পুলিশ এসল্ট মামলা করা হয়েছে, তা দ্রুত প্রত্যাহার।\nসভায় অংশ নেওয়া ছাত্রলীগের সাবেক নেতাদের মধ্যে ছিলেন— মো. ফরিদ আলম, মো. হুমায়ুন কবির, মো. মকদ্দুস আলী, মোহাম্মদ নজরুল ইসলাম, বিলাদুর রহমান কাশেম, লিটন চন্দ্র দে, জসিম উদ্দিন আহমেদ, দেবজিৎ কুমার বনিক, মো. সাদিকুর রহমান নোমান, মোহাম্মদ আবেদুজ্জামান, অভিজিৎ কুমার বনিক প্রমুখ।\nবিষয় : শাবিপ্রবি পরিস্থিতি সংকট ছাত্রলীগ ঢাকা


১৫ আগস্টের নির্মম হত্যাকান্ডের ঘটনায় স্মৃতিকাতর হয়ে আবারও কাঁদলেন প্রধানমন্ত্রী – Pabna Report 24\nডেক্স নিউজ : বাংলাদেশের ইতিহাসে সবচেয়ে কলঙ্কজনক অধ্যায় ১৫ আগস্টের নির্মম হত্যাকা-ের ঘটনায় স্মৃতিকাতর হয়ে কেঁদেছেন প্রধানমন্ত্রী ও বঙ্গবন্ধুকন্যা শেখ হাসিনা।\nশুক্রবার বিকেলে জাতীয় শোক দিবস উপলক্ষে ঢাকা মহানগর আওয়ামী লীগ (উত্তর ও দক্ষিণ) আয়োজিত আলোচনা সভায় এ নির্মম হত্যাকা- নিয়ে কথা বলতে গিয়ে আবেগাপ্লুত হয়ে পড়েন আওয়ামী লীগ সভাপতি। বক্তব্যে বারবার শেখ হাসিনাতে আবেগাপ্লুত হয়ে কাঁদতে এবং চোখের জল মুছতে দেখা যায়। প্রধানমন্ত্রীর আবেগাপ্লুত প্রধানমন্ত্রীর সঙ্গে উপস্থিত অনেককে কাঁদতে দেখা যায়। রাজধানীর বঙ্গবন্ধু আন্তর্জাতিক সম্মেলন কেন্দ্রে এ আলোচনা সভা অনুষ্ঠিত হয়। অতীতেও বিভিন্ন সময় ১৫ আগস্টের নিষ্ঠুরতা বলতে গিয়ে বঙ্গবন্ধু শেখ হাসিনাকে কাঁদতে দেখা গেছে।\nপঁচাত্তরের ১৫ আগস্ট সুবেহ সাদিকের সময় যখন ধানমন্ডি ৩২ নম্বরে নিজ বাসভবনে সপরিবারে ঘাতকের বুলেট বৃষ্টিতে নির্মমভাবে শহীদ হন স্বাধীনতার স্থপতি, জাতির পিতা বঙ্গবন্ধু শেখ মুজিবুর রহমান। তখন ভাগ্যক্রমে দেশের বাইরে থাকায় প্রাণে বেঁচে যান বর্তমান প্রধানমন্ত্রী, বঙ্গবন্ধুর বড় মেয়ে শেখ হাসিনা এবং আরেক কন্যা শেখ রেহানা। বঙ্গবন্ধু ছাড়াও ১৫ আগস্টে ঘাতকদের হাতে নিহত হন বঙ্গবন্ধুর স্ত্রী বঙ্গমাতা শেখ ফজিলাতুননেছা মুজিব, ছেলে শেখ কামাল, শেখ জামাল, শেখ রাসেল, শেখ কামালের স্ত্রী সুলতানা কামাল, জামালের স্ত্রী রোজী জামাল, বঙ্গবন্ধুর ভাই শেখ নাসের, এসবি কর্মকর্তা সিদ্দিকুর রহমান, কর্নেল জামিল, সেনা সদস্য সৈয়দ মাহবুবুল হক। প্রায় একই সময়ে ঘাতকেরা বঙ্গবন্ধুর ভাগ্নে যুবলীগ নেতা শেখ ফজলুল হক মণির বাসায় হামলা চালিয়ে শেখ ফজলুল হক মণি, তাঁর অন্তঃসত্ত্বা স্ত্রী আরজু মণি, বঙ্গবন্ধুর ভগ্নিপতি আবদুর রব সেরনিয়াতের বাসায় হামলা করে সেরনিয়াবাত ও তার কন্যা বেবী, পুত্র আরিফ সেরনিয়াবাত, নাতি সুকান্ত বাবু, আবদুর রব সেরনিয়াবাতের বড় ভাইয়ের ছেলে সজীব সেরনিয়াবাত এবং এক আত্মীয় বেন্টু খানও নিহত হন।\n১৫ আগস্টের নির্মমতার কথা তুলে ধরে বঙ্গবন্ধু কন্যা শেখ হাসিনা বলেন, ১৫ আগস্ট বাঙালি জাতির জীবনে সবচেয়ে কলঙ্কময় একটি দিন, ১৫ আগস্ট কালিমালিপ্ত একটি দিন। শেখ হাসিনা বলেন, কারবালায় যেভাবে নির্মম হত্যাকা- চালানো হয়েছিল। ১৯৭৫ সালের ১৫ আগস্ট যেন কারবালার ঘটনার পুনরাবৃত্তি ঘটলো ৩২ নম্বরে। আমরা দুইবোন ভাগ্যক্রমে সেদিন বেঁচে যাই। বঙ্গবন্ধু কন্যা শেখ হাসিনা বলেন, ‘৫ আগস্টে শুধু একটা পরিবারকে হত্যা নয়। এর মধ্য দিয়ে আমাদের দেশের ইতিহাস মুছে দেওয়ার অপচেষ্টা করা হয়। বাংলাদেশ সৃষ্টিতে যার অবদান, ভাষা আন্দোলন থেকে শুরু করে যত আন্দোলন সংগ্রামে বঙ্গবন্ধুর যে অবদান তা মুছে দেওয়া হয়েছিল। তখন একটি মাত্র টেলিভিশন ছিল-বিটিভি।\nসেই বিটিভিতেও একটি বারের জন্য বঙ্গবন্ধুর নামটি আসেনি। একেবারে ইতিহাস থেকেই মুছে ফেলার অপচেষ্টা করা হয়। প্রধানমন্ত্রী বলেন, বিএনপির প্রতিষ্ঠাতা জিয়াউর রহমান অবৈধভাবে ক্ষমতা দখল করেছিলেন। তিনি স্বাধীনতাবিরোধীদের পুনর্বাসন করেছিলেন। তাদের মন্ত্রিসভায় স্থান দেওয়ার পাশাপাশি যুদ্ধাপরাধের বিচার বন্ধ করেন। রাজনীতিতে অযোগ্যদের পদায়ন করেন। তিনি আদর্শের রাজনীতি ধ্বংস করে খুনের রাজত্ব কায়েম করেন। জিয়াউর রহমানের অবৈধ ক্ষমতা দখল প্রসঙ্গে প্রধানমন্ত্রী বলেন, জিয়াউর রহমান অবৈধ ক্ষমতা দখলকে বৈধতা দেওয়ার নামে “হ্যাঁ-না নাটক” করে নির্বাচনকে প্রশ্নবিদ্ধ করেছিলেন। হাইকোর্ট এটিকে অবৈধ ঘোষণা করেছেন। এজন্য বিএনপির সৃষ্টিটাও অবৈধ হয়ে যায়। শেখ হাসিনা বলেন, বাংলাদেশে তো বটেই সারাবিশ্বে ১৫ আগস্টের হত্যাকা- ঘৃণিত, নিন্দিত।\nরাজনৈতিক ইতিহাসে নিষ্ঠুর, নির্মম ও নৃশংস হত্যাকা-ের উদাহরণ। ১৫ আগস্টে শুধু একটা পরিবারকে হত্যা নয়। এর মধ্য দিয়ে আমাদের দেশের ইতিহাসকে একেবারে মুছে দেওয়ার অপচেষ্টা করা হয়। ১৯৭৫ সালের ১৫ আগস্ট যেন কারবালার ঘটনার পুনরাবৃত্তি ঘটলো ৩২ নম্বরে। খুনিরা এমন একটি মানুষকে হত্যা করলো যে মানুষ তাদের দেশ দিলো, স্বাধীনতা দিলো। তিনি বলেন, পঁচাত্তরের পর যারাই ক্ষমতায় এসেছে তারাই ১৫ আগস্টের খুনিদের মদত দিয়েছে। যেভাবে জিয়াউর রহমান অবৈধভাবে ক্ষমতা দখল করে খুনিদের দূতাবাসে চাকরি দিয়েছিলেন সেভাবে খালেদা জিয়াও পুনর্বাসন করেছেন।\nএরশাদও খুনিদের মদত দিয়েছেন পুরস্কৃত করেছেন। বিএনপির প্রতিষ্ঠাতা জিয়াউর রহমানকে খুনি দাবি করে প্রধানমন্ত্রী বলেন, জিয়াউর রহমান শুধু খুনের সঙ্গে জড়িত ছিলেন না, এই হত্যার যাতে বিচার না হয় সেই ব্যবস্থাও করেছিলেন। বঙ্গবন্ধুর হত্যাকা-ে যারা জড়িত ছিল তাদের বিভিন্ন দেশের দূতাবাসে চাকরি দিয়ে পুরস্কৃত করা হয়েছিল। ডালিমসহ অন্যান্যের যখন বিদেশে পাঠানো হলো, অনেক দেশ তাদের গ্রহণ করেনি।\nযেসব দেশ মুক্তিযুদ্ধের সময় আমাদের সপক্ষে ছিল তারা বঙ্গবন্ধুর হত্যাকারীদের কূটনীতিক হিসেবে মেনে নিতে নিতে পারেনি। কিন্তু বঙ্গবন্ধু হত্যা নিয়ে বিএনপি নেতারা নতুন সাফাই গাইতে শুরু করেছেন বলে আওয়ামী লীগ সভাপতি মন্তব্য করেন। তিনি বলেন, বিএনপি নেতারা বলছেন, ’৭৫ সালে তো বিএনপি গঠনই হয়নি তাহলে বঙ্গবন্ধু হত্যায় বিএনপি কীভাবে জড়িত হলো? জিয়াউর রহমানের ভূমিকাই বলে দেয় বঙ্গবন্ধু হত্যাকা-ে তারা কীভাবে জড়িত। আওয়ামী লীগের যারা বঙ্গবন্ধু হত্যাকা-ে জড়িত ছিল, তারাও পরবর্তী সময়ে জিয়ার সঙ্গে গেছে।\nঅনেকে এখনও বেঁচে আছে, বড় বড় কথাও বলে! সরকার প্রধান অভিযোগ করেন, ১৫ আগস্ট হত্যাকা-ের পর ভাষা আন্দোলন থেকে শুরু করে সব আন্দোলন-সংগ্রামে বঙ্গবন্ধুর অবদান মুছে দেওয়া হয়েছিল।\nএকমাত্র বিটিভি ছিল। সেখানে বঙ্গবন্ধুর নাম উচ্চারণ করা যেত না। একেবারে ইতিহাস থেকেই মুছে ফেলার অপচেষ্টা করা হয়। কিন্তু বঙ্গবন্ধু অবিনশ্বর। তিনি আজ জীবন্ত ইতিহাস। তিনি বেঁচে আছেন, বাঙ্গালির হৃদয়ে, বিশ্বের শান্তিকামী মানুষের মনে।\n← কাশ্মীরে মুসলিম হত্যার প্রতিবাদে নরেন্দ্র মোদির কুশপুত্তলিকা দাহ করে বিক্ষোভকারীরা\nচাঁপাইনবাবগঞ্জে দুধ খেয়ে মা-ছেলের মৃত্যু →


মৃত নারীর নিথর দেহ ঝোলানো হল ফাঁসিতে! | Dhaka Protidin\nমৃত নারীর নিথর দেহ ঝোলানো হল ফাঁসিতে!\nফেব্রুয়ারি ২৫, ২০২১ ফেব্রুয়ারি ২৫, ২০২১ Dhaka ProtidinLeaveaComment on মৃত নারীর নিথর দেহ ঝোলানো হল ফাঁসিতে!\nডেস্ক রিপোর্ট: ফাঁসির আগেই হৃদরোগে আক্রান্ত হয়ে মৃত্যু হল এক নারীর। কিন্তু এরপরও সেই নিথর দেহকেই ফাঁসিতে ঝোলানো হল। এমন ঘটনা ঘটেছে ইরানের রাজাই শাহর জেলে। মৃত ওই নারীর নাম জাহরা ইসমাইলি। তার বিরুদ্ধে নিজের স্বামীকে হত্যার অভিযোগ ছিল। সেই অভিযোগেই জাহরার ফাঁসির শাস্তি হয়। যদিও ওই নারীর স্বামীর বিরুদ্ধে আলিরেজা জামানি জাহরা এবং তার মেয়ের উপরে অত্যাচার করতেন বলে অভিযোগ ছিল।\nযে জেলে জাহরাকে ফাঁসি দেওয়ার কথা ছিল, সেই রাজাই শাহর জেল বন্দিদের উপরে অত্যাচারের জন্য কুখ্যাত। জাহরার আইনজীবী ওমিদ মোরাদির অভিযোগ, ফাঁসির আগে আরও ১৬ জন সাজাপ্রাপ্তের পিছনে লাইনে দাঁড় করানো হয়েছিল দুই সন্তানের মা জাহরাকে।\nচোখের সামনে একের পর একজনকে ফাঁসিতে ঝুলতে দেখে সেই মানসিক ধাক্কা সামলাতে পারেননি জাহরা। লাইনে দাঁড়িয়েই হৃদরোগে আক্রান্ত হয়ে মৃত্যু হয় তার। কিন্তু এরপরেও তাকে ছাড় দেওয়া হয়নি।\nজাহরার আইনজীবীর অভিযোগ, মৃত্যুর পরেও জাহরার দেহটি ফাঁসির মঞ্চে নিয়ে গিয়ে দড়িতে বেঁধে ঝোলানো হয়। যাতে ফাঁসিতে ঝোলানোর পর তার শাশুড়ি লাথি মেরে জাহরার পায়ের নিচ থেকে চেয়ারটি সরিয়ে দিতে পারেন।\nমোরাদির দাবি, ডেথ সার্টিফিকেটে জাহরার মৃত্যুর কারণ হিসেবে হৃদরোগে আক্রান্ত হওয়ার কথাই উল্লেখ করা হয়েছে। তার আরও দাবি, অত্যাচারী স্বামীর হাত থেকে দুই মেয়েকে বাঁচানোর চেষ্টা করতে গিয়েই স্বামীকে হত্যা করতে বাধ্য হন জাহরা।\nইরানে শরিয়ত আইনেই নিহত হওয়া ব্যক্তির পরিবার সদস্যদের প্রতিশোধ নেওয়ার সুযোগ দেওয়া হয়। যাতে অভিযুক্তকে সরাসরি শাস্তি দেওয়ার সুযোগ পান তারা। আর ইরানে একই দিনে ১৭ জনের ফাঁসির ঘটনাও খুব একটা অস্বাভাবিক নয়।\nকারণ চীনের পর ইরানেই সবচেয়ে বেশি প্রাণদণ্ডের শাস্তি দেওয়া হয়। মাদক পাচার, মদ্যপান, সমকামিতা, বিয়ের আগেই যৌন সম্পর্কের মতো অভিযোগেও সেদেশে প্রাণদণ্ডের শাস্তি দেওয়ার নজির রয়েছে।\nবিজেপির পতাকা হাতে তুলে নিলেন পায়েল\nসাত কলেজের স্থগিত পরীক্ষার পরিবর্তিত রুটিন প্রকাশ\nমার্চ ২, ২০২১ Dhaka Protidin\n৮ মাসেই ঋতুস্রাব, ৫ বছরে অন্তঃসত্ত্বা!\nচিকিৎসক-পুলিশের পাল্টাপাল্টি বিবৃতি সমীচীন নয়: হাইকোর্ট\nপ্রিয়াঙ্কা চোপড়ার বদলে প্রিয়াঙ্কা শাপড়া!\nআরও ২ নির্দেশনা বাড়িয়ে প্রজ্ঞাপন জারি, লকডাউন বাড়ল ৭দিন